





**ສາລະບານ**

**ໜ້າ**

**ບັນດາເນື້ອໃນພື້ນຖານ ກ່ຽວກັບ ພັກປະຊາຊົນປະຕິວັດລາວ** 1

[ໝວດທີ I](#_Toc145073197) [ກ່ຽວກັບສະມາຊິກພັກ](#_Toc145073198) 5

[ມາດຕາ 1 ມາດຕະຖານຂອງສະມາຊິກພັກ ແລະ ເງື່ອນ ໄຂຂອງມະຫາຊົນຜູ້ຈະຂະຫຍາຍເຂົ້າເປັນສະມາຊິກພັກ](#_Toc145073199) 5

[ມາດຕາ 2 ລະບຽບການຂະຫຍາຍພັກ](#_Toc145073200) 7

[ມາດຕາ 3 ຄໍາປະຕິຍານຂອງສະມາຊິກພັກ](#_Toc145073201) 11

[ມາດຕາ 4 ຫນ້າທີ່ຂອງສະມາຊິກພັກ](#_Toc145073202) 11

[ມາດຕາ 5 ສິດຂອງສະມາຊິກພັກ ແລະ ການສິ້ນສຸດເປັນ ສະມາຊິກພັກ](#_Toc145073203) 13

[ມາດຕາ 6 ຂໍ້ຫ້າມສໍາລັບສະມາຊິກພັກ](#_Toc145073204) 14

[ມາດຕາ 7 ລະບຽບການຄຸ້ມຄອງ ແລະ ການຍົກຍ້າຍຮ່ວມ ຊີວິດພັກ](#_Toc145073205) 16

[ມາດຕາ 8 ບັດສະມາຊິກພັກ ແລະ ການນໍາໃຊ້ບັດສະມາ](#_Toc145073206)[ຊິກພັກ](#_Toc145073207) 17

[ໝວດທີ II](#_Toc145073208) [ຫຼັກການຈັດຕັ້ງ ແລະ ລະບົບສາຍໃຍການຈັດຕັ້ງ ຂອງພັກ](#_Toc145073209) 17

[ມາດຕາ 9 ຫຼັກການຈັດຕັ້ງຂອງພັກ](#_Toc145073210) 17

[ມາດຕາ 10 ລະບົບສາຍໃຍການຈັດຕັ້ງພັກ](#_Toc145073211) 19

[ມາດຕາ 11 ກອງປະຊຸມໃຫຍ່ຜູ້ແທນ ຫຼື ກອງປະຊຸມ ໃຫຍ່ສະມາຊິກພັກ](#_Toc145073212) 20

[ມາດຕາ 12 ຈໍານວນກໍາມະການຄະນະບໍລິຫານງານພັກ ແລະ ການເລືອກຕັ້ງພາຍໃນພັກ](#_Toc145073213) 22

[ມາດຕາ 13 ການບົ່ງຕົວແຕ່ງຕັ້ງ, ຍົກຍ້າຍ ແລະ ການ ສິ້ນສຸດເປັນກໍາມະການຄະນະພັກ](#_Toc145073214) 23

[ມາດຕາ 14 ສະໄຫມດໍາລົງຕໍາແຫນ່ງເລຂາຄະນະພັກແຕ່ລະຂັ້ນ](#_Toc145073215) 24

[ໜວດທີ III](#_Toc145073216) [ການຈັດຕັ້ງພັກຂັ້ນສູນກາງ](#_Toc145073217) 24

[ມາດຕາ 15 ສະໄຫມກອງປະຊຸມໃຫຍ່ຜູ້ແທນທົ່ວປະເທດຂອງພັກ](#_Toc145073218) 24

[ມາດຕາ 16 ຫນ້າທີ່ກອງປະຊຸມໃຫຍ່ຜູ້ແທນທົ່ວປະເທດ](#_Toc145073219) 25

[ມາດຕາ 17 ກອງປະຊຸມຄັ້ງປະຖົມມະລຶກຂອງຄະນະບໍລິ ຫານງານສູນກາງພັກ](#_Toc145073220) 25

[ມາດຕາ 18 ຫນ້າທີ່ຂອງຄະນະບໍລິຫານງານສູນກາງພັກ](#_Toc145073221) 25

[ມາດຕາ 19 ຫນ້າທີ່ ແລະ ສິດ ຂອງກົມການເມືອງ, ເລຂາ ທິການໃຫຍ່ ແລະ ຄະນະເລຂາທິການສູນກາງພັກ](#_Toc145073222) 27

[ໝວດທີ IV](#_Toc145073223) [ການຈັດຕັ້ງພັກຢູ່ຂັ້ນແຂວງ, ນະຄອນຫຼວງ, ເມືອງ ແລະ ນະຄອນ](#_Toc145073224) 30

[ມາດຕາ 20 ຄະນະບໍລິຫານງານພັກແຂວງ, ນະຄອນຫຼຼວງ, ເມືອງ ແລະ ນະຄອນ](#_Toc145073225) 30

[ມາດຕາ 21 ສະໄຫມກອງປະຊຸມໃຫຍ່ຜູ້ແທນອົງຄະນະ ພັກແຂວງ, ນະຄອນຫຼວງ, ເມືອງ ແລະ ນະຄອນ](#_Toc145073226) 31

[ມາດຕາ 22 ຫນ້າທີ່ກອງປະຊຸມໃຫຍ່ຜູ້ແທນອົງຄະນະພັກແຂວງ, ນະຄອນຫຼວງ, ເມືອງ ແລະ ນະຄອນ](#_Toc145073227) 31

[ມາດຕາ 23 ຫນ້າທີ່ກອງປະຊຸມຄັ້ງປະຖົມມະລຶກ ຂອງຄະ ນະບໍລິຫານງານພັກແຂວງ, ນະຄອນຫຼວງ, ເມືອງ ແລະ ນະຄອນ](#_Toc145073228) 31

[ມາດຕາ 24 ຫນ້າທີ່ຂອງຄະນະບໍລິຫານງານພັກ, ຄະນະ ປະຈໍາພັກ,ເລຂາ,ຮອງເລຂາຄະນະພັກແຂວງ,ນະຄອນຫຼວງ, ເມືອງ ແລະ ນະຄອນ](#_Toc145073229) 32

[ໝວດທີ V](#_Toc145073230) [ການຈັດຕັ້ງພັກຢູ່ຂັ້ນກະຊວງ-ອົງການ](#_Toc145073231) 35

[ມາດຕາ 25 ຄະນະບໍລິຫານງານພັກກະຊວງ-ອົງການ](#_Toc145073232) 35

[ມາດຕາ 26 ສະໄຫມກອງປະຊຸມໃຫຍ່ຜູ້ແທນ ຫຼື ກອງປະ ຊຸມໃຫຍ່ສະມາຊິກພັກ ອົງຄະນະພັກກະຊວງ-ອົງການ](#_Toc145073233) 35

[ມາດຕາ 27 ຫນ້າທີ່ກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກ ອົງຄະນະພັກກະຊວງ-ອົງການ](#_Toc145073234) 36

[ມາດຕາ 28 ຫນ້າທີ່ກອງປະຊຸມຄັ້ງປະຖົມມະລຶກຂອງຄະ ນະບໍລິຫານງານພັກກະຊວງ-ອົງການ](#_Toc145073235) 36

[ມາດຕາ 29 ຫນ້າທີ່ ຂອງຄະນະບໍລິຫານງານພັກ, ຄະນະ ປະຈໍາພັກ, ເລຂາ, ຮອງເລຂາຄະນະບໍລິຫານງານພັກກະຊວງ- ອົງການ](#_Toc145073236) 36

[ໝວດທີ VI](#_Toc145073237) [ການຈັດຕັ້ງຮາກຖານພັກ](#_Toc145073238) 40

[ມາດຕາ 30 ທີ່ຕັ້ງ ແລະ ຫຼັກການຈັດຕັ້ງຮາກຖານພັກ](#_Toc145073239) 40

[ມາດຕາ 31 ສະໄຫມກອງປະຊຸມໃຫຍ່ຄະນະພັກຮາກ ຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະ ພັກຮາກຖານ](#_Toc145073240) 41

[ມາດຕາ 32 ຫນ້າທີ່ກອງປະຊຸມໃຫຍ່ ແລະ ກອງປະຊຸມ ຄັ້ງປະຖົມມະລຶກຄະນະພັກ](#_Toc145073241)

[ຮາກຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະພັກຮາກຖານ.](#_Toc145073242) 41

[ມາດຕາ 33 ຫນ້າທີ່ ແລະ ສິດຂອງການຈັດຕັ້ງຮາກຖານພັກ](#_Toc145073243) 42

[ໝວດທີ VII](#_Toc145073244) [ພັກນໍາພາວຽກງານພະນັກງານ](#_Toc145073245) 47

[ມາດຕາ 34 ພັກຄຸ້ມຄອງພະນັກງານ, ສະມາຊິກພັກ](#_Toc145073246) 47

[ມາດຕາ 36 ຕໍາແຫນ່ງພະນັກງານນໍາພາ-ຄຸ້ມຄອງ](#_Toc145073247) 50

[ໝວດທີ VIII](#_Toc145073248) [ພັກນໍາພາລັດ, ແນວລາວສ້າງຊາດ, ສະຫະພັນ ນັກຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ](#_Toc145073249) 50

[ມາດຕາ 37 ຫຼັກການ ແລະ ແບບແຜນວິທີນໍາພາຂອງ ພັກຕໍ່ອົງການລັດ, ແນວລາວສ້າງຊາດ, ສະຫະພັນນັກຮົບ ເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ](#_Toc145073250) 50

[ມາດຕາ 38 ລະບົບສາຍໃຍການຈັດຕັ້ງຂອງແນວລາວສ້າງ ຊາດ, ສະຫະພັນນັກຮົບເກົ່າ ແລະ ອົງການຈັດຕັ້ງມະຫາຊົນ](#_Toc145073251) 52

[ໝວດທີ IX](#_Toc145073252) [ພັກນໍາພາຄະນະຊາວຫນຸ່ມປະຊາຊົນປະຕິວັດລາວ](#_Toc145073253) 52

[ມາດຕາ 39 ຄະນະຊາວຫນຸ່ມປະຊາຊົນປະຕິວັດລາວ](#_Toc145073254) 52

[ມາດຕາ 40 ຫຼັກການພັກນໍາພາຄະນະຊາວຫນຸ່ມປະຊາ ຊົນປະຕິວັດລາວ](#_Toc145073255) 53

[ມາດຕາ 41 ລະບົບສາຍໃຍການຈັດຕັ້ງຂອງຄະນະຊາວ ຫນຸ່ມປະຊາຊົນປະຕິວັດລາວ](#_Toc145073256) 53

[ໝວດທີ X](#_Toc145073257) [ພັກນໍາພາກໍາລັງປ້ອງກັນຊາດ-ປ້ອງກັນຄວາມສະ](#_Toc145073258)[ຫງົບປະຊາຊົນ](#_Toc145073259) 51

[ມາດຕາ 42 ຫຼັກການພັກນໍາພາ ກໍາລັງປ້ອງກັນຊາດ- ກໍາລັງປ້ອງກັນຄວາມສະຫງົບປະຊາຊົນ](#_Toc145073260) 54

[ມາດຕາ 43 ການຈັດຕັ້ງຄະນະກໍາມະການປ້ອງກັນຊາດ- ປ້ອງກັນຄວາມສະຫງົບ](#_Toc145073261) 55

[ມາດຕາ 44 ຫນ້າທີ່ຂອງຄະນະກໍາມະການປ້ອງກັນຊາດ- ປ້ອງກັນຄວາມສະຫງົບຂັ້ນສູນກາງ](#_Toc145073262) 55

[ມາດຕາ 45 ການຈັດຕັ້ງຄະນະກໍາມະການປ້ອງກັນຊາດ- ປ້ອງກັນຄວາມສະຫງົບຂັ້ນແຂວງ, ນະຄອນຫຼວງ](#_Toc145073263) 55

[ມາດຕາ 46 ລະບົບສາຍໃຍການຈັດຕັ້ງພັກ ໃນກອງທັບ ປະຊາຊົນລາວ](#_Toc145073264) 56

[ມາດຕາ 47 ລະບົບສາຍໃຍການຈັດຕັ້ງພັກໃນກໍາລັງປ້ອງ ກັນຄວາມສະຫງົບປະຊາຊົນ](#_Toc145073265) 57

[ມາດຕາ 48 ຄວາມຮັບຜິດຊອບຂອງກົມໃຫຍ່ການເມືອງ ກອງທັບ ແລະ ກົມໃຫຍ່ການເມືອງປ້ອງກັນຄວາມສະຫງົບ](#_Toc145073266) 57

[ໝວດທີ XI](#_Toc145073267) [ວຽກງານຕິດຕາມ, ກວດກາຂອງພັກ, ຄະນະ ກວດກາພັກ ແລະ ຄະນະວິໄນຂອງພັກແຕ່ລະຂັ້ນ](#_Toc145073268) 58

[ມາດຕາ 49 ວຽກງານຕິດຕາມ, ກວດກາຂອງພັກ](#_Toc145073269) 58

[ມາດຕາ 50 ລະບົບກົງຈັກການຈັດຕັ້ງ ແລະ ໂຄງປະກອບ ຂອງຄະນະກວດກາພັກ](#_Toc145073270) 58

[ມາດຕາ 51 ຫນ້າທີ່ ແລະ ສິດຂອງຄະນະກວດກາພັກແຕ່ລະຂັ້ນ](#_Toc145073271) 59

ມາດຕາ 52 ຄະນະວິໄນຂອງພັກແຕ່ລະຂັ້ນ.............................................61

[ໝວດທີ XII](#_Toc145073272) [ວຽກງານຍ້ອງຍໍ ແລະ ວິໄນຂອງພັກ](#_Toc145073273) 63

[ມາດຕາ 53 ການຍ້ອງຍໍ ການຈັດຕັ້ງພັກ ແລະ ສະມາຊິກພັກ](#_Toc145073274) 63

[ມາດຕາ 54 ວິໄນຂອງພັກ, ການລົງວິໄນ ການຈັດຕັ້ງພັກ ແລະ ສະມາຊິກພັກ](#_Toc145073275) 63

[ມາດຕາ 55 ສິດຕົກລົງວິໄນຕໍ່ການຈັດຕັ້ງພັກ ແລະ ສະມາຊິກພັກ](#_Toc145073276) 65

[ມາດຕາ 56 ຫຼັກການ, ວິທີ ແລະ ຂັ້ນຕອນການພິຈາລະ ນາລົງວິໄນຕໍ່ການຈັດຕັ້ງພັກ ແລະ ສະມາຊິກພັກ](#_Toc145073277) 66

[ໝວດທີ XIII](#_Toc145073278) [ການເງິນຂອງພັກ, ການຄຸ້ມຄອງ ແລະ ນໍາໃຊ້ ການເງິນຂອງພັກ](#_Toc145073279) 67

[ມາດຕາ 57 ການເງິນຂອງພັກ](#_Toc145073280) 67

[ມາດຕາ 58 ການຄຸ້ມຄອງ ແລະ ນໍາໃຊ້ເງິນຂອງພັກ](#_Toc145073281) 68

[ໝວດທີ XIV](#_Toc145073282) [ກາຫມາຍ ແລະ ທຸງພັກປະຊາຊົນປະຕິວັດລາວ](#_Toc145073283) 69

[ມາດຕາ 59 ກາຫມາຍພັກປະຊາຊົນປະຕິວັດລາວ](#_Toc145073284) 69

[ມາດຕາ 60 ທຸງພັກປະຊາຊົນປະຕິວັດລາວ](#_Toc145073285) 69

[ມາດຕາ 61 ກາຫມາຍພັກ ແລະ ທຸງພັກ](#_Toc145073286) 69

[ໝວດທີ XV](#_Toc145073287) [ຕາປະທັບຂອງພັກ, ການຈັດຕັ້ງປະຕິບັດ, ການປັບ ປຸງດັດແປງ ແລະ ປະກາດໃຊ້ກົດລະບຽບພັກ](#_Toc145073288) 70

[ມາດຕາ 62 ຕາປະທັບຂອງຄະນະບໍລິຫານງານພັກແຕ່ລະຂັ້ນ](#_Toc145073289) 70

[ມາດຕາ 63 ການຈັດຕັ້ງປະຕິບັດກົດລະບຽບພັກ](#_Toc145073290) 70

[ມາດຕາ 64 ການປັບປຸງດັດແປງ ແລະ ປະກາດໃຊ້ກົດລະບຽບພັກ](#_Toc145073291) 70

**ບັນດາເນື້ອໃນພື້ນຖານ ກ່ຽວກັບ**

**ພັກປະຊາຊົນປະຕິວັດລາວ**

ພັກປະຊາຊົນປະຕິວັດລາວ ແມ່ນກອງນໍາຫນ້າທີ່ມີການຈັດຕັ້ງ, ແມ່ນ ການຈັດຕັ້ງການເມືອງສູງສຸດຂອງຊົນຊັ້ນກໍາມະກອນ ແລະ ຂອງລະບອບ ປະຊາທິປະໄຕປະຊາຊົນລາວ, ເປັນຕົວແທນທີ່ຈົງຮັກພັກດີຢ່າງສະເຫມີ ຕົ້ນສະເຫມີປາຍ ຕໍ່ສິດ ແລະ ຜົນປະໂຫຍດຂອງຊົນຊັ້ນກໍາມະກອນ, ຊາວ ຜູ້ອອກແຮງງານລາວບັນດາເຜົ່າ ແລະ ຂອງຊາດລາວທັງຫມົດ.

ພັກປະຊາຊົນປະຕິວັດລາວ ສ້າງຕັ້ງຂຶ້ນໃນວັນທີ 22 ມີນາ 1955 ໂດຍການສືບທອດພາລະກິດຂອງພັກກອມມຸຍນິດອິນດູຈີນ ເຊິ່ງແມ່ນ ປະທານ ໄກສອນ ພົມວິຫານ ເປັນຫຼັກແຫຼ່ງນໍາພາກໍ່ຕັ້ງ, ທະນຸບໍາລຸງ, ຝຶກ ຝົນຫຼໍ່ຫຼອມ, ກໍ່ສ້າງ ແລະ ປັບປຸງໃຫ້ຫນັກແຫນ້ນ, ເຂັ້ມແຂງ ຢ່າງບໍ່ຢຸດຢັ້ງ.

ພັກປະຊາຊົນປະຕິວັດລາວ ປະກອບດ້ວຍບຸກຄົນ ທີ່ຕື່ນຕົວ, ຫ້າວ ຫັນປະຕິວັດ, ດີເດັ່ນກວ່າຫມູ່ ແລະ ໄດ້ຮັບຄວາມໄວ້ວາງໃຈສູງກວ່າຫມູ່ໃນ ຊົນຊັ້ນກໍາມະກອນ, ຊາວກະສິກອນ, ຊັ້ນຄົນປັນຍາຊົນ ແລະ ຊາວຜູ້ ອອກແຮງງານອື່ນໃນເຜົ່າຕ່າງໆ ເຊິ່ງໄດ້ຜ່ານການທົດສອບໃນຂະບວນ ການປົກປັກຮັກສາ ແລະ ພັດທະນາປະເທດຊາດ, ມີຄວາມສະຫມັກໃຈ ເຂົ້າໃນອົງການຈັດຕັ້ງຂອງພັກ ເພື່ອສູ້ຊົນປະຕິບັດວັດຖຸປະສົງ ແລະ ອຸ ດົມການຂອງພັກ ຢ່າງສຸດກົກສຸດປາຍ.

ວັດຖຸປະສົງຂອງພັກປະຊາຊົນປະຕິວັດລາວ ແມ່ນນໍາພາປວງຊົນ ລາວທັງຊາດ ດໍາເນີນພາລະກິດປ່ຽນແປງໃຫມ່ຮອບດ້ານ ທີ່ມີຫຼັກການຂອງ ພັກ, ປົກປັກຮັກສາປະເທດຊາດໄວ້ໃຫ້ຫມັ້ນຄົງ, ກໍ່ສ້າງລະບອບປະຊາທິ ປະໄຕປະຊາຊົນ ໃຫ້ບັນລຸຕາມຈຸດຫມາຍສັງຄົມນິຍົມ.

ພັກປະຊາຊົນປະຕິວັດລາວ ຍຶດຫມັ້ນລັດທິມາກ-ເລນິນ, ແນວຄິດ ໄກສອນ ພົມວິຫານ ແລະ ມູນເຊື້ອອັນດີງາມຂອງພັກ ເປັນພື້ນຖານແນວ

ຄິດ, ທິດສະດີຂອງພັກ, ເປັນເຂັມຊີ້ທິດໃຫ້ແກ່ການຈັດຕັ້ງ ແລະ ການ ເຄື່ອນໄຫວຂອງພັກ. ພ້ອມກັນນັ້ນ ກໍຮັບເອົາສິ່ງຍອດຍິ່ງ, ຄວາມກ້າວຫນ້າ ທາງດ້ານວິທະຍາສາດ, ອະລິຍະທໍາອັນກ້າວຫນ້າຂອງມວນມະນຸດ, ຫມູນ ໃຊ້ບົດຮຽນຂອງຕ່າງປະເທດ ໃຫ້ແທດເຫມາະກັບພຶດຕິກໍາ ແລະ ເງື່ອນ ໄຂຕົວຈິງຂອງປະເທດເຮົາ, ເສີມຂະຫຍາຍມູນເຊື້ອອັນດີງາມຂອງຊາດ,

ນໍ້າໃຈສາມັກຄີເປັນປຶກແຜ່ນຂອງທົ່ວປວງຊົນລາວທັງຊາດ ສົມທົບລັດ

ທິຮັກຊາດອັນແທ້ຈິງ ກັບລັດທິສາກົນອັນຜ່ອງໃສຂອງຊົນຊັ້ນກໍາມະກອນ ເພື່ອກໍານົດແນວທາງ, ແຜນນະໂຍບາຍຂອງພັກ; ຍົກສູງຄວາມສາມາດ ແລະ ຄຸນນະພາບການນໍາພາຂອງພັກ; ຕ້ານແນວຄິດ ແລະ ການກະທໍາ ຫຼາຍເຄົ້າ, ຫຼາຍພັກການເມືອງ; ຕ້ານລັດທິເອກະຊົນ, ລັດທິຄໍາພີຕາຍຕົວ ແລະ ລັດທິສວຍໂອກາດ ໃນທຸກຮູບແບບ.

ພັກປະຊາຊົນປະຕິວັດລາວ ໄດ້ນໍາພາປະຊາຊົນລາວບັນດາເຜົ່າດໍາ ເນີນການປະຕິວັດຊາດປະຊາທິປະໄຕ ເຮັດສໍາເລັດພາລະກິດປົດປ່ອຍ ຊາດ, ລົບລ້າງລະບອບລ່າເມືອງຂຶ້ນ ແລະ ສັກດີນາ, ສະຖາປະນາ ສາທາ ລະນະລັດ ປະຊາທິປະໄຕ ປະຊາຊົນລາວ ຂຶ້ນ ໃນວັນທີ 2 ທັນວາ 1975.

ພັກປະຊາຊົນປະຕິວັດລາວ ເປັນພັກກໍາອໍານາດ, ເປັນແກນນໍາໃນ ລະບົບການເມືອງຂອງລະບອບປະຊາທິປະໄຕປະຊາຊົນ, ນໍາພາປະຊາຊົນ ບັນດາເຜົ່າ ປະຕິບັດສອງຫນ້າທີ່ຍຸດທະສາດຄື: ປົກປັກຮັກສາປະເທດຊາດ ແລະ ກໍ່ສ້າງລະບອບປະຊາທິປະໄຕປະຊາຊົນ ຕາມຈຸດຫມາຍສັງຄົມນິຍົມ. ຜົນງານໃຫຍ່ຫຼວງພົ້ນເດັ່ນໃນໄລຍະໃຫມ່ນີ້ ແມ່ນພັກໄດ້ມີຄວາມສະດຸ້ງໄວ,ຫັນປ່ຽນໃຫມ່ໃນການນໍາພາຂອງຕົນໃຫ້ສອດຄ່ອງກັບສະພາບຄວາມ ເປັນຈິງຂອງປະເທດຊາດ ແລະ ສາກົນ ດ້ວຍການວາງແນວທາງປ່ຽນແປງ ໃຫມ່ຮອບດ້ານທີ່ມີຫຼັກການຂອງພັກ ເຊິ່ງສາມາດປົກປັກຮັກສາຄວາມ ເປັນເອກະລາດ, ອໍານາດອະທິປະໄຕ ແລະ ຜືນແຜ່ນດິນອັນຄົບຖ້ວນຂອງ ປະເທດຊາດໄວ້ໄດ້ຢ່າງຫມັ້ນຄົງ; ເສດຖະກິດ-ສັງຄົມ ໄດ້ມີການຂະຫຍາຍ

ຕົວຢ່າງຕໍ່ເນື່ອງ ຕາມທິດຫັນເປັນອຸດສາຫະກໍາ, ຫັນເປັນທັນສະໄຫມ; ສິດ ເປັນເຈົ້າ ຂອງປະຊາຊົນລາວບັນດາເຜົ່າ ໄດ້ຮັບການເສີມຂະຫຍາຍ ແລະ ເປີດກວ້າງອອກໃນສັງຄົມ; ຄວາມສາມັກຄີເປັນເອກະພາບພາຍໃນພັກ

ແລະ ຄວາມສາມັກຄີເປັນປຶກແຜ່ນທົ່ວປວງຊົນລາວທັງຊາດ ນັບມື້ໄດ້ ຮັບການປັບປຸງດີຂຶ້ນ; ທີ່ຕັ້ງ, ບົດບາດອິດທິພົນຂອງປະເທດຊາດເຮົາ ໄດ້ ຮັບການເຊີດຊູສູງຂຶ້ນໃນເວທີສາກົນ ແລະ ພາກພື້ນ.

ພາລະກໍາປະຫວັດສາດອັນໃຫຍ່ຫຼວງ, ຮອບດ້ານ, ຫນັກຫນ່ວງ ແລະ ຍາວນານຂອງພັກເຮົາແມ່ນ: ສືບຕໍ່ຍຶດຫມັ້ນແນວທາງປ່ຽນແປງໃຫມ່ຮອບ ດ້ານ ແລະ ມີຫຼັກການຂອງພັກ, ນໍາພາທົ່ວປວງຊົນລາວທັງຊາດ ປະຕິບັດ ຫນ້າທີ່ປົກປັກຮັກສາປະເທດຊາດ ແລະ ຫມາກຜົນຂອງການປະຕິວັດ ໄວ້ ໃຫ້ຫມັ້ນຄົງ; ສ້າງການຫັນປ່ຽນໃຫມ່ ທີ່ແຂງແຮງ, ເລິກເຊິ່ງ ແລະ ຮອບດ້ານ ໃຫ້ແກ່ການບູລະນະລະບອບປະຊາທິປະໄຕປະຊາຊົນ ໃຫ້ກ້າວເດີນໄປ ສູ່ຈຸດຫມາຍສັງຄົມນິຍົມ ຢ່າງຫນັກແຫນ້ນ ເຮັດໃຫ້ປະເທດຊາດມັ່ງຄັ່ງເຂັ້ມ ແຂງ, ປະຊາຊົນ ຮັ່ງມີຜາສຸກ, ສັງຄົມມີຄວາມສາມັກຄີເປັນປຶກແຜ່ນ, ປະຊາທິປະໄຕ, ຍຸຕິທໍາ ແລະ ສີວິໄລ.

**ພັກປະຊາຊົນປະຕິວັດລາວ ກໍ່ສ້າງ ແລະ ປັບປຸງຕົນເອງຕາມ**

**5 ຫຼັກການ ດັ່ງນີ້:**

1. ພັກປະຊາຊົນປະຕິວັດລາວ ຍຶດຫມັ້ນລັດທິມາກ-ເລນິນ, ແນວ ຄິດໄກສອນ ພົມວິຫານ ແລະ ມູນເຊື້ອອັນດີງາມຂອງພັກ ເປັນພື້ນຖານ ແນວຄິດ,ທິດສະດີຂອງພັກ,ເສີມຂະຫຍາຍລັກສະນະນໍາຫນ້າ, ລັກສະນະ ສຶກສາອົບຮົມ ແລະ ລັກສະນະຕໍ່ສູ້ຂອງຊົນຊັ້ນກໍາມະກອນ; ກໍ່ສ້າງ, ປັບ ປຸງພັກ ໃຫ້ປອດໃສ, ເຂັ້ມແຂງ, ຫນັກແຫນ້ນ;

2. ພັກປະຊາຊົນປະຕິວັດລາວ ຈັດຕັ້ງຕາມຫຼັກການລວມສູນປະ ຊາທິປະໄຕ, ນໍາພາເປັນຫມູ່ຄະນະ, ບຸກຄົນຮັບຜິດຊອບ; ພັກມີລະບຽບວິໄນເຂັ້ມງວດ, ເຄົາລົບ ແລະ ປະຕິບັດລັດຖະທໍາມະນູນ, ກົດຫມາຍ ແລະ ລະບຽບການຂອງລັດ; ສະມາຊິກພັກ ສະເຫມີພາບກັນບົນພື້ນຖານກົດລະ ບຽບພັກ, ກົດຫມາຍ ແລະ ລະບຽບການຂອງລັດ;

3. ພັກປະຊາຊົນປະຕິວັດລາວ ຖືເອົາຄວາມສາມັກຄີເປັນປຶກແຜ່ນ ບົນພື້ນຖານແນວທາງ, ແຜນນະໂຍບາຍ ແລະ ກົດລະບຽບພັກ ເປັນຫຼັກ ການພື້ນຖານຂອງພັກ ເພື່ອຮັບປະກັນຄວາມເປັນເອກະພາບທາງດ້ານ ການເມືອງ, ແນວຄິດ, ການຈັດຕັ້ງ ແລະ ການກະທໍາຂອງພັກ;

4. ພັກປະຊາຊົນປະຕິວັດລາວ ຖືເອົາປະຊາຊົນເປັນກົກ, ຮັບໃຊ້

ປະຊາຊົນດ້ວຍຄວາມບໍລິສຸດສັດຊື່,ເຄື່ອນໄຫວຕາມແນວທາງມະຫາຊົນ ຂອງພັກ, ອີງໃສ່ມະຫາຊົນ ແລະ ຜ່ານຂະບວນການປະຕິວັດຂອງມະຫາ ຊົນ ເພື່ອກໍ່ສ້າງ ແລະ ຂະຫຍາຍພັກ;

5. ພັກປະຊາຊົນປະຕິວັດລາວ ຖືເອົາການຕິຊົມຕົນເອງ, ຕິຊົມກັນ ເປັນກົດເກນແຫ່ງການຄົງຕົວ ແລະ ຂະຫຍາຍຕົວຂອງພັກ.

**ພັກປະຊາຊົນປະຕິວັດລາວ ກໍ່ສ້າງ ແລະ ປັບປຸງຕົນເອງຕາມ**

**3 ທິດນໍາ ດັ່ງນີ້:**

1. ກໍ່ສ້າງພັກໃຫ້ປອດໃສ, ເຂັ້ມແຂງ, ຫນັກແຫນ້ນ ທາງດ້ານການ ເມືອງ, ແນວຄິດ, ການຈັດຕັ້ງ ແລະ ແບບແຜນການນໍາພາຂອງພັກ, ເພີ່ມ ທະວີວຽກງານປ້ອງກັນພັກ, ເດັດດ່ຽວຕ້ານການເສື່ອມຄຸນທາດການເມືອງ ພາຍໃນພັກ;

2. ການກໍ່ສ້າງ, ປັບປຸງພັກຕ້ອງຖືເອົາຄຸນນະພາບເປັນກົກ, ຮັບເອົາ ຜູ້ທີ່ດີເດັ່ນ, ມີມາດຕະຖານ ແລະ ເງື່ອນໄຂຄົບຖ້ວນເຂົ້າເປັນສະມາຊິກ ພັກ; ເດັດດ່ຽວເອົາຜູ້ເສື່ອມຄຸນປ່ຽນທາດອອກຈາກພັກ; ພັກບູລະນະ

ແລະ ພັດທະນາຕົນເອງ ຢ່າງບໍ່ຢຸດຢັ້ງ ເພື່ອໃຫ້ທຽບທັນກັບຄວາມຮຽກ ຮ້ອງຕ້ອງການແຫ່ງການນໍາພາຂອງພັກ ໃນແຕ່ລະໄລຍະ;

3. ສົມທົບແຫນ້ນ ລະຫວ່າງການເພີ່ມທະວີການນໍາພາຂອງພັກກັບ ການເຊີດຊູຄວາມສັກສິດໃນການຄຸ້ມຄອງຂອງລັດ, ເສີມຂະຫຍາຍບົດ ບາດເປັນເຈົ້າການ ຂອງແນວລາວສ້າງຊາດ, ສະຫະພັນນັກຮົບເກົ່າ, ບັນ ດາອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ.

# **ໝວດທີ I**

# **ກ່ຽວກັບສະມາຊິກພັກ**

## **ມາດຕາ 1 ມາດຕະຖານຂອງສະມາຊິກພັກ ແລະ ເງື່ອນ ໄຂຂອງມະຫາຊົນຜູ້ຈະຂະຫຍາຍເຂົ້າເປັນສະມາຊິກພັກ**

**ກ. ມາດຕະຖານຂອງສະມາຊິກພັກປະຊາຊົນປະຕິວັດ ລາວ ມີດັ່ງນີ້:**

1. ແມ່ນນັກຮົບປະຕິວັດໃນກອງນໍາຫນ້າຂອງຊົນຊັ້ນກໍາມະກອນ, ຊາວຜູ້ອອກແຮງງານ ແລະ ປະຊາຊົນລາວບັນດາເຜົ່າ, ແມ່ນຜູ້ມີນໍ້າໃຈ ເສຍສະລະສູງ ເພື່ອປະເທດຊາດ, ເພື່ອປະຊາຊົນ, ມີຄວາມຮັບຜິດຊອບ ສູງ ຕໍ່ຫນ້າທີ່ວຽກງານ, ບຸກບືນສູ້ຊົນ ເພື່ອບັນລຸອຸດົມການຂອງພັກ;

2. ແມ່ນຜູ້ທີ່ດຸຫມັ່ນ, ປະຢັດ, ບໍລິສຸດ, ສັດຊື່, ຮັບໃຊ້ປະຊາຊົນ, ຈົງ ຮັກພັກດີ ຕໍ່ອຸດົມການຂອງພັກ ແລະ ປົກປັກຮັກສາຄວາມສາມັກຄີເປັນ ເອກະພາບພາຍໃນພັກ;

3. ແມ່ນຜູ້ທີ່ຖືເອົາຜົນປະໂຫຍດລວມ ຂອງຊາດ, ຂອງຊົນຊັ້ນກໍາ ມະກອນ, ຊາວຜູ້ອອກແຮງງານ ແລະ ປະຊາຊົນລາວບັນດາເຜົ່າ ສູງກວ່າ ຜົນປະໂຫຍດສ່ວນຕົວ;

4. ແມ່ນຜູ້ທີ່ມີທັດສະນະມະຫາຊົນ, ພົວພັນສະຫນິດແຫນ້ນກັບມະ ຫາຊົນ, ເຄື່ອນໄຫວຕາມແນວທາງມະຫາຊົນຂອງພັກ, ໄດ້ຮັບຄວາມເຊື່ອ ຖື, ໄວ້ວາງໃຈຈາກການຈັດຕັ້ງພັກ ແລະ ມະຫາຊົນ;

5. ແມ່ນຜູ້ທີ່ເປັນແບບຢ່າງທີ່ດີໃນການປະຕິບັດແນວທາງ, ແຜນ ນະໂຍບາຍ, ມະຕິ, ຄໍາສັ່ງ, ກົດລະບຽບພັກ, ລັດຖະທໍາມະນູນ, ກົດຫມາຍ ແລະ ລະບຽບການຂອງລັດ ຢ່າງເຂັ້ມງວດ;

6. ແມ່ນຜູ້ທີ່ຕັ້ງຫນ້າຝຶກຝົນຫຼໍ່ຫຼອມຕົນເອງໃນທຸກດ້ານ,ບຸກບືນຮ່ໍາ ຮຽນຍົກລະດັບ, ຫ້າວຫັນປະຕິບັດຫນ້າທີ່ວຽກງານ ທີ່ໄດ້ຮັບມອບຫມາຍ; ເຄົາລົບ, ປະຕິບັດກົດລະບຽບພັກ, ກົດຫມາຍ ແລະ ລະບຽບການຂອງລັດ; ດຸຫມັ່ນອອກແຮງງານ, ມີແບບແຜນດໍາລົງຊີວິດຖືກຕ້ອງ ແລະ ປອດໃສ;

**ຂ. ເງື່ອນໄຂຂອງມະຫາຊົນຈະຂະຫຍາຍເຂົ້າເປັນສະມາ ຊິກພັກ ມີດັ່ງນີ້:**

1. ແມ່ນພົນລະເມືອງລາວທີ່ມີອາຍຸແຕ່ 18 ປີຂຶ້ນໄປ, ໄດ້ຜ່ານການ ຝຶກຝົນ, ຫຼໍ່ຫຼອມ ແລະ ທົດສອບໃນຂະບວນການວຽກງານຕົວຈິງ, ມີຜົນ ງານດີເດັ່ນໃນການປະຕິບັດຫນ້າທີ່ວຽກງານ ທີ່ການຈັດຕັ້ງມອບຫມາຍໃຫ້, ໄດ້ຮັບຄວາມເຊື່ອຖື, ໄວ້ວາງໃຈຈາກການຈັດຕັ້ງພັກ ແລະ ມະຫາຊົນ;

2. ແມ່ນຜູ້ທີ່ມີຄວາມຕື່ນຕົວທາງດ້ານການເມືອງ ຕາມອຸດົມຄະຕິ ຂອງພັກ, ມີຄວາມມຸ່ງຫວັງເຂົ້າພັກ ເພື່ອອຸທິດຕົນໃຫ້ແກ່ພາລະກິດຂອງພັກ; 3. ແມ່ນຜູ້ທີ່ມີຊີວະປະຫວັດຕົ້ນກໍາເນີດ ແລະ ຊີວະປະຫວັດການ ເຄື່ອນໄຫວຈະແຈ້ງ, ຂາວສະອາດ, ມີຄຸນທາດການເມືອງຫນັກແຫນ້ນ, ມີ ຄຸນສົມບັດສິນທໍາປະຕິວັດ, ມີຄວາມຮູ້, ຄວາມສາມາດ, ມີສຸຂະພາບດີ ແລະ ເປັນແບບຢ່າງນໍາຫນ້າໃນຂະບວນການຂອງມະຫາຊົນ;

ມີ

4 ແມ່ນຜູ້ທີ່ຕື່ນຕົວສະຫມັກໃຈເຂົ້າເປັນສະມາຊິກພັກ, ຍິນດີປະຕິ ບັດກົດລະບຽບພັກ, ເຂົ້າຮ່ວມດໍາເນີນຊີວິດການເມືອງຢູ່ໃນການຈັດຕັ້ງ ຮາກຖານພັກ ແລະ ເສຍເງິນສະຕິພັກ ເປັນປົກກະຕິ;

5. ບ່ອນທີ່ມີການຈັດຕັ້ງຊາວຫນຸ່ມປະຊາຊົນປະຕິວັດລາວ, ເປົ້າ ຫມາຍທີ່ຢູ່ໃນເກນອາຍຸໄວຫນຸ່ມ ທີ່ຈະຂະຫຍາຍເຂົ້າເປັນສະມາຊິກພັກ

ສໍາຮອງ ຕ້ອງເປັນສະມາຊິກຊາວຫນຸ່ມປະຊາຊົນປະຕິວັດລາວ ມາກ່ອນ ແລະ ໄດ້ຮັບການເຫັນດີ ຂອງຄະນະຊາວຫນຸ່ມປະຊາຊົນປະຕິວັດລາວ ຢູ່ບ່ອນນັ້ນ;

## **ມາດຕາ 2 ລະບຽບການຂະຫຍາຍພັກ**

**ກ. ລະບຽບການຮັບສະມາຊິກພັກສໍາຮອງ**

**1. ມະຫາຊົນທີ່ຈະຂະຫຍາຍເຂົ້າເປັນສະມາຊິກພັກ**

- ໄດ້ຜ່ານການຝຶກຝົນຫຼໍ່ຫຼອມ ແລະ ທົດສອບໃນຂະບວນການ

ວຽກງານຕົວຈິງ, ມີຜົນງານດີເດັ່ນ, ໄດ້ຮັບຄວາມເຊື່ອຖື, ໄວ້ວາງໃຈຈາກ ການຈັດຕັ້ງພັກ ແລະ ມະຫາຊົນ; ຕ້ອງໄດ້ຮັບການຕິດຕາມ, ກໍ່ສ້າງ ຈາກ ສະມາຊິກພັກສົມບູນ 2 ສະຫາຍ ຫຼາຍກວ່າ 3 ເດືອນຂຶ້ນໄປ ຈຶ່ງໄດ້ຮັບ ການຄົ້ນຄວ້າອະນຸມັດໃຫ້ຮຽນເອກະສານສະຫນັບສະຫນູນ;

* ພາຍຫຼັງໄດ້ຮຽນເອກະສານສະຫນັບສະຫນູນ ຢ່າງຫນ້ອຍ 3 ເດືອນ

ຈຶ່ງຈັດຕັ້ງຮຽນກົດລະບຽບພັກ ແລະ ຕ້ອງໄດ້ຜ່ານການຝຶກຝົນຫຼໍ່ຫຼອມ, ຕິດຕາມຈາກການຈັດຕັ້ງພັກ ແລະ ສະມາຊິກພັກສົມບູນ 2 ສະຫາຍ ທີ່ ຕິດຕາມຕື່ມອີກ 6 ເດືອນ ຖ້າຄົບມາດຕະຖານ ຈຶ່ງໄດ້ຮັບການພິຈາລະ ນາຂະຫຍາຍເຂົ້າເປັນສະມາຊິກພັກສໍາຮອງ;

* ຂຽນ ແລະ ຍື່ນໃບຄໍາຮ້ອງສະຫມັກໃຈເຂົ້າເປັນສະມາຊິກພັກສໍາ

ຮອງ ດ້ວຍຕົນເອງ;

* ຂຽນຊີວະປະຫວັດຕົ້ນກໍາເນີດ, ຊີວະປະຫວັດການເຄື່ອນໄຫວ, ການພົວພັວສັງຄົມຂອງຕົນໃນແຕ່ລະໄລຍະ ຢ່າງລະອຽດ, ຈະແຈ້ງ, ຖືກ ຕ້ອງຕາມຄວາມຈິງ ແລ້ວລາຍງານຕໍ່ຫນ່ວຍພັກບ່ອນທີ່ຕົນສັງກັດຢູ່ ເພື່ອ ພິຈາລະນາ.

**2. ຜູ້ຕິດຕາມມະຫາຊົນທີ່ຈະຂະຫຍາຍເຂົ້າເປັນສະມາຊິກພັກ**

- ຕ້ອງແມ່ນສະມາຊິກພັກສົມບູນ 2 ສະຫາຍ ທີ່ມີອາຍຸພັກ 2 ປີ

ຂຶ້ນໄປ, ໄດ້ຮ່ວມວຽກງານກັບເປົ້າຫມາຍ ທີ່ຈະຂະຫຍາຍເຂົ້າເປັນສະມາ

ຊິກພັກ 1 ປີ ຂຶ້ນໄປ;

- ມີຫນ້າທີ່ສຶກສາອົບຮົມ, ແນະນໍາ, ກໍ່ສ້າງ, ຕິດຕາມ, ກໍາແຫນ້ນຊີ ວະປະຫວັດຕົ້ນກໍາເນີດ ແລະ ຊີວະປະຫວັດການເຄື່ອນໄຫວຮອບດ້ານ ຂອງເປົ້າຫມາຍທີ່ຈະຂະຫຍາຍເຂົ້າພັກ;

- ລາຍງານກ່ຽວກັບຊີວະປະຫວັດຕົ້ນກໍາເນີດ ແລະ ຊີວະປະຫວັດ ການເຄື່ອນໄຫວຮອບດ້ານຂອງເປົ້າຫມາຍ ທີ່ຈະຂະຫຍາຍເຂົ້າພັກໃຫ້ລະ ອຽດຈະແຈ້ງ ເພື່ອຢັ້ງຢືນຮັບປະກັນຕໍ່ຫນ່ວຍພັກ;

- ຕ້ອງມີຄວາມຮັບຜິດຊອບຜົນໄດ້-ຜົນເສຍ ໃນການຢັ້ງຢືນຂອງ

ຕົນ ຕໍ່ການຈັດຕັ້ງພັກ.

**3. ຄວາມຮັບຜິດຊອບຂອງຄະນະຫນ່ວຍພັກ ແລະ ຫນ່ວຍພັກ**

- ເລຂາ, ຮອງເລຂາ ຫຼື ຄະນະຫນ່ວຍພັກ ຕ້ອງປະຊຸມປຶກສາຄົ້ນr ຄວ້າເປົ້າຫມາຍ ທີ່ຈະຂະຫຍາຍເຂົ້າເປັນສະມາຊິກພັກ;

- ເປີດກອງປະຊຸມຫນ່ວຍພັກ ຄົ້ນຄວ້າຕົກລົງເປົ້າຫມາຍທີ່ຈະຂະ ຫຍາຍເຂົ້າເປັນສະມາຊິກພັກ ແລະ ອອກຂໍ້ຕົກລົງ ມອບໃຫ້ສະມາຊິກ ພັກສົມບູນ 2 ສະຫາຍ ຕິດຕາມ, ກໍ່ສ້າງເປົ້າຫມາຍດັ່ງກ່າວ; ຕົກລົງຮຽນ ເອກະສານສະຫນັບສະຫນູນ ແລະ ຮຽນກົດລະບຽບພັກຕາມລໍາດັບ;

- ເລຂາ, ຮອງເລຂາ ຫຼື ຄະນະຫນ່ວຍພັກ ຄົ້ນຄວ້າພິຈາລະນາຄືນ ມາດຕະຖານ, ເງື່ອນໄຂ, ຊີວະປະຫວັດ ຂອງຜູ້ສະຫມັກເຂົ້າເປັນສະມາ ຊິກພັກສໍາຮອງ, ຄໍາເຫັນຢັ້ງຢືນຂອງສະມາຊິກພັກສົມບູນ 2 ສະຫາຍ ທີ່ຕິດຕາມ ແລະ ຄໍາເຫັນຂອງການຈັດຕັ້ງມະຫາຊົນບ່ອນຜູ້ສະຫມັກເຂົ້າ ເປັນສະມາຊິກພັກຮ່ວມຊີວິດຢູ່;

- ກອງປະຊຸມຫນ່ວຍພັກ ພິຈາລະນາຮັບຮອງເອົາມະຫາຊົນຜູ້ ກ້າວຫນ້າ ເຂົ້າເປັນສະມາຊິກພັກສໍາຮອງ ຕ້ອງມີຈໍານວນສະມາຊິກພັກສົມ ບູນໃນຫນ່ວຍເຂົ້າຮ່ວມຫຼາຍກວ່າ 2/3 ແລະ ໄດ້ຮັບຄະແນນສຽງເຫັນດີ ຫຼາຍກວ່າເຄິ່ງຫນຶ່ງຂຶ້ນໄປຂອງຈໍານວນສະມາຊິກພັກສົມບູນທັງຫມົດໃນຫນ່ວຍພັກ;

- ໜ່ວຍພັກເຫັນດີຮັບຮອງແລ້ວ ຄະນະຫນ່ວຍພັກ ຕ້ອງປະກອບ ສໍານວນເອກະສານຄົບຖ້ວນ ແລະ ນໍາສະເຫນີຄະນະພັກຂັ້ນເທິງຖັດຕົນ ພິຈາລະນາ ອະນຸມັດ;

- ໜ່ວຍພັກ ໄດ້ຮັບມະຕິຕົກລົງອະນຸມັດຈາກຄະນະພັກຂັ້ນເທິງ

ແລ້ວຕ້ອງຮີບຮ້ອນຈັດຕັ້ງພິທີຮັບເອົາມະຫາຊົນຜູ້ກ້າວຫນ້າ ເຂົ້າເປັນສະ ມາຊິກພັກສໍາຮອງ ພາຍໃນ 15 ວັນ.

**ຂ. ສະໄຫມສໍາຮອງຂອງສະມາຊິກພັກ**

1. ຕ້ອງຜ່ານສະໄຫມສໍາຮອງ 12 ເດືອນ ນັບແຕ່ມື້ຄະນະພັກຂັ້ນ ເທິງອອກມະຕິຕົກລົງ ເປັນຕົ້ນໄປ;

2. ຄະນະຫນ່ວຍພັກ, ສະມາຊິກພັກສົມບູນ 2 ສະຫາຍ ຕ້ອງສືບ ຕໍ່ສຶກສາອົບຮົມ, ແນະນໍາ, ກໍ່ສ້າງ, ຕິດຕາມ ແລະ ທົດສອບ ໃນວຽກ ງານຕົວຈິງ;

3. ເມື່ອຄົບສະໄຫມສໍາຮອງແລ້ວ ສະມາຊິກພັກສໍາຮອງ ຕ້ອງໄດ້ ຂຽນບົດສໍາຫຼວດຕົນເອງ ແລະ ຄໍາຮ້ອງຂໍເລື່ອນເປັນສະມາຊິກພັກສົມ ບູນ ເພື່ອສະເຫນີຫນ່ວຍພັກຄົ້ນຄວ້າພິຈາລະນາ.

**ຄ. ການພິຈາລະນາເລື່ອນສະມາຊິກພັກສໍາຮອງເປັນສະ ມາຊິກພັກສົມບູນ**

1. ກອງປະຊຸມຫນ່ວຍພັກ ພິຈາລະນາຮັບຮອງເລື່ອນສະມາຊິກພັກ ສໍາຮອງເປັນສະມາຊິກພັກສົມບູນ ຕ້ອງມີຈໍານວນສະມາຊິກພັກສົມບູນ

ໃນຫນ່ວຍພັກເຂົ້າຮ່ວມຫຼາຍກວ່າ 2/3 ແລະ ໄດ້ຮັບຄະແນນສຽງເຫັນດີ ຫຼາຍກວ່າເຄິ່ງຫນຶ່ງຂຶ້ນໄປ ຂອງຈໍານວນສະມາຊິກພັກສົມບູນທັງຫມົດ ໃນ ຫນ່ວຍພັກ;

2. ສະມາຊິກພັກສໍາຮອງ ຜ່ານບົດສໍາຫຼວດສະໄຫມສໍາຮອງຂອງຕົນ ເອງ ຕໍ່ກອງປະຊຸມຫນ່ວຍພັກ;

3. ສະມາຊິກພັກສົມບູນ 2 ສະຫາຍ ລາຍງານເພີ່ມເຕີມກ່ຽວກັບ ການເຄື່ອນໄຫວຂອງສະມາຊິກພັກສໍາຮອງ;

4. ກອງປະຊຸມຫນ່ວຍພັກຄົ້ນຄວ້າ, ພິຈາລະນາ ແລະ ຮັບຮອງ ດ້ວຍການລົງຄະແນນສຽງສະເຫມີພາບ, ໂດຍກົງ, ປິດລັບ;

5. ກອງປະຊຸມຫນ່ວຍພັກ ເຫັນດີຮັບຮອງແລ້ວ ຕ້ອງປະກອບສໍາ ນວນເອກະສານຄົບຖ້ວນ ແລະ ນໍາສະເຫນີຄະນະພັກຂັ້ນເທິງຖັດຕົນ ພິຈາ ລະນາອະນຸມັດ;

6. ຫນ່ວຍພັກ ໄດ້ຮັບມະຕິຕົກລົງອະນຸມັດຈາກຄະນະພັກຂັ້ນເທິງ ແລ້ວ ຕ້ອງຮີບຮ້ອນຈັດຕັ້ງພິທີເລື່ອນເປັນສະມາຊິກພັກສົມບູນ ພາຍໃນ 15 ວັນ;

7. ການກໍານົດອາຍຸພັກ ແມ່ນໃຫ້ນັບແຕ່ມື້ຄະນະພັກຂັ້ນເທິງ ອອກ ມະຕິຕົກລົງເລື່ອນເປັນສະມາຊິກພັກສົມບູນ ເປັນຕົ້ນໄປ;

8. ໃນກໍລະນີກອງປະຊຸມຫນ່ວຍພັກ ພິຈາລະນາເຫັນວ່າສະມາຊິກ ພັກສໍາຮອງບໍ່ຄົບມາດຕະຖານ, ເງື່ອນໄຂເລື່ອນເປັນສະມາຊິກພັກສົມບູນ ໄດ້, ຄະນະຫນ່ວຍພັກ ຕ້ອງສະເຫນີຄະນະພັກຂັ້ນເທິງທີ່ມີສິດຕົກລົງອະນຸ ມັດ ລຶບຊື່ອອກຈາກພັກ; ຫນ່ວຍພັກ ເປັນຜູ້ປະກາດການຕົກລົງດັ່ງກ່າວ.

**ງ. ການພິຈາລະນາຮັບເຂົ້າເປັນສະມາຊິກພັກຄືນໃຫມ່**

ຜູ້ຈະເຂົ້າເປັນສະມາຊິກພັກຄືນໃຫມ່ທຸກກໍລະນີ ຕ້ອງໄດ້ປະຕິບັດ ຕາມຂັ້ນຕອນຂອງການຂະຫຍາຍພັກ.

## **ມາດຕາ 3 ຄໍາປະຕິຍານຂອງສະມາຊິກພັກ**

ສະມາຊິກພັກສໍາຮອງ ທີ່ຈະເລື່ອນຂຶ້ນເປັນສະມາຊິກພັກສົມບູນ ຕ້ອງໄດ້ປະຕິຍານຕົນເອງຕໍ່ຫນ້າການຈັດຕັ້ງພັກ, ສະມາຊິກພັກ ແລະ ທຸງ ພັກ ໃນພິທີເລື່ອນສະມາຊິກພັກ ດັ່ງນີ້:

1. ຂ້າພະເຈົ້າມີຄວາມສະຫມັກໃຈຢ່າງສົມບູນ ເຂົ້າເປັນສະມາຊິກ ພັກປະຊາຊົນປະຕິວັດລາວ;

2. ຈະປົກປັກຮັກສາ ແລະ ປະຕິບັດແນວທາງ, ແຜນນະໂຍບາຍ ຂອງພັກ; ເຄົາລົບກົດລະບຽບພັກ, ກົດຫມາຍ ແລະ ລະບຽບການຂອງລັດ; 3. ຈະປະຕິບັດຫນ້າທີ່, ສິດ ແລະ ຂໍ້ຫ້າມຂອງສະມາຊິກພັກ ຢ່າງ ເຂັ້ມງວດ;

4. ຈະຮັກສາຄວາມລັບຂອງພັກ, ຂອງຊາດ, ຈົງຮັກພັກດີຕໍ່ພັກ ແລະ ປະຊາຊົນ;

5. ກຽມພ້ອມເສຍສະລະທຸກສິ່ງຢ່າງ ເພື່ອພັກ, ປະເທດຊາດ ແລະ ປະຊາຊົນ.

## **ມາດຕາ 4 ຫນ້າທີ່ຂອງສະມາຊິກພັກ**

1. ເປັນເຈົ້າການປະຕິບັດແນວທາງ, ແຜນນະໂຍບາຍ, ມະຕິ, ຄໍາ ສັ່ງ, ກົດລະບຽບພັກ, ລັດຖະທໍາມະນູນ, ກົດຫມາຍ ແລະ ລະບຽບການ ຂອງລັດ; ປະກອບສ່ວນເຂົ້າໃນການກໍ່ສ້າງ, ບູລະນະແນວທາງ, ແຜນນະ ໂຍບາຍ, ນະໂຍບາຍຂອງພັກ-ລັດ;

2. ຕັ້ງຫນ້າຮໍ່າຮຽນທິດສະດີມາກ-ເລນິນ, ແນວຄິດ ໄກສອນ ພົມ ວິຫານ, ແນວທາງ, ແຜນນະໂຍບາຍ, ກົດລະບຽບພັກ, ກົດຫມາຍ ແລະ ລະບຽບການຂອງລັດ; ຍົກລະດັບການສຶກສາ, ວິຊາສະເພາະ, ວິທະ ຍາສາດ-ເຕັກນິກ ແລະ ພາສາຕ່າງປະເທດ ແນໃສ່ເຮັດສໍາເລັດຫນ້າທີ່ ທີ່ພັກ ມອບຫມາຍໃຫ້;

3. ຕັ້ງຫນ້າຝຶກຝົນຫຼໍ່ຫຼອມຄຸນທາດການເມືອງ, ຄຸນສົມບັດສິນທໍາ ປະຕິວັດ, ແບບແຜນດໍາລົງຊີວິດ, ແບບແຜນການນໍາພາ, ຍົກສູງຄວາມ ຮັບຜິດຊອບການເມືອງ, ສະຕິຕໍ່ການຈັດຕັ້ງ, ລະບຽບວິໄນ ແລະ ຄວາມ ເປັນແບບຢ່າງນໍາຫນ້າ; ຕ້ານແນວຄິດອາຍາສິດ, ສໍ້ລາດບັງຫຼວງ, ແນວຄິດເອກະຊົນ ຈຸ້ມເຈື້ອເຊື້ອສາຍ,ທ້ອງຖິ່ນ,ສວຍໃຊ້ຫນ້າທີ່-ຕໍາແຫນ່ງ,ຫຼິ້ນກິນຟູມເຟືອຍ ແລະ ສິ່ງຫຍໍ້ທໍ້ອື່ນໆ;

4. ຕັ້ງຫນ້າປະກອບສ່ວນເຂົ້າໃນວຽກງານກໍ່ສ້າງ ແລະ ປັບປຸງພັກ ຕາມ 5 ຫຼັກການ ແລະ 3 ທິດນໍາ; ເຂົ້າຮ່ວມດໍາເນີນຊີວິດການເມືອງ ແລະ ເສຍເງິນສະຕິພັກ ເປັນປົກກະຕິ;

5. ພົວພັນສະຫນິດແຫນ້ນກັບປະຊາຊົນ; ເຄົາລົບ ແລະ ເສີມຂະ ຫຍາຍສິດເປັນເຈົ້າຂອງປະຊາຊົນ, ເຂົ້າຮ່ວມເຄື່ອນໄຫວໃນຂະບວນການ ຂອງມະຫາຊົນ, ໂຄສະນາ, ສຶກສາອົບຮົມປະຊາຊົນ ໃຫ້ປະຕິບັດແນວ ທາງ, ແຜນນະໂຍບາຍຂອງພັກ, ລັດຖະທໍາມະນູນ, ກົດຫມາຍ ແລະ ລະ ບຽບການຂອງລັດ;

6. ກໍາແຫນ້ນ ແລະ ປະຕິບັດນະໂຍບາຍການຕ່າງປະເທດຂອງພັກ- ລັດ, ຍົກສູງນໍ້າໃຈສາມັກຄີສາກົນອັນຜ່ອງໃສຂອງຊົນຊັ້ນກໍາມະກອນ; ເດັດດ່ຽວຕໍ່ສູ້ ຕ້ານການໂຄສະນາໃສ່ຮ້າຍປ້າຍສີ ແລະ ບິດເບືອນຂອງ ພວກຄົນບໍ່ດີ ທີ່ຫວັງມ້າງເພພາຍໃນພັກ ແລະ ລະບອບປະຊາທິປະໄຕ ປະຊາຊົນລາວ;

7. ສະມາຊິກພັກຈະຢູ່ໃນຕໍາແຫນ່ງໃດກໍຕາມ ຕ້ອງໄດ້ສັບຊ້ອນເຂົ້າ ຮ່ວມຊີວິດພັກ ໃນການຈັດຕັ້ງຮາກຖານພັກໃດຫນຶ່ງ; ຮັບເອົາການຕິດ ຕາມ, ກວດກາ, ການຕໍານິຕິຊົມຂອງສະມາຊິກພັກ, ມະຫາຊົນ ແລະ ການ ຈັດຕັ້ງຂັ້ນລຸ່ມ.

## **ມາດຕາ 5 ສິດຂອງສະມາຊິກພັກ ແລະ ການສິ້ນສຸດເປັນ ສະມາຊິກພັກ**

**ກ. ສິດຂອງສະມາຊິກພັກສົມບູນ**

1. ໄດ້ຮັບຂ່າວສານອັນຈໍາເປັນ, ໄດ້ຮັບການສຶກສາອົບຮົມ ແລະ ບໍາລຸງກໍ່ສ້າງຈາກພັກ, ປະກອບສ່ວນປຶກສາຫາລືແລກປ່ຽນຄໍາຄິດຄໍາເຫັນ, ສະເຫນີຂໍ້ລິເລີ່ມຕໍ່ວຽກງານຂອງພັກ, ລົງຄະແນນສຽງ ແລະ ຕົກລົງວຽກ ງານ ຢູ່ໃນກອງປະຊຸມຂອງພັກ;

2. ໃນກອງປະຊຸມພັກ ສາມາດຕິຊົມ, ລາຍງານການປະພຶດ ທີ່ບໍ່ ຖືກຕ້ອງຂອງສະມາຊິກພັກ ແລະ ການຈັດຕັ້ງພັກ; ມີສິດສະເຫນີໃຫ້ການ ຈັດຕັ້ງພັກທີ່ມີຄວາມຮັບຜິດຊອບ ພິຈາລະນາ ແລະ ຕອບຂໍ້ຊັກຖາມ ດ້ວຍວາຈາ ຫຼື ເປັນລາຍລັກອັກສອນ;

3. ເລືອກຕັ້ງ, ສະຫມັກຮັບເລືອກຕັ້ງ ແລະ ສະເຫນີຜູ້ອອກສະຫມັກ ຮັບເລືອກຕັ້ງ ເຂົ້າໃນການນໍາຂັ້ນຕ່າງໆຂອງພັກ;

4. ສະເຫນີຄວາມເຫັນ ແລະ ຊີ້ແຈງຕໍ່ການຈັດຕັ້ງພັກ ໃນເມື່ອການ ຈັດຕັ້ງພັກ ມີການສັງເກດຕີລາຄາ, ຕົກລົງຕໍ່ຕົນເອງ ຢ່າງເປັນທາງການ;

5. ປົກປ້ອງຄວາມເຫັນ ແລະ ທັດສະນະຂອງຕົນ ແຕ່ເມື່ອຕົກລົງ ເປັນມະຕິແລ້ວຕ້ອງເວົ້າ ແລະ ປະຕິບັດຕາມມະຕິຂອງພັກຢ່າງເຂັ້ມງວດ;

6. ມີສິດສ້າງເສດຖະກິດທີ່ຖືກຕ້ອງຕາມກົດຫມາຍ ແລະ ລະບຽບ ການຂອງລັດ;

7. ໄດ້ຮັບສິດປົກປ້ອງຈາກການຈັດຕັ້ງພັກ ໃນການເຄື່ອນໄຫວທີ່ ຖືກຕ້ອງຕາມແນວທາງ, ແຜນນະໂຍບາຍ, ກົດລະບຽບພັກ, ກົດຫມາຍ ແລະ ລະບຽບການຂອງລັດ; ໄດ້ຮັບການຍ້ອງຍໍ ແລະ ນະໂຍບາຍຕ່າງໆ ທີ່ພັກ-ລັດໄດ້ກໍານົດໄວ້;

8. ຜູ້ມີອາຍຸສູງ, ສຸຂະພາບອ່ອນເພຍ ທີ່ມີຄວາມສະຫມັກໃຈຢາກ ຫຼຸດຜ່ອນການເຄື່ອນໄຫວວຽກງານພັກ ກໍຈະໄດ້ຮັບການພິຈາລະນາ;

9. ສະເຫນີເປັນລາຍລັກອັກສອນຂໍລາອອກຈາກພັກ ດ້ວຍເຫດ ຜົນທີ່ເຫມາະສົມ, ຫນ່ວຍພັກ ຕ້ອງໄດ້ຄົ້ນຄວ້າ ແລະ ນໍາສະເຫນີຄະນະພັກ ຂັ້ນເທິງທີ່ມີສິດຕົກລົງພິຈາລະນາ;

10. ສະມາຊິກພັກທີ່ເປັນພະນັກງານ-ລັດຖະກອນ ເມື່ອອອກພັກ, ການ-ຮັບອຸດຫນູນ ຫຼື ບໍານານ ຕ້ອງໄດ້ສັບຊ້ອນເຂົ້າຮ່ວມຊີວິດພັກ ຢູ່ຮາກ ຖານພັກບ່ອນຕົນດໍາລົງຊີວິດ ຫຼື ຢູ່ກົມກອງເກົ່າກ່ອນພັກການ-ຮັບອຸດ ຫນູນ ຫຼື ບໍານານ;

11. ສະເຫນີຮ້ອງທຸກ, ຮ້ອງຟ້ອງ, ຮ້ອງຂໍຄວາມເປັນທໍາ ໃນເມື່ອການ ລົງວິໄນຕໍ່ຕົນເອງ ບໍ່ສົມເຫດສົມຜົນ ຫຼື ບໍ່ເປັນທໍາ.

**ຂ. ສິດຂອງສະມາຊິກພັກສໍາຮອງ**

ສະມາຊິກພັກສໍາຮອງ ບໍ່ມີສິດລົງຄະແນນສຽງຕົກລົງວຽກງານຂອງ ພັກ, ບໍ່ມີສິດເລືອກຕັ້ງ ແລະ ສະຫມັກຮັບເລືອກຕັ້ງເຂົ້າໃນການນໍາຂອງພັກ ທຸກຂັ້ນ, ນອກນັ້ນ ແມ່ນມີສິດຄືກັບສະມາຊິກພັກສົມບູນ.

**ຄ. ການສິ້ນສຸດເປັນສະມາຊິກພັກ**

1. ເສຍຊີວິດ;

2. ລາອອກ;

3. ຖືກລົງວິໄນຂັ້ນເອົາອອກຈາກພັກ;

4. ຍົກຍ້າຍ ຫຼື ໄປປະຕິບັດຫນ້າທີ່ຢູ່ບ່ອນອື່ນ ບໍ່ຍື່ນເອກະສານຍົກ ຍ້າຍ, ບໍ່ຮ່ວມຊີວິດຢູ່ຫນ່ວຍພັກ 3 ເດືອນຂຶ້ນໄປ.

## **ມາດຕາ 6 ຂໍ້ຫ້າມສໍາລັບສະມາຊິກພັກ**

1. ຫ້າມເອົາຂໍ້ມູນ, ຂ່າວສານ ແລະ ເອກະສານຕ່າງໆທີ່ເປັນຄວາມ ລັບຂອງຊາດ, ຂອງພັກ, ຂອງລັດ, ຂອງກົມກອງ ອອກເຜີຍແຜ່, ແຈກ ຢາຍ ດ້ວຍຮູບການຕ່າງໆ;

2. ຫ້າມກໍ່ພັກແຍກພວກ, ແບ່ງແຍກຄວາມສາມັກຄີພາຍໃນພັກ,

ຄວາມສາມັກຄີເປັນປຶກແຜ່ນຂອງປະຊາຊົນບັນດາເຜົ່າ ແລະ ການກະທໍາ ຫຼາຍເຄົ້າ, ຫຼາຍພັກການເມືອງ;

3. ຫ້າມແກ້ແຄ້ນ, ປາບປາມ, ບັງຄັບ, ນາບຂູ່ທຸກຮູບແບບຕໍ່ຜູ້ກ່າວ ຟ້ອງ, ຜູ້ຕໍານິສົ່ງຂ່າວ ແລະ ຜູ້ສະເຫນີຂໍ້ມູນລາຍງານດ້ານຫຍໍ້ທໍ້ຕ່າງໆຂອງ ຕົນ ໃຫ້ແກ່ການຈັດຕັ້ງພັກ ແລະ ຂັ້ນເທິງ;

4. ຫ້າມຈັດຕັ້ງ, ເຄື່ອນໄຫວ, ເຂົ້າຮ່ວມຊຸມນຸມປະທ້ວງຕ້ານການ ຈັດຕັ້ງພັກ-ລັດ ແລະ ໂຄສະນາບິດເບືອນ, ໃສ່ຮ້າຍປ້າຍສີ ແນວທາງນະ ໂຍບາຍຂອງພັກ, ທັບຖົມໂຈມຕີບຸກຄົນ ຫຼື ການຈັດຕັ້ງ ແລະ ລະບອບ ປະຊາທິປະໄຕປະຊາຊົນລາວ;

5. ຫ້າມສວຍໃຊ້ຫນ້າທີ່, ຕໍາແຫນ່ງ, ສິດອໍານາດຂອງຕົນ ຫຼື ແອບ ອ້າງຖານະ ຊື່ສຽງຂອງບຸກຄົນອື່ນ ເພື່ອສະແຫວງຫາຜົນປະໂຫຍດແກ່ ຕົນເອງ, ຄອບຄົວ, ຍາດພີ່ນ້ອງ ແລະ ບຸກຄົນອື່ນ ເຊິ່ງເປັນພຶດຕິກໍາການ ສໍ້ລາດບັງຫຼວງ;

6. ຫ້າມສະມາຊິກພັກ ທີ່ເປັນພະນັກງານ, ລັດຖະກອນ, ທະຫານ, ຕໍາຫຼວດ, ພະນັກງານລັດວິສາຫະກິດທີ່ມີຖານະຕໍາແຫນ່ງ, ສິດອໍານາດ, ລວມທັງເລຂາຫນ່ວຍພັກ ແລະ ນາຍບ້ານ ແຕ່ງຕັ້ງ, ບັນຈຸສັບຊ້ອນ ຜົວ ຫຼື ເມຍ, ລູກ ຫຼື ຍາດໃກ້ຊິດ ຮັບຜິດຊອບວຽກງານຈັດຕັ້ງ-ພະນັກງານ, ວຽກງານກວດກາ, ເປັນເລຂາ, ບັນຊີການເງິນ, ນາຍຄັງ, ນາຍສາງ ຫຼື ເປັນ ຜູ້ຈັດຊື້ ແລະ ຈັດຈ້າງຕ່າງໆ ຢູ່ໃນການຈັດຕັ້ງທີ່ຕົນຮັບຜິດຊອບ;

7. ຫ້າມສະມາຊິກພັກ ທີ່ເປັນພະນັກງານ, ລັດຖະກອນ, ທະຫານ, ຕໍາຫຼວດທີ່ຍັງປະຈໍາການ ເປັນຜູ້ອໍານວຍການ, ເປັນຄະນະອໍານວຍການ, ເປັນຜູ້ຈັດການວິສາຫະກິດ, ເປັນທີ່ປຶກສາໃຫ້ແກ່ວິສາຫະກິດເອກະຊົນ ທັງພາຍໃນ ແລະ ຕ່າງປະເທດ; (ຍົກເວັ້ນຜູ້ທີ່ໄດ້ຖືກແຕ່ງຕັ້ງມອບຫມາຍ ຈາກການຈັດຕັ້ງ);

8. ຫ້າມປອມແປງເອກະສານ, ນໍາໃຊ້ເອກະສານປອມ, ກົດຫນ່ວງ ຖ່ວງດຶງເອກະສານຕ່າງໆ ເພື່ອຫາຜົນປະໂຫຍດສ່ວນຕົວ, ຄອບຄົວ, ຍາດ ພີ່ນ້ອງ ແລະ ບຸກຄົນອື່ນໆ; ປົກປິດ, ເຊື່ອງອໍາຂໍ້ມູນ, ຫຼັກຖານ ຫຼື ລາຍງານ ບໍ່ຖືກກັບຄວາມຈິງ, ບໍ່ໃຫ້ການຮ່ວມມືກັບການຈັດຕັ້ງທີ່ກ່ຽວຂ້ອງ ໃນ ການປະຕິບັດຫນ້າທີ່;

9. ຫ້າມຍັກຍອກ, ສໍ້ໂກງເອົາຊັບສິນ, ເງິນຄໍາຂອງລັດ, ລວມຫມູ່ ຫຼື ຂອງພົນລະເມືອງ; ຫ້າມນໍາໃຊ້ງົບປະມານ, ຊັບສິນຂອງລັດ, ລວມຫມູ່ ຫຼື ປຸກລະດົມ ການອຸປະຖໍາໃນທຸກຮູບແບບ ເພື່ອຈັດງານຕ່າງໆ ຫຼື ເອົາໄປ ເຮັດຂອງຂວັນ, ຂອງຕ້ອນຮັບໃຊ້ສ່ວນຕົວ, ຄອບຄົວ, ຍາດພີ່ນ້ອງ ແລະ ບຸກຄົນອື່ນໆ;

10. ຫ້າມຄອບຄອງ, ນໍາໃຊ້ຊັບສິນຂອງລັດ, ລວມຫມູ່ ເກີນກໍານົດ ທີ່ອະນຸຍາດ; ຫ້າມຫັນ, ໂອນ, ໃຫ້ຜູ້ອື່ນເຊົ່າ ຫຼື ເອົາໄປນໍາໃຊ້ ໂດຍບໍ່ຖືກ ຕ້ອງຕາມກົດຫມາຍ ແລະ ລະບຽບການຂອງລັດ;

11. ຫ້າມຫຼິ້ນກິນຟູມເຟືອຍ, ຈັດງານປະເພນີ ທີ່ເປັນການສ້າງຄ່ານິ ຍົມ ທີ່ບໍ່ຖືກຕ້ອງ; ຫ້າມຫຼິ້ນ ແລະ ສ້າງເງື່ອນໄຂອໍານວຍຄວາມສະດວກ ໃນການຫຼິ້ນພະນັນທີ່ຕ້ອງຫ້າມ; ຫ້າມເຄື່ອນໄຫວເປັນຫມໍຜີ, ຫມໍດູ, ຫມໍເຢົາ ແລະ ສວຍໃຊ້ສາສະຫນາເຄື່ອນໄຫວທີ່ຜິດຕໍ່ກົດຫມາຍ; ຫ້າມຢູ່ຮ່ວມກັບ ບຸກຄົນອື່ນ ໃນສະຖານະຜົວ ຫຼື ເມຍ ແລະ ຫ້າມແຕ່ງງານກັບຄົນຕ່າງປະ ເທດ ທີ່ບໍ່ຖືກຕ້ອງຕາມລະບຽບກົດຫມາຍ.

ສະມາຊິກພັກ ທີ່ມີການລະເມີດຂໍ້ຫ້າມດັ່ງກ່າວ ຈະຖືກສໍາຫຼວດ, ກວດກາ, ສຶກສາອົບຮົມ ແລະ ລົງວິໄນ ຢ່າງເຂັ້ມງວດ.

## **ມາດຕາ 7 ລະບຽບການຄຸ້ມຄອງ ແລະ ການຍົກຍ້າຍຮ່ວມ ຊີວິດພັກ**

ກົມການເມືອງສູນກາງພັກ ເປັນຜູ້ອອກຂໍ້ກໍານົດກ່ຽວກັບການຄຸ້ມ ຄອງສະມາຊິກພັກ ແລະ ການຍົກຍ້າຍຮ່ວມຊີວິດພັກ.

## **ມາດຕາ 8 ບັດສະມາຊິກພັກ ແລະ ການນໍາໃຊ້ບັດສະມາ**

## **ຊິກພັກ**

* ບັດສະມາຊິກພັກ ແມ່ນເອກະສານຢັ້ງຢືນເຖິງຖານະນາມຂອງ

ສະມາຊິກພັກ,ສະມາຊິກພັກສົມບູນທຸກສະຫາຍຕ້ອງໄດ້ຮັບບັດດັ່ງກ່າວ;

ກໍລະນີ

* ບັດສະມາຊິກພັກ ໃຊ້ແທນໃບຍົກຍ້າຍຮ່ວມຊີວິດພັກຊົ່ວຄາວ

ການຈັດຕັ້ງມອບຫມາຍໃຫ້ໄປປະຕິບັດຫນ້າທີ່ວຽກງານໃດຫນຶ່ງ ບໍ່

ເກີນ 6 ເດືອນ;

* ນໍາໃຊ້ລົງມະຕິຮັບຮອງວຽກງານຂອງພັກ ໃນກອງປະຊຸມໃຫຍ່

ຂອງພັກຂັ້ນຕ່າງໆ;

* ສະມາຊິກພັກທີ່ຖືກລົງວິໄນຂັ້ນໂຈະຮ່ວມຊີວິດພັກຊົ່ວຄາວ

ແລະ ຖືກລົງວິໄນຂັ້ນເອົາອອກຈາກພັກ, ການຈັດຕັ້ງພັກ ຕ້ອງຖອນບັດສະ ມາຊິກພັກຄືນ ແລະ ລາຍງານໃຫ້ຄະນະພັກຂັ້ນເທິງ ທີ່ມີສິດຄຸ້ມຄອງຊາບ.

# **ໝວດທີ II**

# **ຫຼັກການຈັດຕັ້ງ ແລະ ລະບົບສາຍໃຍການຈັດຕັ້ງ ຂອງພັກ**

## **ມາດຕາ 9 ຫຼັກການຈັດຕັ້ງຂອງພັກ**

**ພັກປະຊາຊົນປະຕິວັດລາວຈັດຕັ້ງຕາມຫຼັກການລວມສູນປະຊາທິ**

**ປະໄຕ ດັ່ງນີ້:**

1. ອົງການນໍາຂອງພັກຂັ້ນໃດ ແມ່ນກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກຂອງຂັ້ນນັ້ນ ເປັນຜູ້ເລືອກຕັ້ງ; ກໍລະນີພິ ເສດ ຈຶ່ງແມ່ນຄະນະບໍລິຫານງານພັກຂັ້ນເທິງ ບົ່ງຕົວແຕ່ງຕັ້ງ, ແຕ່ການບົ່ງ ຕົວແຕ່ງຕັ້ງ ບໍ່ໃຫ້ກາຍ 1 ສະໄຫມ; 2. ອົງການນໍາສູງສຸດຂອງທົ່ວພັກ ແມ່ນກອງປະຊຸມໃຫຍ່ຜູ້ແທນ ທົ່ວປະເທດ, ອົງການນໍາຂອງພັກແຕ່ລະຂັ້ນ ແມ່ນກອງປະຊຸມໃຫຍ່ຜູ້

ແທນ ຫຼື ກອງປະຊຸມໃຫຍ່ສະມາຊິກພັກຂັ້ນນັ້ນ; ໃນລະຫວ່າງສອງກອງ ປະຊຸມໃຫຍ່ຜູ້ແທນທົ່ວປະເທດ ແມ່ນຄະນະບໍລິຫານງານສູນກາງພັກເປັນ ຜູ້ບໍລິຫານວຽກງານຂອງພັກ; ໃນລະຫວ່າງສອງສະໄຫມກອງປະຊຸມໃຫຍ່ ຢູ່ແຕ່ລະຂັ້ນ ແມ່ນຄະນະບໍລິຫານງານພັກຂັ້ນນັ້ນ ເປັນຜູ້ບໍລິຫານວຽກງານ ຂອງພັກ;

3. ການຈັດຕັ້ງຂອງພັກຂັ້ນຕ່າງໆ ຕ້ອງປະຕິບັດຫຼັກການນໍາພາເປັນ ຫມູ່ຄະນະ, ແບ່ງງານໃຫ້ບຸກຄົນຮັບຜິດຊອບ, ນໍາພາດ້ວຍມະຕິ, ມີການ ຊຸກຍູ້, ຕິດຕາມ, ກວດກາ. ການພິຈາລະນາຕົກລົງວຽກງານສໍາຄັນຂອງ ພັກ ຕ້ອງປະຕິບັດຕາມສຽງສ່ວນຫຼາຍ ທີ່ບໍ່ຂັດກັບກົດລະບຽບພັກ, ກົດ ຫມາຍ ແລະ ລະບຽບການຂອງລັດ;

4. ການພິຈາລະນາວຽກງານສໍາຄັນໃດຫນຶ່ງ ຂອງຄະນະພັກແຕ່ລະ ຂັ້ນຢ່າງຫນ້ອຍຕ້ອງມີ 2/3 ຂອງຈໍານວນກໍາມະການໃນຄະນະພັກເຂົ້າຮ່ວມ; ທຸກມະຕິຂອງກອງປະຊຸມ ຈະຖືກຮັບຮອງໄດ້ກໍຕໍ່ເມື່ອ ໄດ້ຮັບຄໍາເຫັນດີ ຫຼາຍກວ່າເຄິ່ງຫນຶ່ງຂອງຈໍານວນກໍາມະການໃນຄະນະພັກທັງຫມົດເຂົ້າຮ່ວມ;

ສໍາລັບຫນ່ວຍພັກ ການພິຈາລະນາວຽກງານສໍາຄັນໃດຫນຶ່ງ ຕ້ອງມີສະ ມາຊິກພັກຢ່າງຫນ້ອຍ 2/3 ຂອງຈໍານວນສະມາຊິກພັກທັງຫມົດໃນຫນ່ວຍ ພັກເຂົ້າຮ່ວມ; ທຸກມະຕິຂອງກອງປະຊຸມ ຈະຖືກຮັບຮອງໄດ້ກໍຕໍ່ເມື່ອ ໄດ້ ຮັບຄໍາເຫັນດີຫຼາຍກວ່າເຄິ່ງຫນຶ່ງຂອງຈໍານວນສະມາຊິກພັກທັງຫມົດ ໃນ

ຫນ່ວຍພັກ;

ກ່ອນການລົງຄະແນນສຽງຮັບຮອງເອົາມະຕິນັ້ນ ບັນດາກໍາມະການ ໃນຄະນະພັກ ຫຼື ສະມາຊິກພັກ ມີສິດອອກຄວາມຄິດຄວາມເຫັນຕໍ່ເນື້ອ ໃນຕ່າງໆຂອງກອງປະຊຸມ, ເມື່ອຮັບຮອງເປັນມະຕິແລ້ວ ຕ້ອງເວົ້າ ແລະ ປະຕິບັດຕາມມະຕິ ຢ່າງເຂັ້ມງວດ;

5. ການສ້າງຕັ້ງ ຫຼື ຍຸບເລີກຄະນະພັກຮາກຖານ ແລະ ຫນ່ວຍພັກ ແມ່ນຄະນະພັກຂັ້ນເທິງຖັດນັ້ນ ເປັນຜູ້ພິຈາລະນາຕົກລົງ;

6. ຄະນະພັກ ຕ້ອງມີຄວາມຮັບຜິດຊອບລາຍງານການເຄື່ອນໄຫວ ຕໍ່ຄະນະພັກຂັ້ນເທິງ ແລະ ກອງປະຊຸມໃຫຍ່ຂັ້ນຂອງຕົນ; ຄະນະພັກຂັ້ນ ເທິງ ຕ້ອງແຈ້ງຂ່າວສະພາບການອັນຈໍາເປັນ ໃຫ້ການຈັດຕັ້ງພັກຂັ້ນລຸ່ມ ແລະ ສະມາຊິກພັກທຸກສະຫາຍ ຕາມເວລາທີ່ກໍານົດໄວ້;

7. ການຈັດຕັ້ງພັກທຸກຂັ້ນ ແລະ ສະມາຊິກພັກທຸກສະຫາຍ ຕ້ອງ ເຄົາລົບ ແລະ ປະຕິບັດຕາມມະຕິຂອງພັກ ຢ່າງເຂັ້ມງວດ; ບຸກຄົນ ຕ້ອງ ປະຕິບັດຕາມການຈັດຕັ້ງ; ສຽງສ່ວນຫນ້ອຍ ຕ້ອງຂຶ້ນກັບສຽງສ່ວນຫຼາຍ; ຂັ້ນລຸ່ມ ຕ້ອງປະຕິບັດຕາມມະຕິຂອງຂັ້ນເທິງ; ທົ່ວພັກ ຕ້ອງປະຕິບັດ ຕາມມະຕິຂອງຄະນະບໍລິຫານງານສູນກາງພັກ;

8. ການຈັດຕັ້ງພັກທຸກຂັ້ນ ມີສິດຕັດສິນບັນຫາຕ່າງໆໃນຂອບເຂດ ສິດຂອງຕົນ ທີ່ບໍ່ຂັດກັບແນວທາງ, ແຜນນະໂຍບາຍ, ມະຕິ, ຄໍາສັ່ງ, ກົດ ລະບຽບພັກ, ກົດຫມາຍ ແລະ ລະບຽບການຂອງລັດ.

## **ມາດຕາ 10 ລະບົບສາຍໃຍການຈັດຕັ້ງພັກ**

1. ລະບົບການຈັດຕັ້ງພັກ ແມ່ນຈັດຕັ້ງຂຶ້ນຕາມລະບົບກົງຈັກການ ຈັດຕັ້ງບໍລິຫານ;

2. ທຸກການຈັດຕັ້ງພັກໃນທົ່ວແຂວງ, ນະຄອນຫຼວງ ໂຮມເຂົ້າກັນ ເປັນອົງຄະນະພັກແຂວງ, ນະຄອນຫຼວງ; ທຸກການຈັດຕັ້ງພັກໃນທົ່ວກະ ຊວງ-ອົງການໂຮມເຂົ້າກັນເປັນອົງຄະນະພັກກະຊວງ-ອົງການ; ທຸກການ

ຈັດຕັ້ງພັກໃນທົ່ວເມືອງ-ນະຄອນ ໂຮມເຂົ້າກັນເປັນອົງຄະນະພັກເມືອງ-

ນະຄອນ;

3. ການຈັດຕັ້ງພັກຂອງບັນດາກົມກອງ, ຫົວຫນ່ວຍວິຊາການ, ວິສາ ຫະກິດຂອງສູນກາງຕັ້ງຢູ່ທ້ອງຖິ່ນໃດ ແມ່ນຂຶ້ນກັບ ແລະ ຢູ່ພາຍໃຕ້ການ ນໍາພາໂດຍກົງຂອງຄະນະພັກທ້ອງຖິ່ນນັ້ນ;

4. ການຈັດຕັ້ງພັກສະຖານທູດ, ສະຖານກົງສຸນ ຫຼື ອົງການຈັດຕັ້ງ ຕ່າງໆ ຂອງລາວປະຈໍາຢູ່ຕ່າງປະເທດ ແມ່ນຂຶ້ນກັບ ແລະ ໃຕ້ການນໍາພາ

ໂດຍກົງຂອງອົງຄະນະພັກກະຊວງການຕ່າງປະເທດ; ການຈັດຕັ້ງຮາກ ຖານພັກຂອງນັກສຶກສາ ແລະ ສະມາຊິກພັກທີ່ເປັນນັກສຶກສາຢູ່ປະເທດ ໃດ ໃຫ້ຂຶ້ນກັບຄະນະພັກສະຖານທູດ ຫຼື ຄະນະພັກສະຖານກົງສຸນລາວ ປະຈໍາຢູ່ປະເທດນັ້ນ, ຖ້າປະເທດໃດບໍ່ມີຄະນະພັກສະຖານທູດ ຫຼື ຄະນະ ພັກສະຖານກົງສຸນ ແມ່ນໃຫ້ຂຶ້ນໂດຍກົງກັບອົງຄະນະພັກກະຊວງການ ຕ່າງປະເທດ;

5. ການສ້າງຕັ້ງ ຫຼື ຍຸບເລີກອົງຄະນະພັກຂັ້ນໃດຫນຶ່ງ ແມ່ນຄະນະ ພັກຂັ້ນເທິງຖັດຕົນເປັນຜູ້ຄົ້ນຄວ້າ ແລ້ວລາຍງານ ແລະ ນໍາສະເຫນີໃຫ້ຄະ ນະພັກຂັ້ນເທິງອີກຂັ້ນຫນຶ່ງ ເປັນຜູ້ພິຈາລະນາຕົກລົງ;

6. ຄະນະພັກທຸກຂັ້ນ ມີສິດສ້າງຕັ້ງອົງການຊ່ວຍວຽກຂອງຕົນ ຕາມ ການກໍານົດຂອງຄະນະບໍລິຫານງານສູນກາງພັກ;

7. ໃນກໍລະນີພິເສດ ຄະນະເລຂາທິການສູນກາງພັກ ມີສິດສ້າງຕັ້ງ ອົງຄະນະພັກຂັ້ນໃດຫນຶ່ງຂຶ້ນ ຕາມຄວາມຕ້ອງການຂອງວຽກງານ.

## **ມາດຕາ 11 ກອງປະຊຸມໃຫຍ່ຜູ້ແທນ ຫຼື ກອງປະຊຸມ ໃຫຍ່ສະມາຊິກພັກ**

1. ກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກ ຂັ້ນໃດ ແມ່ນຄະນະບໍລິຫານງານພັກຂັ້ນນັ້ນ ເປັນຜູ້ຕົກລົງຮຽກໂຮມ ແລະ ນໍາສະເຫນີໃຫ້ຄະນະພັກຂັ້ນເທິງຖັດຕົນ ເປັນຜູ້ອະນຸມັດ;

2. ຈໍານວນຜູ້ແທນສົມບູນ ແລະ ສໍາຮອງທີ່ເຂົ້າຮ່ວມກອງປະຊຸມ ໃຫຍ່ ຂັ້ນໃດ ແມ່ນຄະນະບໍລິຫານງານພັກຂັ້ນນັ້ນ ເປັນຜູ້ກໍານົດ ແລະ ຄະນະປະຈໍາພັກ ເປັນຜູ້ຕົກລົງແບ່ງປັນຈໍານວນຜູ້ແທນສົມບູນ ແລະ ສໍາ ຮອງ ໃຫ້ຄະນະພັກຂັ້ນລຸ່ມ ເພື່ອດໍາເນີນການປ່ອນບັດເລືອກຕັ້ງຕາມຫຼັກ ການສະເຫມີພາບ, ລົງຄະແນນສຽງໂດຍກົງ, ປິດລັບ;

- ຜູ້ເຂົ້າຮ່ວມກອງປະຊຸມໃຫຍ່ຜູ້ແທນປະກອບດ້ວຍ: ບັນດາກໍາ ມະການຄະນະບໍລິຫານງານພັກຂັ້ນນັ້ນ ແລະ ຜູ້ແທນສົມບູນ ທີ່ໄດ້ຮັບ

ການເລືອກຕັ້ງຈາກກອງປະຊຸມໃຫຍ່ອົງຄະນະພັກຂັ້ນລຸ່ມ, ກໍາມະການ

ໃນຄະນະບໍລິຫານງານພັກຂັ້ນໃດ ມີສິດເປັນຜູ້ແທນສົມບູນເຂົ້າຮ່ວມກອງ ປະຊຸມໃຫຍ່ຂັ້ນຂອງຕົນ ໂດຍບໍ່ຜ່ານການເລືອກຕັ້ງ;

* ຜູ້ເຂົ້າຮ່ວມກອງປະຊຸມໃຫຍ່ສະມາຊິກພັກປະກອບດ້ວຍ: ຄະ

ນະພັກ ແລະ ສະມາຊິກພັກທຸກສະຫາຍ;

3. ການບົ່ງຕົວເອົາຜູ້ແທນເຂົ້າຮ່ວມກອງປະຊຸມໃຫຍ່ຂອງອົງຄະ ນະພັກ ຂັ້ນເທິງ ໃຫ້ປະຕິບັດໄດ້ສະເພາະແຕ່ການຈັດຕັ້ງພັກ ທີ່ບໍ່ສາມາດ ດໍາເນີນກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກຂັ້ນ ຂອງຕົນໄດ້; ແຕ່ກໍລະນີຈໍາເປັນກໍສາມາດບົ່ງຕົວໄດ້. ການຕົກລົງບົ່ງຕົວ ເອົາຜູ້ແທນເຂົ້າຮ່ວມກອງປະຊຸມໃຫຍ່ ແມ່ນສິດຂອງຄະນະປະຈໍາພັກ ຫຼື ຄະນະບໍລິຫານງານພັກຂັ້ນນັ້ນ ເປັນຜູ້ຕົກລົງ;

4. ຜູ້ແທນສົມບູນເຂົ້າຮ່ວມກອງປະຊຸມໃຫຍ່ຂັ້ນເທິງ ຕ້ອງໄດ້ຮັບ ການກວດກາຄຸນລັກສະນະ ແລະ ໄດ້ຮັບຮອງຈາກກອງປະຊຸມໃຫຍ່ຂອງ ພັກຂັ້ນຕົນ, ຄະນະພັກທີ່ຮຽກໂຮມກອງປະຊຸມໃຫຍ່ຂອງພັກ ບໍ່ມີສິດ ລົບລ້າງຄຸນລັກສະນະຂອງຜູ້ແທນສົມບູນ ທີ່ໄດ້ຮັບການເລືອກຕັ້ງຈາກ ກອງປະຊຸມໃຫຍ່ອົງຄະນະພັກຂັ້ນລຸ່ມ, ເວັ້ນເສຍແຕ່ກໍລະນີຜູ້ກ່ຽວຖືກ ລົງວິໄນຂັ້ນປົດຕໍາແຫນ່ງຂຶ້ນໄປ; ຖືກຍົກຍ້າຍໄປປະຕິບັດຫນ້າທີ່ຢູ່ອົງຄະ ນະພັກອື່ນ ຫຼື ຮາກຖານພັກອື່ນ; ຜູ້ກ່ຽວພວມຖືກກ່າວຟ້ອງສະຖານ ການກະທໍາຜິດທາງອາຍາ ຫຼື ຖືກສານຕັດສິນລົງໂທດ;

5. ກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກ ຕ້ອງມີ 2/3 ຂອງຈໍານວນຜູ້ແທນສົມບູນ ຫຼື ສະມາຊິກພັກສົມບູນ ແລະ 2/3 ຂອງຈໍານວນອົງຄະນະພັກ ຫຼື ການຈັດຕັ້ງພັກຂຶ້ນກັບ ເຂົ້າຮ່ວມເປັນ ຢ່າງຫນ້ອຍ ຈຶ່ງມີສິດດໍາເນີນກອງປະຊຸມໃຫຍ່ໄດ້;

6. ກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກ ຕ້ອງເລືອກຕັ້ງຄະນະປະທານ ເປັນຜູ້ອໍານວຍຄວບຄຸມ, ບັນຊາ ແລະ ຕັດ ສິນວຽກງານກອງປະຊຸມໃຫຍ່;

7. ຄະນະບໍລິຫານງານພັກ ທີ່ໄດ້ຮັບການເລືອກຕັ້ງຈາກກອງປະຊຸມ ໃຫຍ່, ຄະນະປະຈໍາພັກ, ເລຂາ, ຮອງເລຂາຄະນະພັກ, ປະທານ ແລະ ຮອງປະທານຄະນະກວດກາພັກ ທີ່ໄດ້ຮັບການເລືອກຕັ້ງຈາກກອງປະຊຸມ ຄັ້ງປະຖົມມະລຶກ ຂອງຄະນະບໍລິຫານງານພັກຂັ້ນຕົນ ຕ້ອງໄດ້ຮັບຮອງ ຈາກຄະນະພັກຂັ້ນເທິງຖັດຕົນ;

8. ການຈັດຕັ້ງພັກທຸກຂັ້ນ ເມື່ອມີຄວາມຈໍາເປັນ ກໍສາມາດຮຽກ ໂຮມກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກກາງສະ ໄຫມໄດ້; ຈໍານວນຜູ້ແທນເຂົ້າຮ່ວມກອງປະຊຸມໃຫຍ່ກາງສະໄຫມ ແມ່ນ ຜູ້ແທນສົມບູນທີ່ເຂົ້າຮ່ວມກອງປະຊຸມໃຫຍ່ ທີ່ຍັງຄົບມາດຕະຖານ ແລະ ຮັກສາຄຸນລັກສະນະຂອງຜູ້ແທນ; ໃນກໍລະນີພິເສດແມ່ນຄະນະປະຈໍາ ພັກ ຫຼື ຄະນະພັກ ທີ່ຮຽກໂຮມກອງປະຊຸມໃຫຍ່ມີສິດບົ່ງຕົວເອົາຜູ້ແທນ ສົມບູນເພີ່ມເຕີມ;

ຫນ້າທີ່ກອງປະຊຸມໃຫຍ່ກາງສະໄຫມຂອງຂັ້ນໃດ ແມ່ນໃຫ້ປະຕິບັດ ຄືກັບຫນ້າທີ່ຂອງກອງປະຊຸມໃຫຍ່ຜູ້ແທນ ແລະ ກອງປະຊຸມໃຫຍ່ສະມາ

ຊິກພັກຂັ້ນນັ້ນ,

## **ມາດຕາ 12 ຈໍານວນກໍາມະການຄະນະບໍລິຫານງານພັກ ແລະ ການເລືອກຕັ້ງພາຍໃນພັກ**

1. **ການກໍານົດຈໍານວນກໍາມະການຄະນະບໍລິຫານງານພັກ**

ກອງປະຊຸມຄົບຄະນະ ຂອງຄະນະບໍລິຫານງານພັກ ຄົ້ນຄວ້ານໍາສະ ເຫນີຈໍານວນກໍາມະການໃນຄະນະບໍລິຫານງານພັກຂັ້ນຂອງຕົນ ແລ້ວສະ ເຫນີຄະນະພັກຂັ້ນເທິງ ເປັນຜູ້ຕົກລົງ.

**2. ມາດຕະຖານຂອງກໍາມະການຄະນະບໍລິຫານງານພັກ**

ກໍາມະການຄະນະບໍລິຫານງານພັກ ຕ້ອງແມ່ນຜູ້ທີ່ມີຄຸນທາດການ ເມືອງຫນັກແຫນ້ນ, ມີຄຸນສົມບັດສິນທໍາປະຕິວັດ, ມີລະດັບຄວາມຮູ້, ຄວາມ ສາມາດ ແລະ ບົດຮຽນໃນພຶດຕິກໍາ; ມີແບບແຜນວິທີນໍາພາ ແລະ ວິທີ

ເຮັດວຽກທີ່ຖືກຕ້ອງ; ເປັນແບບຢ່າງໃນການເຄົາລົບ ແລະ ປະຕິບັດກົດ ລະບຽບພັກ, ກົດຫມາຍ ແລະ ລະບຽບການຂອງລັດ; ມີແບບແຜນດໍາລົງ ຊີວິດຖືກຕ້ອງປອດໃສ, ບໍ່ສໍ້ລາດບັງຫຼວງ; ໄດ້ຮັບຄວາມເຊື່ອຖື, ໄວ້ວາງ ໃຈຈາກສະມາຊິກພັກ, ມະຫາຊົນ ແລະ ມີສຸຂະພາບດີ.

**3. ລະບຽບການເລືອກຕັ້ງ**

- ການເລືອກຕັ້ງເອົາຄະນະບໍລິຫານງານພັກແຕ່ລະຂັ້ນ ຕ້ອງປະຕິ ບັດຕາມຫຼັກການສະເຫມີພາບ, ລົງຄະແນນສຽງໂດຍກົງ, ປິດລັບ;

- ກ່ອນຈະດໍາເນີນການປ່ອນບັດເລືອກຕັ້ງ ຜູ້ແທນສົມບູນມີສິດ ຊັກຖາມ ແລະ ສະເຫນີຄວາມຄິດຄວາມເຫັນຂອງຕົນ ຕໍ່ຜູ້ທີ່ອອກສະຫມັກ ຮັບເລືອກຕັ້ງເຂົ້າໃນຄະນະບໍລິຫານງານພັກ;

- ທີ່ໄດ້ຮັບການເລືອກຕັ້ງ ຕ້ອງແມ່ນຜູ້ທີ່ໄດ້ຮັບຄະແນນສຽງ ຫຼາຍກວ່າເຄິ່ງຫນຶ່ງ ຂອງຈໍານວນຜູ້ແທນສົມບູນ ທີ່ເຂົ້າຮ່ວມກອງປະຊຸມ ໃຫຍ່; ຄະນະປະທານກອງປະຊຸມໃຫຍ່ ເປັນຜູ້ນໍາພາຄວບຄຸມການປ່ອນ ບັດເລືອກຕັ້ງຄະນະບໍລິຫານງານພັກຂັ້ນຂອງຕົນ.

## **ມາດຕາ 13 ການບົ່ງຕົວແຕ່ງຕັ້ງ, ຍົກຍ້າຍ ແລະ ການ ສິ້ນສຸດເປັນກໍາມະການຄະນະພັກ**

1. ຄະນະບໍລິຫານງານພັກຂັ້ນເທິງ ມີສິດແຕ່ງຕັ້ງທົດແທນກໍາມະ ການຂອງຄະນະບໍລິຫານງານພັກຂັ້ນລຸ່ມຕາມຈໍານວນທີ່ວ່າງລົງ, ການບົ່ງ ຕົວແຕ່ງຕັ້ງ ບໍ່ໃຫ້ເກີນ 1/3 ຂອງຈໍານວນກໍາມະການຄະນະພັກ ທີ່ໄດ້ຮັບ ການເລືອກຕັ້ງ ແລະ ຕ້ອງແຕ່ງຕັ້ງກ່ອນຫມົດສະໄຫມກອງປະຊຸມໃຫຍ່ ຢ່າງ ຫນ້ອຍ 2 ປີ;

2. ຄະນະບໍລິຫານງານພັກຂັ້ນເທິງ ມີສິດຍົກຍ້າຍກໍາມະການຄະ ນະພັກຂັ້ນລຸ່ມ ແຕ່ການຍົກຍ້າຍບໍ່ໃຫ້ເກີນ 1/3 ຂອງຈໍານວນກໍາມະການ ຄະນະພັກ ທີ່ໄດ້ຮັບການເລືອກຕັ້ງ;

3. ກໍາມະການຄະນະບໍລິຫານງານພັກທຸກຂັ້ນ ຈະສິ້ນສຸດລົງໃນກໍ

ລະນີດັ່ງນີ້:

* ເສຍຊີວິດ;
* ລາອອກ;
* ຖືກລົງວິໄນຂັ້ນປົດຕໍາແຫນ່ງອອກຈາກຄະນະພັກ;
* ຖືກຍົກຍ້າຍໄປຮັບຫນ້າທີ່ໃຫມ່ ຢູ່ນອກອົງຄະນະພັກ ຫຼື ຮາກຖານພັກ ທີ່ຕົນສັງກັດ;
* ພັກຜ່ອນຮັບບໍານານ ຫຼື ອຸດຫນູນ;
* ບໍ່ໄດ້ຮັບການເລືອກຕັ້ງຄືນໃຫມ່;
* ໄປຮຽນ ຫຼື ໄປປະຕິບັດຫນ້າທີ່ບ່ອນອື່ນ 3 ປີ ຂຶ້ນໄປ.

## **ມາດຕາ 14 ສະໄຫມດໍາລົງຕໍາແຫນ່ງເລຂາຄະນະພັກແຕ່ລະຂັ້ນ**

1. ເລຂາທິການໃຫຍ່ຄະນະບໍລິຫານງານສູນກາງພັກ ດໍາລົງຕໍາແຫນ່ງ ບໍ່ໃຫ້ເກີນ 2 ສະໄຫມຕິດຕໍ່ກັນ;

2. ເລຂາຄະນະພັກກະຊວງ-ອົງການ, ແຂວງ, ນະຄອນຫຼວງ, ເລຂາ ຄະນະພັກເມືອງ-ນະຄອນ ດໍາລົງຕໍາແຫນ່ງຢູ່ບ່ອນເກົ່າ ບໍ່ໃຫ້ເກີນ 2 ສະ ໄຫມຕິດຕໍ່ກັນ.

# **ໜວດທີ III**

# **ການຈັດຕັ້ງພັກຂັ້ນສູນກາງ**

## **ມາດຕາ 15 ສະໄຫມກອງປະຊຸມໃຫຍ່ຜູ້ແທນທົ່ວປະເທດຂອງພັກ**

ກອງປະຊຸມໃຫຍ່ຜູ້ແທນທົ່ວປະເທດ 5 ປີໃດ ດໍາເນີນ 1 ເທື່ອ, ອາດ ຈະດໍາເນີນໄວກວ່າ ຫຼື ຊ້າກວ່າ ແຕ່ບໍ່ໃຫ້ເກີນ 1 ປີ; ໃນກໍລະນີຈໍາເປັນ ສາ ມາດຮຽກໂຮມກອງປະຊຸມໃຫຍ່ກາງສະໄຫມໄດ້.

## **ມາດຕາ 16 ຫນ້າທີ່ກອງປະຊຸມໃຫຍ່ຜູ້ແທນທົ່ວປະເທດ**

1. ພິຈາລະນາ ແລະ ຮັບຮອງເອົາລາຍງານການເມືອງຂອງຄະນະບໍ ລິຫານງານສູນກາງພັກ; ໃຫ້ທິດຊີ້ນໍາຕໍ່ແຜນພັດທະນາເສດຖະກິດ-ສັງຄົມ 5 ປີ ແຫ່ງລັດ;

2. ພິຈາລະນາ ແລະ ຮັບຮອງເອົາກົດລະບຽບພັກ;

3. ພິຈາລະນາ ແລະ ຮັບຮອງເອົາບົດສໍາຫຼວດການນໍາພາລວມຂອງ ຄະນະບໍລິຫານງານສູນກາງພັກຊຸດເກົ່າ;

4. ເລືອກຕັ້ງຄະນະບໍລິຫານງານສົມບູນ ແລະ ສໍາຮອງສູນກາງພັກ ຊຸດໃຫມ່;

5. ພິຈາລະນາ ແລະ ຮັບຮອງເອົາມະຕິ ກອງປະຊຸມໃຫຍ່ຜູ້ແທນ ທົ່ວປະເທດຂອງພັກ.

## **ມາດຕາ 17 ກອງປະຊຸມຄັ້ງປະຖົມມະລຶກຂອງຄະນະບໍລິ ຫານງານສູນກາງພັກ**

1. ເລືອກຕັ້ງ ກໍາມະການກົມການເມືອງສູນກາງພັກ;

2. ເລືອກຕັ້ງ ເລຂາທິການໃຫຍ່ຄະນະບໍລິຫານງານສູນກາງພັກ;

3. ເລືອກຕັ້ງ ກໍາມະການຄະນະເລຂາທິການສູນກາງພັກ;

4. ເລືອກຕັ້ງ ຜູ້ປະຈໍາການຄະນະເລຂາທິການສູນກາງພັກ;

5. ເລືອກຕັ້ງປະທານ ແລະ ຮອງປະທານຄະນະກວດກາສູນກາງພັກ.

## **ມາດຕາ 18 ຫນ້າທີ່ຂອງຄະນະບໍລິຫານງານສູນກາງພັກ**

ຄະນະບໍລິຫານງານສູນກາງພັກ ເປັນອົງການນໍາສູງສຸດຂອງພັກ ແລະ ເປັນຜູ້ນໍາພາທຸກຂົງເຂດວຽກງານ ໃນລະຫວ່າງສອງກອງປະຊຸມໃຫຍ່ຜູ້ ແທນທົ່ວປະເທດຂອງພັກ ມີຫນ້າທີ່ດັ່ງນີ້:

1. ນໍາພາວຽກງານຮອບດ້ານຂອງພັກ ໃນລະຫວ່າງສອງກອງປະ ຊຸມໃຫຍ່; ນໍາພາການຈັດຕັ້ງປະຕິບັດມະຕິກອງປະຊຸມໃຫຍ່ຜູ້ແທນທົ່ວປະເທດ, ກົດລະບຽບພັກ ແລະ ມະຕິກອງປະຊຸມຄົບຄະນະບໍລິຫານງານ ສູນກາງພັກ;

2. ສ້າງຄວາມສາມັກຄີເປັນເອກະພາບພາຍໃນຄະນະບໍລິຫານງານ

ສູນກາງພັກ, ເປັນໃຈກາງແຫ່ງຄວາມສາມັກຄີຂອງທົ່ວພັກ;

3. ຄົ້ນຄວ້າຕົກລົງບັນຫາສໍາຄັນ ທີ່ມີລັກສະນະຍຸດທະສາດ ພາຍ ໃນ ແລະ ແນວທາງການຕ່າງປະເທດ; ນໍາພາວຽກງານປ້ອງກັນຊາດ-ປ້ອງ ກັນຄວາມສະຫງົບ;

4. ຕົກລົງ ແລະ ນໍາພາປະຕິບັດແນວທາງການຈັດຕັ້ງ, ວຽກງານກໍ່ ສ້າງພັກ-ພະນັກງານ, ວຽກງານແນວລາວສ້າງຊາດ, ວຽກງານສະຫະພັນ ນັກຮົບເກົ່າ, ວຽກງານມະຫາຊົນ ແລະ ການເງິນຂອງພັກ;

5. ຄົ້ນຄວ້າພິຈາລະນາ, ຕົກລົງເລື່ອນກໍາມະການສໍາຮອງສູນກາງ ພັກ ເປັນກໍາມະການສົມບູນສູນກາງພັກ, ເລື່ອນກໍາມະການສົມບູນສູນ ກາງພັກ ເປັນເລຂາທິການສູນກາງພັກ ແລະ ເລື່ອນເລຂາທິການສູນກາງ ພັກ ເປັນກໍາມະການກົມການເມືອງສູນກາງພັກ ໃນກໍລະນີບັນດາຕໍາແຫນ່ງ ດັ່ງກ່າວວ່າງລົງ ຫຼື ມີຄວາມຈໍາເປັນເພີ່ມເຕີມ;

6. ກໍານົດຈໍານວນ, ໂຄງປະກອບ, ມາດຕະຖານ, ເງື່ອນໄຂກໍາມະ ການສົມບູນ, ສໍາຮອງສູນກາງພັກ, ກໍາມະການກົມການເມືອງ ແລະ ເລຂາ ທິການສູນກາງພັກ ຄັ້ງຕໍ່ໄປ;

7. ຮັບຟັງການລາຍງານ ແລະ ກວດກາການເຄື່ອນໄຫວນໍາພາ ຂອງກົມການເມືອງສູນກາງພັກ ແລະ ຄະນະເລຂາທິການສູນກາງພັກ ປີ ລະ 2 ເທື່ອ;

8. ກະກຽມ, ຮຽກໂຮມກອງປະຊຸມໃຫຍ່ຜູ້ແທນທົ່ວປະເທດ, ກອງ ປະຊຸມໃຫຍ່ກາງສະໄຫມຂອງພັກ;

9. ຕາງຫນ້າພັກພົວພັນກັບບັນດາພັກປະເທດເພື່ອນມິດຍຸດທະ ສາດ ແລະ ພັກການເມືອງຂອງບັນດາປະເທດອື່ນໆ;

10. ກໍາມະການສໍາຮອງສູນກາງພັກ ມີສິດເຂົ້າຮ່ວມກອງປະຊຸມຄັ້ງ ປະຖົມມະລຶກ ແລະ ກອງປະຊຸມຄົບຄະນະຂອງຄະນະບໍລິຫານງານສູນ ກາງພັກ, ມີສິດປະກອບຄໍາເຫັນ ຕໍ່ເນື້ອໃນກອງປະຊຸມ ແຕ່ບໍ່ມີສິດລົງຄະ ແນນສຽງ, ນອກນັ້ນແມ່ນມີສິດ, ຫນ້າທີ່ຄືກັນກັບກໍາມະການສົມບູນສູນ ກາງພັກ;

11. ຄະນະບໍລິຫ10ານງານສູນກາງພັກ ປະຊຸມສະໄຫມສາມັນຄົບຄະ ນະປີລະ 2 ເທື່ອ, ຖ້າຈໍາເປັນກໍສາມາດຮຽກໂຮມກອງປະຊຸມວິສາມັນໄດ້.

## **ມາດຕາ 19 ຫນ້າທີ່ ແລະ ສິດ ຂອງກົມການເມືອງ, ເລຂາ ທິການໃຫຍ່ ແລະ ຄະນະເລຂາທິການສູນກາງພັກ**

**ກ. ຫນ້າທີ່ ແລະ ສິດ ຂອງກົມການເມືອງສູນກາງພັກ**

1. ກົມການເມືອງສູນກາງພັກ ຕາງຫນ້າຄະນະບໍລິຫານງານສູນກາງ ພັກ ນໍາພາ, ຊີ້ນໍາກວດກາວຽກງານ ໃນການຈັດຕັ້ງປະຕິບັດມະຕິກອງປະ ຊຸມໃຫຍ່, ມະຕິກອງປະຊຸມຂອງຄະນະບໍລິຫານງານສູນກາງພັກ;

2. ຕົກລົງ ບັນຫາທີ່ພົວພັນເຖິງແນວທາງ, ແຜນນະໂຍບາຍຂອງ ພັກ ແລະ ລັດ;

3. ຕົກລົງວຽກງານປ້ອງກັນຊາດ-ປ້ອງກັນຄວາມສະຫງົບ ແລະ

ວຽກງານການຕ່າງປະເທດຂອງພັກ;

4. ຕົກລົງວຽກງານຈັດຕັ້ງ, ກໍ່ສ້າງພັກ-ພະນັກງານ, ການເລື່ອນ ຊັ້ນ, ການຈັດວາງ, ສັບຊ້ອນ, ການປະຕິບັດນະໂຍບາຍ ຕໍ່ພະນັກງານຂັ້ນ ຕົນຄຸ້ມຄອງ; ຕົກລົງການປ່ຽນແປງໃຫມ່ກ່ຽວກັບລະບົບການຈັດຕັ້ງລັດ, ແນວລາວສ້າງຊາດ, ສະຫະພັນນັກຮົບເກົ່າ ແລະ ອົງການຈັດຕັ້ງມະຫາຊົນ;

5. ຕົກລົງຮຽກໂຮມ ແລະ ກະກຽມກອງປະຊຸມຄົບຄະນະບໍລິຫານ ງານສູນກາງພັກ ສະໄຫມສາມັນ ຫຼື ກອງປະຊຸມວິສາມັນ;

6. ລາຍງານການປະຕິບັດຫນ້າທີ່ວຽກງານຂອງຕົນ ໃນລະຫວ່າງສອງ ສະໄຫມກອງປະຊຸມຄົບຄະນະ ຕໍ່ຄະນະບໍລິຫານງານສູນກາງພັກ;

7. ຮັບຟັງການລາຍງານ ແລະ ກວດກາການປະຕິບັດວຽກງານຂອງ ເລຂາທິການໃຫຍ່ ແລະ ຜູ້ປະຈໍາການຄະນະເລຂາທິການສູນກາງພັກ.

**ຂ. ຫນ້າທີ່ ແລະ ສິດ ຂອງເລຂາທິການໃຫຍ່ຄະນະບໍລິຫານງານສູນກາງພັກ**

1. ເລຂາທິການໃຫຍ່ຄະນະບໍລິຫານງານສູນກາງພັກ ເປັນຜູ້ຮັບຜິດ ຊອບຊີ້ນໍາວຽກງານຂອງຄະນະບໍລິຫານງານສູນກາງພັກ, ກົມການເມືອງ ແລະ ຄະນະເລຂາທິການສູນກາງພັກ;

2. ຊີ້ນໍາການຫັນແນວທາງທີ່ສໍາຄັນ ເຊິ່ງພົວພັນເຖິງວຽກງານພາຍ ໃນປະເທດ ແລະ ຕ່າງປະເທດ, ວຽກງານປ້ອງກັນຊາດ-ປ້ອງກັນຄວາມ ສະຫງົບ;

3. ຊີ້ນໍາບັນຫາທີ່ເປັນຫຼັກການກ່ຽວກັບວຽກງານຈັດຕັ້ງ, ກໍ່ສ້າງ ພັກ-ພະນັກງານ ໃຫ້ເປັນແຜນຍຸດທະສາດ, ຍຸດໂທບາຍໃຫຍ່ຂອງພັກ ແລະ ລັດ;

4. ເປັນປະທານ ໃນທຸກກອງປະຊຸມຂອງຄະນະບໍລິຫານງານສູນ ກາງພັກ, ກົມການເມືອງ ແລະ ຄະນະເລຂາທິການສູນກາງພັກ;

**ຄ. ຫນ້າທີ່ ແລະ ສິດ ຂອງຄະນະເລຂາທິການສູນກາງພັກ**

ຄະນະເລຂາທິການສູນກາງພັກ ເປັນອົງການປະຈໍາການ, ຮັບຜິດ ຊອບຊ່ວຍເລຂາທິການໃຫຍ່ ແລະ ກົມການເມືອງສູນກາງພັກ ໃນການ ອໍານວຍຄວບຄຸມ ແລະ ແກ້ໄຂວຽກງານປະຈໍາວັນຂອງພັກດັ່ງນີ້:

1. ຊ່ວຍກົມການເມືອງສູນກາງພັກ ຊີ້ນໍາການຈັດຕັ້ງປະຕິບັດມະ ຕິຂອງຄະນະບໍລິຫານງານສູນກາງພັກ, ຊີ້ນໍາການຈັດຕັ້ງປະຕິບັດມະຕິ, ຄໍາສັ່ງຂອງກົມການເມືອງ ແລະ ຄະນະເລຂາທິການສູນກາງພັກ;

2. ກະກຽມໂຄງການ, ແຜນການເຄື່ອນໄຫວ ແລະ ກະກຽມກອງ ປະຊຸມຄົບຄະນະບໍລິຫານງານສູນກາງພັກ ແລະ ກອງປະຊຸມກົມການ

ເມືອງສູນກາງພັກ;

3. ຊີ້ນໍາການຈັດຕັ້ງຄົ້ນຄວ້າບັນຫາຕ່າງໆ ທີ່ພົວພັນເຖິງແນວທາງ, ແຜນນະໂຍບາຍຂອງພັກ;

4. ຊີ້ນໍາວຽກງານແນວຄິດ, ຈັດຕັ້ງ, ກໍ່ສ້າງພັກ-ພະນັກງານ, ປ້ອງ ກັນພັກ ແລະ ວຽກງານຕິດຕາມກວດກາພັກ;

5. ຊີ້ນໍາ ແລະ ຕິດຕາມ, ກວດກາການຈັດຕັ້ງປະຕິບັດກົດລະບຽບ ພັກ, ມະຕິ, ຄໍາສັ່ງຂອງພັກ ກ່ຽວກັບບັນຫາເສດຖະກິດ, ວັດທະນະທໍາ- ສັງຄົມ, ວຽກງານປ້ອງກັນຊາດ-ປ້ອງກັນຄວາມສະຫງົບ ແລະ ວຽກງານ ການຕ່າງປະເທດ;

6. ນໍາພາ-ຊີ້ນໍາການເຄື່ອນໄຫວຂອງລະບົບການເມືອງຂັ້ນສູນກາງ, ການປະສານສົມທົບ ລະຫວ່າງ ຄະນະຂອງພັກກັບບັນດາກະຊວງ-ອົງ ການ, ແນວລາວສ້າງຊາດ, ສະຫະພັນນັກຮົບເກົ່າ ແລະ ອົງການຈັດຕັ້ງ ມະຫາຊົນຂັ້ນສູນກາງ ໃນການຈັດຕັ້ງປະຕິບັດແນວທາງນະໂຍບາຍ, ມະ ຕິ, ຄໍາສັ່ງຂອງພັກ ແລະ ແຜນການຂອງລັດ;

7. ຕົກລົງການເລື່ອນຊັ້ນ, ການຈັດວາງ, ສັບຊ້ອນ, ບໍາລຸງ-ກໍ່ສ້າງ, ປະຕິບັດ ນະໂຍບາຍ ແລະ ການລົງວິໄນ ຕໍ່ພະນັກງານຂັ້ນຂອງຕົນຄຸ້ມຄອງ;

8. ຕົກລົງສ້າງຕັ້ງ ຫຼື ຍຸບເລີກການຈັດຕັ້ງຂອງພັກ ແລະ ປະຕິບັດ ວຽກງານອື່ນໆ ຕາມການມອບຫມາຍຂອງຄະນະບໍລິຫານງານສູນກາງ ພັກ ແລະ ກົມການເມືອງສູນກາງພັກ;

9. ຊີ້ນໍາກອງປະຊຸມໃຫຍ່ອົງຄະນະພັກຂັ້ນຕ່າງໆ, ພິຈາລະນາອະ ນຸມັດ ແລະ ຮັບຮອງຜົນສໍາເລັດກອງປະຊຸມໃຫຍ່ອົງຄະນະພັກກະຊວງ- ອົງການ ແລະ ແຂວງ, ນະຄອນຫຼວງ;

10. ອະນຸມັດການນໍາໃຊ້ເງິນຂອງພັກ ຂັ້ນສູນກາງ.

**ງ. ຫນ້າທີ່ ແລະ ສິດ ຂອງຜູ້ປະຈໍາການຄະນະເລຂາທິການສູນກາງພັກ**

1. ຊ່ວຍເລຂາທິການໃຫຍ່ ແລະ ກົມການເມືອງສູນກາງພັກ ໃນ

ການອໍານວຍຄວບຄຸມວຽກງານຂອງພັກ, ແກ້ໄຂວຽກງານປະຈໍາວັນຂອງ ຄະນະເລຂາທິການສູນກາງພັກ;

2. ກະກຽມກອງປະຊຸມຂອງກົມການເມືອງສູນກາງພັກ ແລະ ຄະ ນະເລຂາທິການສູນກາງພັກ;

3. ຊີ້ນໍາບັນດາອົງການຈັດຕັ້ງຂອງພັກ-ລັດ, ແນວລາວສ້າງຊາດ, ສະຫະພັນນັກຮົບເກົ່າ ແລະ ອົງການຈັດຕັ້ງມະຫາຊົນ ໃນການຈັດຕັ້ງປະ ຕິບັດມະຕິຂອງຄະນະບໍລິຫານງານສູນກາງພັກ, ກົມການເມືອງສູນກາງ ພັກ ແລະ ຄະນະເລຂາທິການສູນກາງພັກ;

4. ປະສານສົມທົບກັບຄະນະປະຈໍາສະພາແຫ່ງຊາດ, ລັດຖະບານ ໃນການຈັດຕັ້ງປະຕິບັດມະຕິ, ຄໍາສັ່ງຂອງກົມການເມືອງ ແລະ ຄະນະເລ ຂາທິການສູນກາງພັກ ໃຫ້ໄດ້ຮັບຜົນດີ;

5. ຜູ້ປະຈໍາການຄະນະເລຂາທິການສູນກາງພັກ ເປັນຜູ້ຕາງຫນ້າແກ້ ໄຂວຽກງານປະຈໍາວັນຂອງພັກ ແລະ ວຽກງານສໍາຄັນອື່ນໆ ຕາມການ ມອບຫມາຍ ໃນເວລາເລຂາທິການໃຫຍ່ ບໍ່ຢູ່.

# **ໝວດທີ IV**

# **ການຈັດຕັ້ງພັກຢູ່ຂັ້ນແຂວງ, ນະຄອນຫຼວງ, ເມືອງ ແລະ ນະຄອນ**

## **ມາດຕາ 20 ຄະນະບໍລິຫານງານພັກແຂວງ, ນະຄອນຫຼຼວງ, ເມືອງ ແລະ ນະຄອນ**

ຄະນະບໍລິຫານງານພັກແຂວງ, ນະຄອນຫຼວງ, ເມືອງ ແລະ ນະຄອນ ແມ່ນອົງການນໍາຂອງພັກຂັ້ນທ້ອງຖິ່ນ ນໍາພາການເຄື່ອນໄຫວຂອງອົງຄະ ນະພັກ ລະຫວ່າງ ສອງສະໄຫມກອງປະຊຸມໃຫຍ່.

## **ມາດຕາ 21 ສະໄຫມກອງປະຊຸມໃຫຍ່ຜູ້ແທນອົງຄະນະ ພັກແຂວງ, ນະຄອນຫຼວງ, ເມືອງ ແລະ ນະຄອນ**

ກອງປະຊຸມໃຫຍ່ຜູ້ແທນອົງຄະນະພັກແຂວງ, ນະຄອນຫຼວງ, ເມືອງ ແລະ ນະຄອນ 5 ປີໃດ ດໍາເນີນ 1 ເທື່ອ; ອາດຈະດໍາເນີນກອງປະຊຸມ ໃຫຍ່ຜູ້ແທນໄວກວ່າ ຫຼື ຊ້າກວ່າ ບໍ່ໃຫ້ເກີນ 1 ປີ, ໃນກໍລະນີຈໍາເປັນສາ ມາດຮຽກໂຮມກອງປະຊຸມໃຫຍ່ກາງສະໄຫມໄດ້ ແຕ່ຕ້ອງໄດ້ຮັບຄໍາເຫັນດີຈາກຄະນະພັກຂັ້ນເທິງ, ພ້ອມທັງແຈ້ງໃຫ້ຄະນະພັກຂັ້ນລຸ່ມຮັບຊາບ.

## **ມາດຕາ 22 ຫນ້າທີ່ກອງປະຊຸມໃຫຍ່ຜູ້ແທນອົງຄະນະພັກແຂວງ, ນະຄອນຫຼວງ, ເມືອງ ແລະ ນະຄອນ**

1. ພິຈາລະນາ ແລະ ຮັບຮອງເອົາລາຍງານການເມືອງຂອງຄະນະ ບໍລິຫານງານພັກ ແລະ ໃຫ້ທິດຊີ້ນໍາແຜນພັດທະນາເສດຖະກິດ-ສັງຄົມ 5 ປີ ຢູ່ຂັ້ນຕົນ;

2. ພິຈາລະນາ ແລະ ຮັບຮອງເອົາບົດສໍາຫຼວດການນໍາພາ ຂອງຄະ ນະບໍລິຫານງານພັກຊຸດເກົ່າ;

3. ເລືອກຕັ້ງຄະນະບໍລິຫານງານພັກຊຸດໃຫມ່ ແລະ ເລືອກຕັ້ງຜູ້ແທນ ໄປຮ່ວມກອງປະຊຸມໃຫຍ່ອົງຄະນະພັກຂັ້ນເທິງ;

4. ພິຈາລະນາ ແລະ ຮັບຮອງເອົາມະຕິຂອງກອງປະຊຸມໃຫຍ່ຂັ້ນຕົນ.

## **ມາດຕາ 23 ຫນ້າທີ່ກອງປະຊຸມຄັ້ງປະຖົມມະລຶກ ຂອງຄະ ນະບໍລິຫານງານພັກແຂວງ, ນະຄອນຫຼວງ, ເມືອງ ແລະ ນະຄອນ**

1. ເລືອກຕັ້ງຄະນະປະຈໍາພັກ; ຈໍານວນຄະນະປະຈໍາພັກ ບໍ່ໃຫ້ເກີນ 1/3 ຂອງຈໍານວນຄະນະບໍລິຫານງານພັກທັງຫມົດ;

2. ເລືອກຕັ້ງເລຂາ ແລະ ຮອງເລຂາຄະນະພັກ;

3. ເລືອກຕັ້ງປະທານ ແລະ ຮອງປະທານຄະນະກວດກາພັກ.

## **ມາດຕາ 24 ຫນ້າທີ່ຂອງຄະນະບໍລິຫານງານພັກ, ຄະນະ ປະຈໍາພັກ,ເລຂາ,ຮອງເລຂາຄະນະພັກແຂວງ,ນະຄອນຫຼວງ, ເມືອງ ແລະ ນະຄອນ**

**ກ. ຫນ້າທີ່ ຂອງຄະນະບໍລິຫານງານພັກແຂວງ, ນະຄອນ ຫຼວງ, ເມືອງ ແລະ ນະຄອນ**

1. ຮັບຜິດຊອບໂດຍກົງຕໍ່ຄະນະພັກຂັ້ນເທິງ ກ່ຽວກັບຜົນໄດ້-ຜົນ ເສຍ ໃນການຈັດຕັ້ງປະຕິບັດແນວທາງ, ແຜນນະໂຍບາຍ, ມະຕິ, ຄໍາສັ່ງ, ກົດລະບຽບພັກ, ກົດຫມາຍ ແລະ ລະບຽບການຂອງລັດ;

2. ນໍາພາການເຄື່ອນໄຫວທົ່ວອົງຄະນະພັກ ລະຫວ່າງ ສອງກອງ ປະຊຸມໃຫຍ່ ໃນການຈັດຕັ້ງປະຕິບັດມະຕິກອງປະຊຸມໃຫຍ່ຂັ້ນຕົນ; ເພີ່ມ ທະວີຄວາມສາມັກຄີເປັນເອກະພາບ ແລະ ແບບແຜນວິທີເຮັດວຽກຂອງ

ຄະນະພັກ;

3. ນໍາພາສຶກສາອົບຮົມການເມືອງ, ແນວຄິດ ແລະ ນໍາພາບັນດາ ການຈັດຕັ້ງຢູ່ທ້ອງຖິ່ນ ເຮັດສໍາເລັດຫນ້າທີ່ການເມືອງຂອງຕົນ;

4. ເອົາໃຈໃສ່ເຮັດວຽກງານກໍ່ສ້າງພັກ-ພະນັກງານ, ວຽກງານຄຸ້ມ ຄອງ-ປ້ອງກັນພັກ ແລະ ບັນດາການຈັດຕັ້ງພັກຢູ່ຂັ້ນຂອງຕົນ ໃຫ້ປອດ ໃສ, ເຂັ້ມແຂງ, ຫນັກແຫນ້ນ; ປະກອບສ່ວນສ້າງ ແລະ ຫັນແນວທາງນະ ໂຍບາຍຂອງພັກ ໃຫ້ເປັນອັນລະອຽດ;

5. ເຄົາລົບ ແລະ ເປັນເຈົ້າການປະຕິບັດຫຼັກການລວມສູນປະຊາ ທິປະໄຕ, ນໍາພາເປັນຫມູ່ຄະນະ, ແບ່ງງານໃຫ້ບຸກຄົນຮັບຜິດຊອບຢ່າງເຂັ້ມ ງວດ, ປະຕິບັດລະບອບການປະສານງານ ລະຫວ່າງຄະນະພັກ ກັບອົງ ການນໍາລັດ ແລະ ອົງການຈັດຕັ້ງມະຫາຊົນ ເປັນປົກກະຕິ;

6. ພິຈາລະນາຕົກລົງ, ຮັບຮອງເອົາບັນດາແຜນນະໂຍບາຍ, ຫນ້າທີ່ ສໍາຄັນຕົ້ນຕໍຂອງອົງຄະນະພັກ. ກໍ່ສ້າງ, ຄຸ້ມຄອງພະນັກງານ, ສະມາຊິກພັກ ແລະ ຄຸ້ມຄອງການເງິນຂອງພັກທີ່ຂຶ້ນກັບຄວາມຮັບຜິດຊອບຂອງຕົນ;

7. ນໍາພາອົງການລັດ, ແນວລາວສ້າງຊາດ, ສະຫະພັນນັກຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ ໃຫ້ເຄື່ອນໄຫວຖືກ ຕ້ອງຕາມພາລະບົດບາດ, ສິດ, ຫນ້າທີ່ ຂອງແຕ່ລະອົງການ;

8. ຕິດຕາມ, ກວດກາອົງການປົກຄອງທ້ອງຖິ່ນ ໃນການປະຕິບັດ ແຜນພັດທະນາເສດຖະກິດ-ສັງຄົມ, ວຽກງານປ້ອງກັນຊາດ-ປ້ອງກັນ

ຄວາມສະຫງົບ;

9. ຍົກສູງລະດັບຊີວິດການເປັນຢູ່ຂອງປະຊາຊົນ, ປຸກລະດົມມະ ຫາຊົນ ປະກອບສ່ວນ ກໍ່ສ້າງອົງການປົກຄອງທ້ອງຖິ່ນ, ຮັບປະກັນສິດ ເປັນເຈົ້າ ຂອງປະຊາຊົນ;

10. ປະຕິບັດລະບອບປະສານສົມທົບ ກັບຄະນະພັກກະຊວງ-ອົງ ການກ່ຽວກັບການແຕ່ງຕັ້ງ, ຍົກຍ້າຍ ແລະ ປະຕິບັດວິໄນ ຕໍ່ພະນັກງານ ຕາມສິດຄຸ້ມຄອງຂອງຂະແຫນງການສາຍຕັ້ງ.

ຄະນະບໍລິຫານງານພັກແຂວງ, ນະຄອນຫຼວງ, ເມືອງ ແລະ ນະຄອນ 3 ເດືອນໃດ ປະຊຸມຄົບຄະນະບໍລິຫານງານສະໄຫມສາມັນ 1 ເທື່ອ ໂດຍ ແມ່ນຄະນະປະຈໍາພັກເປັນຜູ້ຮຽກໂຮມ, ໃນກໍລະນີຈໍາເປັນສາມາດຮຽກ ປະຊຸມວິສາມັນກໍໄດ້.

**ຂ. ຫນ້າທີ່ ແລະ ສິດ ຂອງຄະນະປະຈໍາພັກແຂວງ, ນະ ຄອນຫຼວງ, ເມືອງ ແລະ ນະຄອນ**

1. ຄະນະປະຈໍາພັກແຂວງ, ນະຄອນຫຼວງ, ເມືອງ ແລະ ນະຄອນ ເປັນອົງການປະຈໍາການ ແລະ ຕາງຫນ້າຄະນະບໍລິຫານງານພັກຂັ້ນຕົນ ນໍາ ພາ-ຊີ້ນໍາ, ຕິດຕາມ, ກວດກາການປະຕິບັດມະຕິກອງປະຊຸມໃຫຍ່ຂັ້ນຕົນ, ການປະຕິບັດກົດລະບຽບພັກ, ມະຕິ, ຄໍາສັ່ງຂອງຄະນະພັກຂັ້ນເທິງ;

2. ພິຈາລະນາຕົກລົງ ແລະ ໃຫ້ທິດຊີ້ນໍາການຜັນຂະຫຍາຍມະຕິ ກອງປະຊຸມໃຫຍ່ຂັ້ນຕົນ; ພິຈາລະນາຕົກລົງ ແລະ ໃຫ້ທິດຊີ້ນໍາການຜັນ ຂະຫຍາຍມະຕິ, ຄໍາສັ່ງຂອງຂັ້ນເທິງ ໃນທົ່ວອົງຄະນະພັກຂອງຕົນ;

3. ຕົກລົງທິດທາງ, ແຜນການເຄື່ອນໄຫວຂອງຄະນະບໍລິຫານງານ ພັກຂັ້ນຕົນ;

4. ຕົກລົງກ່ຽວກັບວຽກງານຈັດຕັ້ງ, ກໍ່ສ້າງພັກ-ພະນັກງານ ໃນຂອບ ເຂດຕົນຮັບຜິດຊອບ;

5. ກະກຽມ ແລະ ຮຽກໂຮມກອງປະຊຸມຄົບຄະນະບໍລິຫານງານ ພັກ ສະໄຫມສາມັນ ຫຼື ກອງປະຊຸມວິສາມັນ;

6. ພິຈາລະນາຮັບຮອງມະຕິກອງປະຊຸມໃຫຍ່ ແລະ ຜົນການເລືອກ ຕັ້ງຄະນະບໍລິຫານງານພັກຂັ້ນລຸ່ມ, ພິຈາລະນາອະນຸມັດຮັບເອົາມະຫາຊົນ ກ້າວຫນ້າ ເຂົ້າພັກ;

7. ພິຈາລະນາ ແລະ ຕົກລົງການລົງວິໄນຕໍ່ການຈັດຕັ້ງພັກ ແລະ ສະມາຊິກພັກ ທີ່ກະທໍາຜິດ ຕາມຂອບເຂດສິດ ແລະ ຄວາມຮັບຜິດຊອບ ຂອງຕົນ;

8. ຊີ້ນໍາ, ປັບປຸງການຈັດຕັ້ງຮາກຖານພັກ, ສັບຊ້ອນ, ຈັດວາງສະ ມາຊິກພັກ, ພະນັກງານໃຫ້ຖືກຕ້ອງ, ສອດຄ່ອງກັບຫນ້າທີ່ການເມືອງ; ຕິດຕາມ, ກວດກາ, ຊຸກຍູ້ການເຄື່ອນໄຫວ ຂອງການຈັດຕັ້ງພັກຂັ້ນລຸ່ມ ເປັນປົກກະຕິ; ຕົກລົງກ່ຽວກັບວຽກງານພະນັກງານເຊັ່ນ: ແຜນກໍານົດ, ກໍ່ສ້າງ, ບໍາລຸງ, ຄຸ້ມຄອງ, ຕີລາຄາປະເມີນຜົນ, ຈັດວາງ, ນໍາໃຊ້, ປະຕິບັດ ນະໂຍບາຍຕໍ່ພະນັກງານ, ສະມາຊິກພັກ ທີ່ຂຶ້ນກັບຄວາມຮັບຜິດຊອບ ຂອງຕົນ;

ຄະນະປະຈໍາພັກແຂວງ, ນະຄອນຫຼວງ, ເມືອງ ແລະ ນະຄອນ ປະຊຸມສາມັນເດືອນລະ 1 ເທື່ອ, ໃນກໍລະນີຈໍາເປັນສາມາດປະຊຸມວິສາ

ມັນກໍໄດ້.

**ຄ. ຫນ້າທີ່ ແລະ ສິດ ຂອງເລຂາ, ຮອງເລຂາຄະນະບໍລິຫານ ງານພັກແຂວງ, ນະຄອນຫຼວງ, ເມືອງ ແລະ ນະຄອນ**

1. ເປັນຜູ້ຊີ້ນໍາ ແລະ ແກ້ໄຂວຽກງານປະຈໍາວັນຂອງຄະນະປະ ຈໍາພັກ;

2. ຊີ້ນໍາ, ຕິດຕາມ, ຊຸກຍູ້ການຈັດຕັ້ງປະຕິບັດມະຕິ, ຄໍາສັ່ງຂອງຂັ້ນ ເທິງ ແລະ ຂັ້ນຕົນ;

3. ດໍາເນີນການຕິດຕາມ, ກວດກາບັນດາການຈັດຕັ້ງພັກຂັ້ນລຸ່ມ ໃນການຈັດຕັ້ງປະຕິບັດກົດລະບຽບພັກ, ມະຕິ, ຄໍາສັ່ງຕ່າງໆຂອງພັກ;

4. ກະກຽມ ແລະ ຮຽກໂຮມກອງປະຊຸມສະໄຫມສາມັນ ແລະ ກອງປະຊຸມວິສາມັນຂອງຄະນະປະຈໍາພັກຂັ້ນຕົນ;

5. ເຊັນເອກະສານຕ່າງໆຕາມຂອບເຂດສິດຂອງຄະນະພັກ ແລະ ຄະນະປະຈໍາພັກຂັ້ນຕົນ.

# **ໝວດທີ V**

# **ການຈັດຕັ້ງພັກຢູ່ຂັ້ນກະຊວງ-ອົງການ**

## **ມາດຕາ 25 ຄະນະບໍລິຫານງານພັກກະຊວງ-ອົງການ**

ຄະນະບໍລິຫານງານພັກກະຊວງ-ອົງການ ແມ່ນອົງການນໍາຂອງພັກ ຂັ້ນກະຊວງ-ອົງການ ນໍາພາການເຄື່ອນໄຫວຂອງອົງຄະນະພັກ ລະຫວ່າງ ສອງກອງປະຊຸມໃຫຍ່.

## **ມາດຕາ 26 ສະໄຫມກອງປະຊຸມໃຫຍ່ຜູ້ແທນ ຫຼື ກອງປະ ຊຸມໃຫຍ່ສະມາຊິກພັກ ອົງຄະນະພັກກະຊວງ-ອົງການ**

ກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກ ຂອງ ຄະນະພັກສະພາແຫ່ງຊາດ, ກະຊວງ-ອົງການ, ສານປະຊາຊົນສູງສຸດ, ອົງ ການໄອຍະການປະຊາຊົນສູງສຸດ, ອົງການແນວລາວສ້າງຊາດ, ສະຫະ ພັນນັກຮົບເກົ່າ ແລະ ອົງການຈັດຕັ້ງມະຫາຊົນ 5 ປີໃດດໍາເນີນ 1 ເທື່ອ; ອາດຈະດໍາເນີນກອງປະຊຸມໃຫຍ່ໄວກວ່າ ຫຼື ຊ້າກວ່າ ບໍ່ໃຫ້ເກີນ 1 ປີ, ໃນກໍລະນີຈໍາເປັນ ສາມາດຮຽກໂຮມກອງປະຊຸມໃຫຍ່ກາງສະໄຫມໄດ້ແຕ່

ຕ້ອງໄດ້ຮັບຄໍາເຫັນດີຈາກຄະນະພັກຂັ້ນເທິງ ພ້ອມທັງແຈ້ງໃຫ້ຄະນະພັກ

ຂັ້ນລຸ່ມຮັບຊາບ.

## **ມາດຕາ 27 ຫນ້າທີ່ກອງປະຊຸມໃຫຍ່ຜູ້ແທນ ຫຼື ກອງປະຊຸມໃຫຍ່ສະມາຊິກພັກ ອົງຄະນະພັກກະຊວງ-ອົງການ**

1. ພິຈາລະນາ ແລະ ຮັບຮອງເອົາລາຍງານການເມືອງຂອງຄະນະບໍ ລິຫານງານພັກ ແລະ ໃຫ້ທິດຊີ້ນໍາແຜນພັດທະນາຂະແຫນງການຂອງຕົນ;

2. ພິຈາລະນາ ແລະ ຮັບຮອງເອົາບົດສໍາຫຼວດການນໍາພາລວມຂອງ ຄະນະບໍລິຫານງານພັກ ຊຸດເກົ່າ;

3. ເລືອກຕັ້ງເອົາຄະນະບໍລິຫານງານພັກ ຊຸດໃຫມ່ ແລະ ເລືອກຕັ້ງ ຜູ້ແທນ ໄປຮ່ວມກອງປະຊຸມໃຫຍ່ອົງຄະນະພັກຂັ້ນເທິງ;

4. ພິຈາລະນາ ແລະ ຮັບຮອງເອົາມະຕິກອງປະຊຸມໃຫຍ່ຂັ້ນຕົນ.

## **ມາດຕາ 28 ຫນ້າທີ່ກອງປະຊຸມຄັ້ງປະຖົມມະລຶກຂອງຄະ ນະບໍລິຫານງານພັກກະຊວງ-ອົງການ**

1. ເລືອກຕັ້ງເອົາຄະນະປະຈໍາພັກກະຊວງ-ອົງການ; ຈໍານວນຄະນະ ປະຈໍາພັກ ບໍ່ໃຫ້ເກີນ 1/3 ຂອງຈໍານວນຄະນະບໍລິຫານງານພັກທັງຫມົດ;

2. ເລືອກຕັ້ງເລຂາ ແລະ ຮອງເລຂາຄະນະພັກກະຊວງ-ອົງການ;

3. ເລືອກຕັ້ງປະທານ ແລະ ຮອງປະທານຄະນະກວດກາພັກ.

## **ມາດຕາ 29 ຫນ້າທີ່ ຂອງຄະນະບໍລິຫານງານພັກ, ຄະນະ ປະຈໍາພັກ, ເລຂາ, ຮອງເລຂາຄະນະບໍລິຫານງານພັກກະຊວງ- ອົງການ**

**ກ. ຫນ້າທີ່ຂອງຄະນະບໍລິຫານງານພັກກະຊວງ-ອົງການ**

1. ຮັບຜິດຊອບໂດຍກົງຕໍ່ສູນກາງພັກ ກ່ຽວກັບຜົນໄດ້-ຜົນເສຍ ໃນການຈັດຕັ້ງປະຕິບັດແນວທາງ, ແຜນນະໂຍບາຍ, ມະຕິ, ຄໍາສັ່ງ, ກົດ ລະບຽບພັກ, ກົດຫມາຍ ແລະ ລະບຽບການຂອງລັດ;

2. ນໍາພາການເຄື່ອນໄຫວທົ່ວອົງຄະນະພັກ ລະຫວ່າງ ສອງກອງ ປະຊຸມໃຫຍ່ ໃນການຈັດຕັ້ງປະຕິບັດມະຕິກອງປະຊຸມໃຫຍ່ຂັ້ນຕົນ; ເພີ່ມ ທະວີຄວາມສາມັກຄີເປັນເອກະພາບ ແລະ ແບບແຜນວິທີເຮັດວຽກ ໃນ ທົ່ວອົງຄະນະພັກ;

3. ນໍາພາສຶກສາອົບຮົມການເມືອງ, ແນວຄິດ, ຄຸ້ມຄອງ, ກໍາແຫນ້ນ ຖັນແຖວພະນັກງານ-ສະມາຊິກພັກທີ່ຂຶ້ນກັບອົງຄະນະພັກ ເຮັດສໍາເລັດ ຫນ້າທີ່ການເມືອງ ໃນຂັ້ນຕົນ;

4. ເອົາໃຈໃສ່ເຮັດວຽກງານກໍ່ສ້າງພັກ, ວຽກງານຄຸ້ມຄອງ-ປ້ອງກັນ ພັກ ແລະ ບັນດາການຈັດຕັ້ງພັກຢູ່ຂັ້ນຂອງຕົນ ໃຫ້ປອດໃສ, ເຂັ້ມແຂງ, ຫນັກແຫນ້ນ; ປະກອບສ່ວນສ້າງ ແລະ ຫັນແນວທາງນະໂຍບາຍຂອງພັກ ໃຫ້ເປັນອັນລະອຽດ;

5. ນໍາພາການຈັດຕັ້ງລັດ ແລະ ອົງການຈັດຕັ້ງມະຫາຊົນ ໃຫ້ເຄື່ອນ ໄຫວ ຖືກຕ້ອງຕາມພາລະບົດບາດ, ສິດ, ຫນ້າທີ່ ຂອງແຕ່ລະອົງການ;

6. ເປັນເຈົ້າການ ປະຕິບັດຫຼັກການລວມສູນປະຊາທິປະໄຕ, ນໍາພາ ເປັນຫມູ່ຄະນະ, ແບ່ງງານໃຫ້ບຸກຄົນຮັບຜິດຊອບຢ່າງເຂັ້ມງວດ, ປັບປຸງ ແບບແຜນວິທີເຮັດວຽກຂອງຄະນະພັກ ແລະ ການພົວພັນ ລະຫວ່າງ ຄະນະພັກ ກັບອົງການນໍາເບື້ອງລັດ ແລະ ອົງການຈັດຕັ້ງມະຫາຊົນ;

7. ນໍາພາປະຕິບັດວຽກງານປ້ອງກັນຊາດ-ປ້ອງກັນຄວາມສະຫງົບ;

ປຸກລະດົມມະຫາຊົນປະກອບສ່ວນປັບປຸງກໍ່ສ້າງການຈັດຕັ້ງລັດໃຫ້ເຂັ້ມແຂງ;

8. ກໍ່ສ້າງ, ຄຸ້ມຄອງ ພະນັກງານ, ສະມາຊິກພັກ ແລະ ຄຸ້ມຄອງການ ເງິນຂອງພັກ ທີ່ຂຶ້ນກັບຄວາມຮັບຜິດຊອບຂອງຕົນ;

9. ຄຸ້ມຄອງ, ບໍາລຸງສ້າງຖັນແຖວພະນັກງານ ໃນທົ່ວຂະແຫນງການ ຕົນ ເພື່ອຕອບສະຫນອງຄວາມຮຽກຮ້ອງຕ້ອງການ ຂອງວຽກງານ ໃນແຕ່ລະໄລຍະ;

10. ຊີ້ນໍາການຄົ້ນຄວ້າແຜນພັດທະນາຂະແຫນງການຕົນ ແຕ່ສູນກາງ ຮອດທ້ອງຖິ່ນ;

11. ປະສານສົມທົບກັບຄະນະພັກທ້ອງຖິ່ນ ກ່ຽວກັບການແຕ່ງຕັ້ງ, ຍົກຍ້າຍ ແລະ ປະຕິບັດວິໄນຕໍ່ພະນັກງານ ໃນຂະແຫນງການຕົນ.

ກອງປະຊຸມຄົບຄະນະສະໄຫມສາມັນ ຂອງຄະນະບໍລິຫານງານພັກ ກະຊວງ-ອົງການ 3 ເດືອນໃດ ດໍາເນີນ 1 ເທື່ອ; ໃນກໍລະນີຈໍາເປັນ ສາ ມາດຮຽກປະຊຸມວິສາມັນກໍໄດ້ ໂດຍແມ່ນຄະນະປະຈໍາພັກ ຫຼື ເລຂາ, ຮອງເລຂາຄະນະພັກ (ບ່ອນບໍ່ມີຄະນະປະຈໍາພັກ) ເປັນຜູ້ຮຽກໂຮມ.

**ຂ. ຫນ້າທີ່ ແລະ ສິດ ຂອງຄະນະປະຈໍາພັກກະຊວງ-ອົງການ**

1. ຄະນະປະຈໍາພັກກະຊວງ-ອົງການ ເປັນອົງການປະຈໍາການ ແລະ ເປັນຜູ້ຕາງຫນ້າຄະນະພັກຂັ້ນຕົນ ນໍາພາ-ຊີ້ນໍາ, ຕິດຕາມ, ກວດກາການປະ ຕິບັດມະຕິກອງປະຊຸມໃຫຍ່ຂັ້ນຕົນ, ການປະຕິບັດກົດລະບຽບພັກ, ມະ ຕິ, ຄໍາສັ່ງຂອງຄະນະພັກຂັ້ນເທິງ;

2. ພິຈາລະນາຕົກລົງ ແລະ ໃຫ້ທິດຊີ້ນໍາການຜັນຂະຫຍາຍມະຕິ ກອງປະຊຸມໃຫຍ່ຂັ້ນຕົນ, ມະຕິ, ຄໍາສັ່ງຂອງຂັ້ນເທິງ ໃນທົ່ວອົງຄະນະພັກ ຂອງຕົນ;

3. ຕົກລົງທິດທາງ, ແຜນການການເຄື່ອນໄຫວຂອງຄະນະພັກ;

4. ຕົກລົງກ່ຽວກັບວຽກງານຈັດຕັ້ງ, ກໍ່ສ້າງພັກ-ພະນັກງານ ໃນຂອບ ເຂດຕົນຮັບຜິດຊອບ;

5. ກະກຽມ ແລະ ຮຽກໂຮມ ກອງປະຊຸມຄົບຄະນະບໍລິຫານງານ ພັກສະໄຫມສາມັນ ຫຼື ກອງປະຊຸມວິສາມັນ;

6. ພິຈາລະນາຮັບຮອງມະຕິກອງປະຊຸມໃຫຍ່ ແລະ ຜົນການເລືອກ ຕັ້ງຄະນະພັກຂັ້ນລຸ່ມ, ພິຈາລະນາອະນຸມັດຮັບເອົາມະຫາຊົນທີ່ກ້າວຫນ້າເຂົ້າພັກ;

7. ພິຈາລະນາ ແລະ ຕົກລົງ ການລົງວິໄນຕໍ່ການຈັດຕັ້ງພັກ ແລະ ສະມາຊິກພັກ ທີ່ກະທໍາຜິດຕາມຂອບເຂດສິດ ແລະ ຄວາມຮັບຜິດຊອບ ຂອງຕົນ;

8. ຄົ້ນຄວ້າພິຈາລະນາ ແລະ ໃຫ້ການຊີ້ນໍາການຈັດວາງ ການຈັດ ຕັ້ງຮາກຖານພັກ ແລະ ສະມາຊິກພັກ ໃຫ້ຖືກຕ້ອງສອດຄ່ອງກັບຫນ້າທີ່ ການເມືອງ; ຕິດຕາມ, ກວດກາ, ຊຸກຍູ້ການເຄື່ອນໄຫວຂອງການຈັດຕັ້ງ ພັກຂັ້ນລຸ່ມ ຢ່າງເປັນປົກກະຕິ;

9. ຕົກລົງກ່ຽວກັບວຽກງານພະນັກງານເຊັ່ນ: ການຂຶ້ນແຜນກໍານົດ ພະນັກງານ, ການກໍ່ສ້າງ, ບໍາລຸງ, ຄຸ້ມຄອງ, ຈັດວາງ, ນໍາໃຊ້ພະນັກງານ ແລະ ປະຕິບັດນະໂຍບາຍຕໍ່ພະນັກງານ, ສະມາຊິກພັກ ທີ່ຂຶ້ນກັບຄວາມຮັບຜິດຊອບຂອງຕົນ;

ຄະນະປະຈໍາພັກກະຊວງ-ອົງການ ປະຊຸມສາມັນເດືອນລະ 1 ເທື່ອ, ໃນກໍລະນີຈໍາເປັນ ສາມາດປະຊຸມວິສາມັນກໍໄດ້.

**ຄ. ຫນ້າທີ່ ແລະ ສິດ ຂອງເລຂາ, ຮອງເລຂາຄະນະບໍລິຫານ ງານພັກກະຊວງ-ອົງການ**

1. ເປັນຜູ້ຊີ້ນໍາ ແລະ ແກ້ໄຂວຽກງານປະຈໍາວັນຂອງຄະນະປະຈໍາພັກ;

2. ຊີ້ນໍາ, ຕິດຕາມຊຸກຍູ້ການຈັດຕັ້ງປະຕິບັດມະຕິ, ຄໍາສັ່ງຂອງຂັ້ນ ເທິງ ແລະ ຂັ້ນຕົນ;

3. ດໍາເນີນການຕິດຕາມ, ກວດກາບັນດາການຈັດຕັ້ງພັກຂັ້ນລຸ່ມ ໃນ ການຈັດຕັ້ງປະຕິບັດກົດລະບຽບພັກ, ມະຕິ, ຄໍາສັ່ງຕ່າງໆຂອງພັກ;

4. ກະກຽມ ແລະ ຮຽກໂຮມ ກອງປະຊຸມສະໄຫມສາມັນ ແລະ ກອງປະຊຸມວິສາມັນ ຂອງຄະນະປະຈໍາພັກຂັ້ນຕົນ;

5. ເຊັນເອກະສານຕ່າງໆ ຕາມຂອບເຂດສິດຂອງຄະນະພັກ ແລະ ຄະນະປະຈໍາພັກຂັ້ນຕົນ.

# **ໝວດທີ VI**

# **ການຈັດຕັ້ງຮາກຖານພັກ**

## **ມາດຕາ 30 ທີ່ຕັ້ງ ແລະ ຫຼັກການຈັດຕັ້ງຮາກຖານພັກ**

1. ການຈັດຕັ້ງຮາກຖານພັກ ແມ່ນພື້ນຖານຂອງພັກ, ເປັນແກນນໍາ ໃນລະບົບການເມືອງຢູ່ຮາກຖານ; ເປັນບ່ອນດໍາເນີນຊີວິດຂອງສະມາຊິກ ພັກ, ສຶກສາອົບຮົມ, ກໍ່ສ້າງ ແລະ ຮັບເອົາມະຫາຊົນກ້າວຫນ້າ ເຂົ້າເປັນສະ ມາຊິກພັກ; ເປັນບ່ອນຈັດຕັ້ງປະຕິບັດແນວທາງ, ແຜນນະໂຍບາຍ, ນະ ໂຍບາຍ, ກົດລະບຽບພັກ, ກົດຫມາຍ ແລະ ລະບຽບການຂອງລັດ ໃຫ້ປະ ກົດຜົນເປັນຈິງ;

2. ການຈັດຕັ້ງຮາກຖານພັກ ປະກອບດ້ວຍ: ຄະນະພັກຮາກຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະພັກຮາກຖານ ເຊິ່ງ ຈັດຕັ້ງຂຶ້ນຕາມບ້ານ, ຫົວຫນ່ວຍບໍລິຫານ, ຫົວຫນ່ວຍວິຊາການ, ໂຮງຮຽນ, ໂຮງຫມໍ, ກົມກອງຕ່າງໆໃນກໍາລັງປະກອບອາວຸດ, ຫົວຫນ່ວຍທຸລະກິດຂອງ ລັດ, ທຸລະກິດຫຸ້ນສ່ວນພາຍໃນ ແລະ ຕ່າງປະເທດ, ຫົວຫນ່ວຍທຸລະກິດ ເອກະຊົນ ແລະ ຫົວຫນ່ວຍຮາກຖານອື່ນໆ ທີ່ມີສະມາຊິກພັກສົມບູນ ນັບ ແຕ່ 3 ສະຫາຍຂຶ້ນໄປ ໃຫ້ຈັດຕັ້ງເປັນຮາກຖານພັກຫນຶ່ງ. ສໍາລັບບ່ອນໃດ ບໍ່ທັນມີສະມາຊິກພັກສົມບູນ ຮອດ 3 ສະຫາຍ ໃຫ້ຄະນະພັກຂັ້ນເທິງ ຖັດນັ້ນເປັນຜູ້ຈັດວາງ, ສັບຊ້ອນບັນດາສະຫາຍດັ່ງກ່າວ ເຂົ້າຮ່ວມດໍາເນີນ ຊີວິດພັກ ຢູ່ຫນ່ວຍພັກຮາກຖານໃກ້ຄຽງ ຕາມຄວາມເຫມາະສົມ;

3. ການຈັດຕັ້ງຮາກຖານພັກໃດທີ່ມີຈໍານວນສະມາຊິກພັກສົມບູນ ບໍ່ຮອດ 30 ສະຫາຍ ໃຫ້ຈັດຕັ້ງເປັນຫນ່ວຍພັກຮາກຖານຫນຶ່ງ ຫຼື ອາດແບ່ງ ເປັນຫຼາຍຈຸພັກຂຶ້ນກັບ;

4. ການຈັດຕັ້ງຮາກຖານພັກໃດ ມີຈໍານວນສະມາຊິກພັກສົມບູນ 30 ສະຫາຍຂຶ້ນໄປ ຖ້າຈໍາເປັນໃຫ້ສ້າງຕັ້ງເປັນຄະນະພັກຮາກຖານຫນຶ່ງ

ແລະ ແບ່ງເປັນຫຼາຍຫນ່ວຍພັກຂຶ້ນກັບ; ຖ້າບໍ່ຈໍາເປັນ ໃຫ້ຮັກສາເປັນຮາກ ຖານພັກດຽວຄືເກົ່າ ແຕ່ໃຫ້ແບ່ງເປັນຫຼາຍຈຸພັກຂຶ້ນກັບ; ການແຕ່ງຕັ້ງຈຸ ພັກດັ່ງກ່າວ ແມ່ນເລຂາຮາກຖານພັກນັ້ນ ເປັນຜູ້ແຕ່ງຕັ້ງ.

## **ມາດຕາ 31 ສະໄຫມກອງປະຊຸມໃຫຍ່ຄະນະພັກຮາກ ຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະ ພັກຮາກຖານ**

ກອງປະຊຸມໃຫຍ່ຄະນະພັກຮາກຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະພັກຮາກຖານ 5 ປີໃດໃຫ້ດໍາເນີນ 1 ເທື່ອ, ໃນກໍລະນີຈໍາເປັນ ກໍສາມາດຮຽກໂຮມກອງປະຊຸມໃຫຍ່ໄວກວ່າ ຫຼື ຊ້າ ກວ່າ ບໍ່ໃຫ້ເກີນ 1 ປີ; ສໍາລັບຫນ່ວຍພັກທີ່ຂຶ້ນກັບຄະນະພັກຮາກຖານ ບໍ່ ໃຫ້ເກີນ 6 ເດືອນ.

## **ມາດຕາ 32 ຫນ້າທີ່ກອງປະຊຸມໃຫຍ່ ແລະ ກອງປະຊຸມ ຄັ້ງປະຖົມມະລຶກຄະນະພັກ**

## ຮາກຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະພັກຮາກຖານ.

**ກ. ຫນ້າທີ່ກອງປະຊຸມໃຫຍ່ຄະນະພັກຮາກຖານ, ຫນ່ວຍ ພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະພັກຮາກຖານ**

1. ພິຈາລະນາ ແລະ ຮັບຮອງເອົາລາຍງານການເມືອງ; ໃຫ້ທິດຊີ້ນໍາ ແຜນພັດທະນາກົມກອງ ຫຼື ແຜນພັດທະນາເສດຖະກິດ-ສັງຄົມຂອງບ້ານ;

2. ພິຈາລະນາ ແລະ ຮັບຮອງເອົາບົດສໍາຫຼວດການນໍາພາລວມ ຂອງຄະນະພັກຊຸດເກົ່າ;

3. ເລືອກຕັ້ງຄະນະພັກຮາກຖານ, ຄະນະຫນ່ວຍພັກຊຸດໃຫມ່ ແລະ ເລືອກຕັ້ງເອົາຜູ້ແທນ ໄປຮ່ວມກອງປະຊຸມໃຫຍ່ຂອງອົງຄະນະພັກຂັ້ນ ເທິງ (ຖ້າມີ); ຫນ່ວຍພັກທີ່ມີສະມາຊິກພັກສົມບູນບໍ່ຮອດ 9 ສະຫາຍ ໃຫ້ກອງປະຊຸມໃຫຍ່ເລືອກຕັ້ງເອົາແຕ່ເລຂາ ແລະ ຮອງເລຂາຫນ່ວຍພັກ;

4. ພິຈາລະນາ ແລະ ຮັບຮອງເອົາມະຕິກອງປະຊຸມໃຫຍ່ຂັ້ນຕົນ.

**ຂ. ຫນ້າທີ່ກອງປະຊຸມຄັ້ງປະຖົມມະລຶກຄະນະພັກຮາກ ຖານ, ຫນ່ວຍພັກຮາກຖານ ແລະ ຫນ່ວຍພັກທີ່ຂຶ້ນກັບຄະນະ ພັກຮາກຖານ**

1. ຄະນະພັກຮາກຖານໃດ ທີ່ມີຈໍານວນກໍາມະການໃນຄະນະພັກ ແຕ່ 9 ສະຫາຍຂຶ້ນໄປ ໃຫ້ເລືອກຕັ້ງ ຄະນະປະຈໍາ, ເລຂາ, ຮອງເລຂາຄະ ນະພັກ ແລະ ເລືອກຕັ້ງປະທານ, ຮອງປະທານກວດກາພັກ. ກໍລະນີ ທີ່ຄະ ນະພັກຮາກຖານໃດທີ່ມີກໍາມະການພັກ ບໍ່ເຖິງ 9 ສະຫາຍ ໃຫ້ເລືອກຕັ້ງ ເລຂາ, ຮອງເລຂາຄະນະພັກ ແລະ ປະທານ, ຮອງປະທານກວດກາພັກ;

2. ຫນ່ວຍພັກໃດທີ່ມີກໍາມະການຄະນະຫນ່ວຍພັກ ໃຫ້ເລືອກຕັ້ງ ເອົາເລຂາ, ຮອງເລຂາຄະນະພັກ ແລະ ຜູ້ກວດກາຫນ່ວຍພັກ; ຫນ່ວຍພັກ ໃດ ທີ່ບໍ່ມີກໍາມະການຄະນະຫນ່ວຍພັກ ໃຫ້ເລືອກຕັ້ງເອົາແຕ່ເລຂາ ແລະ

ຮອງເລຂາຫນ່ວຍພັກ.

## **ມາດຕາ 33 ຫນ້າທີ່ ແລະ ສິດຂອງການຈັດຕັ້ງຮາກຖານພັກ**

**ກ. ຫນ້າທີ່ ແລະ ສິດຂອງຄະນະພັກຮາກຖານ**

1. ຄົ້ນຄວ້າເຊື່ອມຊຶມແນວທາງ, ແຜນນະໂຍບາຍ, ກົດລະບຽບ ພັກ, ກົດຫມາຍ ແລະ ລະບຽບການຂອງລັດ; ຫັນມະຕິ, ຄໍາສັ່ງຂອງຄະນະ ພັກຂັ້ນເທິງເປັນແຜນການ, ໂຄງການຂອງຕົນ; ຄົ້ນຄວ້າວາງມະຕິ ແລະ ວິທີການຈັດຕັ້ງປະຕິບັດ ເພື່ອນໍາພາການປະຕິບັດຫນ້າທີ່ການເມືອງຢູ່ຮາກ ຖານ ພ້ອມທັງຈັດຕັ້ງນໍາພາບັນດາຫນ່ວຍພັກຂຶ້ນກັບ ປະຕິບັດຫນ້າທີ່ວຽກ ງານທີ່ໄດ້ຮັບມອບຫມາຍໃຫ້ຖືກຕ້ອງ;

2. ກໍ່ສ້າງພັກໃຫ້ປອດໃສ, ເຂັ້ມແຂງ, ຫນັກແຫນ້ນ ທາງດ້ານການ ເມືອງ, ແນວຄິດ, ການຈັດຕັ້ງ ແລະ ແບບແຜນວິທີນໍາພາ; ຊຸກຍູ້, ຕິດ ຕາມ, ກວດກາບັນດາຫນ່ວຍພັກທີ່ຕົນຮັບຜິດຊອບ ໃຫ້ເອົາໃຈໃສ່ສຶກສາ ອົບຮົມ ແລະ ກໍ່ສ້າງມະຫາຊົນ ເພື່ອຂະຫຍາຍເຂົ້າເປັນສະມາຊິກພັກ;

3. ຊີ້ນໍາບັນດາຫນ່ວຍພັກຂຶ້ນກັບ ເອົາໃຈໃສ່ກໍ່ສ້າງຫນ່ວຍພັກໃຫ້

ປອດໃສ, ເຂັ້ມແຂງ, ຫນັກແຫນ້ນ, ປະຕິບັດລະບອບປະຊຸມສາມັນ ແລະ ລະບອບດໍາເນີນຊີວິດພັກ ເປັນປົກກະຕິ, ສຶກສາອົບຮົມການເມືອງ, ແນວ ຄິດໃຫ້ສະມາຊິກພັກ, ພະນັກງານ, ມະຫາຊົນທີ່ຢູ່ໃນຄວາມຮັບຜິດຊອບ ຂອງຕົນ; ກໍາແຫນ້ນ ແລະ ນໍາພາ ການປະຕິບັດກົດລະບຽບພັກ, ຕ້ານການ ເສື່ອມຄຸນທາດການເມືອງຂອງສະມາຊິກພັກ; ຕິດຕາມ, ກວດກາການ ເຄື່ອນໄຫວຂອງບັນດາຫນ່ວຍພັກ, ສະມາຊິກພັກທີ່ຂຶ້ນກັບ ເປັນປົກກະຕິ ເພື່ອເສີມຂະຫຍາຍດ້ານຕັ້ງຫນ້າ ແລະ ແກ້ໄຂດ້ານອ່ອນ ໃຫ້ທັນເວລາ;

4. ນໍາພາກໍ່ສ້າງ ແລະ ປັບປຸງການຈັດຕັ້ງລັດ, ແນວລາວສ້າງຊາດ, ສະຫະພັນນັກຮົບເກົ່າ, ການຈັດຕັ້ງມະຫາຊົນ ແລະ ການຈັດຕັ້ງສັງຄົມ ໃນຂອບເຂດຮັບຜິດຊອບຂອງຕົນ ໃຫ້ເຄື່ອນໄຫວຕາມພາລະບົດບາດ, ຫນ້າທີ່, ສິດ ແລະ ຄວາມຮັບຜິດຊອບຂອງແຕ່ລະອົງການ; ຄົ້ນຄວ້າ, ສັບ ຊ້ອນສະມາຊິກພັກ ຜູ້ທີ່ມີຄວາມຮູ້, ຄວາມສາມາດ ເຂົ້ານໍາພາໃນແຕ່ລະ ການຈັດຕັ້ງ;

5. ຊຸກຍູ້, ຕິດຕາມ, ກວດກາບັນດາຫນ່ວຍພັກ, ສະມາຊິກພັກ, ພະ ນັກງານ, ປະຊາຊົນ ໃຫ້ເປັນເຈົ້າການປະຕິບັດແຜນພັດທະນາເສດຖະກິດ- ສັງຄົມ, ນະໂຍບາຍຊົນເຜົ່າ ແລະ ນະໂຍບາຍການຕ່າງປະເທດຂອງພັກ, ປະຕິບັດວຽກງານປ້ອງກັນຊາດ-ປ້ອງກັນຄວາມສະຫງົບໃນຂອບເຂດ

ຄວາມຮັບຜິດຊອບຂອງຕົນ;

6. ຄົ້ນຄວ້ານໍາສະເຫນີຂັ້ນເທິງຖັດຕົນ ພິຈາລະນາ ແລະ ອະນຸມັດ ໃຫ້ຫນ່ວຍພັກ ດໍາເນີນກອງປະຊຸມໃຫຍ່ສະມາຊິກພັກ ແລະ ອອກມະຕິ ຮັບຮອງເອົາຜົນການເລືອກຕັ້ງຂອງຫນ່ວຍພັກທີ່ຂຶ້ນກັບ; ສະເຫນີຂັ້ນເທິງ ຕົກລົງແຕ່ງຕັ້ງ ຫຼື ປົດຕໍາແຫນ່ງເລຂາ, ຮອງເລຂາຫນ່ວຍພັກທີ່ຂຶ້ນກັບ;

7. ນໍາພາ, ຊຸກຍູ້ຕິດຕາມ, ກວດກາການເຄື່ອນໄຫວຂອງບັນດາ ຫນ່ວຍພັກທີ່ຂຶ້ນກັບ ໃນການປະຕິບັດກົດລະບຽບພັກ, ມະຕິກອງປະຊຸມ

ໃຫຍ່ ແລະ ຫນ້າທີ່ວຽກງານ ທີ່ຄະນະພັກຮາກຖານວາງອອກ; ຄຸ້ມຄອງ ການເງິນຂອງພັກ;

8. ຄົ້ນຄວ້າພິຈາລະນາຄໍາເຫັນ ຫຼື ຄໍາສະເຫນີຂອງຫນ່ວຍພັກ ກ່ຽວ ກັບເປົ້າຫມາຍຈະຂະຫຍາຍເຂົ້າເປັນສະມາຊິກພັກ, ຈັດຕັ້ງຮຽນສະຫນັບ ສະຫນູນ ແລະ ກົດລະບຽບພັກ ໃຫ້ເປົ້າຫມາຍທີ່ຈະເຂົ້າເປັນສະມາຊິກພັກ; ສະຫຼຸບລາຍງານ ໃຫ້ຄະນະພັກຂັ້ນເທິງຖັດຕົນ ເພື່ອພິຈາລະນາຕົກລົງ ອະນຸມັດ;

9. ຄົ້ນຄວ້າພິຈາລະນາຄໍາຮ້ອງ, ຄໍາສະເຫນີຕ່າງໆ ຂອງສະມາຊິກ ພັກ ແລະ ຫນ່ວຍພັກທີ່ຂຶ້ນກັບ.

**ຂ. ຫນ້າທີ່ ແລະ ສິດ ຂອງຫນ່ວຍພັກຮາກຖານ**

1. ຄົ້ນຄວ້າເຊື່ອມຊຶມແນວທາງ, ແຜນນະໂຍບາຍ, ກົດລະບຽບ ພັກ, ກົດຫມາຍ ແລະ ລະບຽບການຂອງລັດ; ກໍານົດທິດທາງຫນ້າທີ່ວຽກ ງານຂອງຫນ່ວຍພັກ; ນໍາພາ, ຕິດຕາມ ແລະ ກວດກາການຈັດຕັ້ງປະຕິບັດ ໃຫ້ມີປະສິດທິຜົນ;

2. ປັບປຸງ, ກໍ່ສ້າງຫນ່ວຍພັກໃຫ້ປອດໃສ, ເຂັ້ມແຂງ, ຫນັກແຫນ້ນ ທາງດ້ານການເມືອງ, ແນວຄິດ, ການຈັດຕັ້ງ ແລະ ແບບແຜນວິທີນໍາພາ; ຈັດຕັ້ງປະຕິບັດກົດລະບຽບພັກ, ຈັດຕັ້ງຮຽນສະຫນັບສະຫນູນ ແລະ ກົດ ລະບຽບພັກ ໃຫ້ເປົ້າຫມາຍທີ່ຈະເຂົ້າເປັນສະມາຊິກພັກ; ປະຕິບັດຫຼັກການ ລວມສູນປະຊາທິປະໄຕ, ຕິຊົມຕົນເອງ ແລະ ຕິຊົມກັນ ໃນການດໍາເນີນ ຊີວິດພັກ ຢ່າງເຂັ້ມງວດ; ສ້າງ ແລະ ຈັດຕັ້ງປະຕິບັດແຜນການ, ສະຫຼຸບ ຕີລາຄາການນໍາພາຂອງຄະນະຫນ່ວຍພັກ; ຕີລາຄາ ຈັດປະເພດສະມາຊິກ ພັກ ປະຈໍາ 6 ເດືອນ ແລະ ປະເມີນຜົນຕີລາຄາແບ່ງປະເພດຫນ່ວຍພັກ ປະຈໍາ 1 ປີ ແລ້ວລາຍງານຄະນະພັກຂັ້ນເທິງ ຮັບຊາບ ເປັນປົກກະຕິ;

3. ສຶກສາອົບຮົມການເມືອງ, ແນວຄິດໃຫ້ສະມາຊິກພັກ, ພະນັກ ງານ, ລັດຖະກອນ, ປະຊາຊົນ ໃນຂອບເຂດຄວາມຮັບຜິດຊອບຂອງຕົນ

ເປັນປົກກະຕິ ເພື່ອໃຫ້ເຂົາເຈົ້າເຊື່ອມຊຶມແນວທາງ, ແຜນນະໂຍບາຍ, ກົດລະບຽບພັກ, ກົດຫມາຍຂອງລັດ, ຮັບຮູ້ສິດ ແລະ ຫນ້າທີ່ຂອງຕົນ ຢ່າງ ຖືກຕ້ອງ;

4. ນໍາພາ ແລະ ຊຸກຍູ້ອົງການບໍລິຫານລັດ ແລະ ອົງການປົກຄອງ ທ້ອງຖິ່ນຂັ້ນຕົນ ໃນການຈັດຕັ້ງປະຕິບັດວຽກງານວິຊາສະເພາະ, ແຜນ ພັດທະນາເສດຖະກິດ-ສັງຄົມ, ປະຕິບັດນະໂຍບາຍຊົນເຜົ່າ, ນະໂຍບາຍ ການຕ່າງປະເທດຂອງພັກ ຢ່າງຖືກຕ້ອງ, ນໍາພາແກ້ໄຂຊີວິດການເປັນຢູ່ ທາງດ້ານວັດຖຸ, ຈິດໃຈຂອງສະມາຊິກພັກ, ພະນັກງານ ແລະ ປະຊາຊົນ ໃຫ້ດີຂຶ້ນເລື້ອຍໆ;

5. ນໍາພາປັບປຸງບູລະນະການຈັດຕັ້ງລັດ, ແນວລາວສ້າງຊາດ, ສະ ຫະພັນນັກຮົບເກົ່າ, ການຈັດຕັ້ງມະຫາຊົນ ແລະ ການຈັດຕັ້ງສັງຄົມ ໃຫ້ ເຄື່ອນໄຫວຖືກຕ້ອງຕາມພາລະບົດບາດ, ສິດ ແລະ ຫນ້າທີ່ຂອງຕົນ; ປັບ ປຸງການຈັດຕັ້ງຈຸພັກ, ສັບຊ້ອນ, ຈັດວາງສະມາຊິກພັກ, ພະນັກງານ ຜູ້ທີ່ ມີຄວາມຮູ້, ຄວາມສາມາດ ເຂົ້ານໍາພາບັນດາອົງການຈັດຕັ້ງດັ່ງກ່າວ;

6. ນໍາພາສະມາຊິກພັກ, ພະນັກງານ, ປະຊາຊົນປະຕິບັດວຽກງານ ປ້ອງກັນຊາດ-ປ້ອງກັນຄວາມສະຫງົບ ເພື່ອຮັບປະກັນຄວາມສະຫງົບປອດ ໄພທາງດ້ານຊີວິດ, ຊັບສິນ ແລະ ຄວາມເປັນລະບຽບຮຽບຮ້ອຍ ໃນຂອບ ເຂດຄວາມຮັບຜິດຊອບຂອງຕົນ;

7. ຕິດຕາມ, ກວດກາການເຄື່ອນໄຫວຂອງສະມາຊິກພັກ, ພະນັກ ງານ, ປະຊາຊົນທີ່ຢູ່ໃນຄວາມຮັບຜິດຊອບຂອງຕົນ ເປັນປົກກະຕິ ເພື່ອ ເສີມຂະຫຍາຍດ້ານຕັ້ງຫນ້າ ແລະ ແກ້ໄຂດ້ານອ່ອນ, ຂໍ້ຄົງຄ້າງ ໃຫ້ທັນເວລາ.

**ຄ. ຫນ້າທີ່ ແລະ ສິດ ຂອງຫນ່ວຍພັກທີ່ຂຶ້ນກັບຄະນະພັກຮາກຖານ**

1. ນໍາພາສຶກສາອົບຮົມການເມືອງແນວຄິດ, ປຸກລະດົມຂົນຂວາຍ ມະຫາຊົນ ຕື່ນຕົວປະຕິບັດແນວທາງ, ແຜນນະໂຍບາຍ, ກົດລະບຽບພັກ,

ກົດຫມາຍຂອງລັດ ແລະ ຫນ້າທີ່ວຽກງານຂອງຄະນະພັກຮາກຖານ ແລະ ຫນ່ວຍພັກຕົນວາງອອກ;

2. ນໍາພາສະມາຊິກພັກ, ພະນັກງານ, ມະຫາຊົນ ຢູ່ການຈັດຕັ້ງລັດ, ແນວລາວສ້າງຊາດ, ສະຫະພັນນັກຮົບເກົ່າ, ການຈັດຕັ້ງມະຫາຊົນ ແລະ ການຈັດຕັ້ງສັງຄົມ ຖານ ແລະ ຫນ້າທີ່ຂອງຫນ່ວຍພັກຢ່າງຮອບດ້ານ ໃນຂອບເຂດຫນ່ວຍພັກ ຮັບຜິດຊອບ;

ປະຕິບັດມະຕິກອງປະຊຸມໃຫຍ່ຂອງຄະນະພັກຮາກ

3. ຕິດຕາມ, ກວດກາການປະຕິບັດກົດລະບຽບພັກ ແລະ ປະຕິ ບັດວຽກງານຂະຫຍາຍພັກ;

4. ສຶກສາອົບຮົມ, ຄຸ້ມຄອງ, ຈັດຕັ້ງແບ່ງງານໃຫ້ສະມາຊິກພັກ, ດໍາ ເນີນຊີວິດພັກ, ເສຍເງິນສະຕິພັກ ແລະ ສົ່ງເງິນສະຕິພັກໃຫ້ຄະນະພັກ ຮາກຖານເປັນປົກກະຕິ.

**ງ. ລະບອບປະຊຸມ ແລະ ລະບອບດໍາເນີນຊີວິດພັກຂອງ ການຈັດຕັ້ງຮາກຖານພັກ**

1. ລະບອບປະຊຸມ: ຄະນະພັກຮາກຖານ ແລະ ຄະນະຫນ່ວຍພັກ ປະຊຸມສະໄຫມສາມັນ ເດືອນລະ 1 ເທື່ອ, ກໍລະນີຈໍາເປັນ ສາມາດຮຽກ ປະຊຸມວິສາມັນກໍໄດ້;

2. ລະບອບດໍາເນີນຊີວິດຂອງຮາກຖານພັກ: ຄະນະພັກຮາກຖານ ດໍາເນີນຊີວິດພັກ 3 ເດືອນຕໍ່ເທື່ອ; ຫນ່ວຍພັກຮາກຖານ ແລະ ຫນ່ວຍພັກ ທີ່ຂຶ້ນກັບຄະນະພັກຮາກຖານ ດໍາເນີນຊີວິດເດືອນລະ 1 ເທື່ອ, ກໍລະນີຈໍາ ເປັນ ສາມາດຮຽກປະຊຸມວິສາມັນໄດ້.

3. ເນື້ອໃນດໍາເນີນຊີວິດຂອງຮາກຖານພັກ:

- ສະຫຼຸບຕີລາຄາຜົນການນໍາພາໃນໄລຍະຜ່ານມາ;

- ວາງທິດທາງແຜນການໃນຕໍ່ຫນ້າ

- ພິຈາລະນາການຂະຫຍາຍມະຫາຊົນເຂົ້າພັກ, ເລື່ອນສະມາຊິກ

ພັກສໍາຮອງ ຂຶ້ນເປັນສົມບູນ; ພິຈາລະນາການຍົກຍ້າຍສະມາຊິກພັກ, ການລົງວິໄນຕໍ່ສະມາຊິກພັກ ( ຖ້າມີ );

* ຕໍານິສົ່ງຂ່າວເຊິ່ງກັນ ແລະ ກັນ ເພື່ອປັບປຸງພາຍໃນພັກ ໃຫ້ເປັນປົກກະຕິ
* ເສຍເງິນສະຕິພັກ.

# **ໝວດທີ VII**

# **ພັກນໍາພາວຽກງານພະນັກງານ**

## **ມາດຕາ 34 ພັກຄຸ້ມຄອງພະນັກງານ, ສະມາຊິກພັກ**

ພະນັກງານ, ສະມາຊິກພັກ ແມ່ນກໍາລັງການເມືອງຫຼັກແຫຼ່ງ ໃນພາ ລະກິດປະຕິວັດຂອງພັກ, ເປັນຜູ້ຕັດສິນຜົນໄດ້-ຜົນເສຍຂອງການຈັດຕັ້ງ ປະຕິບັດແນວທາງ, ແຜນນະໂຍບາຍຂອງພັກ, ຂອງລັດ, ເປັນຜູ້ທີ່ໄດ້ຮັບ ການສຶກສາອົບຮົມຈາກພັກ. ດັ່ງນັ້ນ, ເຂົາເຈົ້າຕ້ອງເປັນຜູ້ຈົງຮັກພັກດີ, ຮັບ ໃຊ້ປະເທດຊາດ ແລະ ປະຊາຊົນດ້ວຍຄວາມບໍລິສຸດໃຈ, ມີຄວາມຮັບຜິດຊອບສູງ ເພື່ອເຮັດສໍາເລັດຫນ້າທີ່ ທີ່ໄດ້ຮັບມອບຫມາຍ;

ພັກ ຄຸ້ມຄອງພະນັກງານ, ສະມາຊິກພັກໂດຍກົງ, ເປັນເອກະພາບ, ຮອບດ້ານ, ກໍາແຫນ້ນທາງດ້ານຈໍານວນ, ຄຸນນະພາບ, ໂຄງປະກອບ, ຄຸນ ທາດການເມືອງ, ຄຸນສົມບັດສິນທໍາປະຕິວັດ, ຄວາມຮູ້, ຄວາມສາມາດ ແລະ ທ່າຂະຫຍາຍຂອງຖັນແຖວພະນັກງານ, ສະມາຊິກພັກ ໃນແຕ່ລະ ໄລຍະ. ພັກ ຄຸ້ມຄອງພະນັກງານ, ສະມາຊິກພັກ ດ້ວຍການກໍານົດຍຸດທະ ສາດການພັດທະນາພະນັກງານ ແລະ ວຽກງານພະນັກງານ ຕາມຫຼັກການ ລວມສູນເປັນເອກະພາບໂດຍມີການແບ່ງຂັ້ນຄຸ້ມຄອງ ແລະ ປະສານສົມ ທົບ ລະຫວ່າງ ຂະແຫນງການສູນກາງ ແລະ ທ້ອງຖິ່ນ;

ພັກ ເປັນຜູ້ເລືອກເຟັ້ນ ແລະ ນໍາໃຊ້ພະນັກງານ, ສະມາຊິກພັກ ໃນ ນັ້ນ ຖືຄຸນທາດການເມືອງ, ຄຸນສົມບັດສິນທໍາປະຕິວັດເປັນກົກ; ຄວາມຮູ້, ຄວາມສາມາດເປັນສໍາຄັນ. ການແຕ່ງຕັ້ງ, ຍົກຍ້າຍພະນັກງານ ຕ້ອງເລີ່ມ ຈາກຄວາມຮຽກຮ້ອງຕ້ອງການຂອງວຽກງານ. ພັກເອົາໃຈໃສ່ບໍາລຸງ, ກໍ່ ສ້າງພະນັກງານສືບທອດ, ພະນັກງານຫນຸ່ມ, ເພດຍິງ ແລະ ຊົນເຜົ່າ ໃຫ້ມີ ຄວາມຮູ້, ຄວາມສາມາດ, ມີຈັນຍາບັນ, ຈັນຍາທໍາ ແລະ ສັດຊື່ຕໍ່ຫນ້າທີ່.

**ມາດຕາ 35 ມາດຕະຖານພະນັກງານນໍາພາ-ຄຸ້ມຄອງ**

ຍຶດຫມັ້ນຕໍ່ອຸດົມການສັງຄົມນິຍົມ; ປະຕິບັດວັດຖຸປະສົງ ແລະ ອຸດົມ ການຂອງພັກ ສຸດກົກສຸດປາຍ, ມີຄວາມຈົງຮັກພັກດີຕໍ່ພັກ, ຕໍ່ປະເທດ ຊາດ, ຕໍ່ລະບອບປະຊາທິປະໄຕປະຊາຊົນ ຢ່າງສະເຫມີຕົ້ນສະເຫມີປາຍ; ມີຫຼັກຫມັ້ນມິດ-ສັດຕູຈະແຈ້ງຫນັກແຫນ້ນ, ມີຄວາມຮັບຜິດຊອບສູງຕໍ່ຫນ້າ ທີ່ວຽກງານ, ເຄົາລົບ ແລະ ປະຕິບັດກົດລະບຽບພັກ, ລັດຖະທໍາມະນູນ, ກົດຫມາຍ ແລະ ລະບຽບການຂອງລັດ ຢ່າງເຂັ້ມງວດ, ມີຄວາມສາມາດ ເຕົ້າໂຮມຄວາມສາມັກຄີເປັນເອກະພາບພາຍໃນພັກ, ພະນັກງານ, ສະມາ ຊິກພັກ, ມະຫາຊົນ ແລະ ປະຊາ ຊົນ; ມີຊີວະປະຫວັດຕົ້ນກໍາເນີດຈະແຈ້ງ ແລະ ການເຄື່ອນໄຫວດີ; ໄດ້ຮັບຄວາມເຊື່ອຫມັ້ນໄວ້ວາງໃຈຈາກພະນັກ ງານ, ສະມາຊິກພັກ, ມະຫາຊົນ ແລະ ປະຊາຊົນບັນດາເຜົ່າ, ເອົາໃຈໃສ່ ຕໍ່ການຍົກລະດັບຊີວິດການເປັນຢູ່ ທາງດ້ານວັດຖຸ, ຈິດໃຈ ແລະ ເຄົາລົບ ສິດເປັນເຈົ້າຂອງປະຊາຊົນ; ກຽມພ້ອມຮັບເອົາທຸກຫນ້າທີ່ວຽກງານ, ບໍ່ ເລືອກວຽກທີ່ການຈັດຕັ້ງ ແລະ ຫມູ່ຄະນະມອບຫມາຍໃຫ້, ກ້າຄິດ, ກ້າເຮັດ ດ້ວຍຄວາມຮັບຜິດຊອບສູງ ແລະ ບໍ່ລັງເລທໍ້ຖອຍຕໍ່ຄວາມຫຍຸ້ງຍາກໃດໆ;

ມີນໍ້າໃຈເສຍສະລະເພື່ອຊາດ, ເພື່ອປະຊາຊົນ, ສຸມສະຕິປັນຍາ ແລະ ກໍາລັງວັງຊາຂອງຕົນ ເພື່ອຮັບໃຊ້ຊາດ ແລະ ຮັບໃຊ້ປະຊາຊົນ ດ້ວຍຄວາມ ບໍລິສຸດໃຈ; ດໍາລົງຊີວິດດ້ວຍຄວາມບໍລິສຸດສັດຊື່, ປອດໃສ, ດຸຫມັ່ນ, ອົດ ທົນ, ປະຢັດ, ມີຄວາມສຸພາບຮຽບຮ້ອຍ ແລະ ເຮັດແທ້ທໍາຈິງ, ບຸກບືນຄົ້ນ

ຄວ້າຮໍ່າຮຽນພັດທະນາຕົນເອງ; ເປັນເຈົ້າການສະກັດກັ້ນຕ້ານພະຍາດອາ ຍາສິດ, ເອກະຊົນ, ຕ້ານທຸກການປະພຶດ ທີ່ເປັນການສໍ້ລາດບັງຫຼວງ, ປະ ກົດການຫຍໍ້ທໍ້ຕ່າງໆ ພາຍໃນພັກ ແລະ ທົ່ວສັງຄົມ; ມີຄວາມສາມັກຄີ ຊ່ວຍເຫຼືອເຊິ່ງກັນ ແລະ ກັນ ບົນພື້ນຖານແນວທາງນະໂຍບາຍ, ກົດລະ ບຽບພັກ, ກົດຫມາຍ ແລະ ລະບຽບການຂອງລັດ, ບໍ່ມີແນວຄິດ ແລະ ການ ກະທໍາແບ່ງແຍກຄວາມສາມັກຄີ, ແນວຄິດແບ່ງພັກ, ແຍກພວກ, ຈຸ້ມເຈື້ອ ເຊື້ອສາຍ ແລະ ກຸ່ມກ້ອນ, ຕື່ນຕົວຕໍານິຕິຊົມຕົນເອງ ແລະ ເພື່ອນສະ ຫາຍ; ຮັບພິຈາລະນາແກ້ໄຂຄໍາຕໍານິຕິຊົມ ດ້ວຍຄວາມຈິງໃຈ, ມີທັດສະ ນະມະຫາຊົນ ແລະ ທັດສະນະແຮງງານຖືກຕ້ອງ;

ມີຄວາມຮູ້ພື້ນຖານກ່ຽວກັບລັດທິມາກ-ເລນິນ, ແນວຄິດ ໄກສອນ ພົມວິຫານ; ກໍາແຫນ້ນແນວທາງ, ແຜນນະໂຍບາຍຂອງພັກ ແລະ ແຜນ ພັດທະນາເສດຖະກິດ-ສັງຄົມຂອງລັດ; ມີລະດັບວິຊາສະເພາະໃດຫນຶ່ງ, ມີ ລະດັບຄວາມຮູ້ດ້ານກົດຫມາຍ ທີ່ສົມຄູ່ກັບຫນ້າທີ່ການເມືອງທີ່ໄດ້ຮັບມອບ ຫມາຍ, ມີຄວາມຮູ້ພາສາຕ່າງປະເທດໃດຫນຶ່ງ, ສາມາດນໍາໃຊ້ ເຕັກໂນໂລຊີ ທັນສະໄຫມ ແລະ ການສື່ສານທີ່ຈໍາເປັນ; ສາມາດຄົ້ນຄວ້າ, ເຊື່ອມຊຶມ, ກໍາ ແຫນ້ນແນວທາງ, ແຜນນະໂຍບາຍຂອງພັກ, ກົດລະບຽບພັກ, ກົດຫມາຍ ຂອງລັດ ແລະ ນໍາພາຈັດຕັ້ງປະຕິບັດມີຜົນສໍາເລັດ;

ຍຶດຫມັ້ນ ແລະ ປະຕິບັດຖືກຕ້ອງແບບແຜນເຮັດວຽກ ຕາມຫຼັກການ ລວມສູນປະຊາທິປະໄຕ, ປຶກສາຫາລືຕົກລົງເປັນຫມູ່ຄະນະ, ສຽງສ່ວນ ຫນ້ອຍຂຶ້ນກັບສຽງສ່ວນຫຼາຍ, ບຸກຄົນຂຶ້ນກັບການຈັດຕັ້ງ, ເຄົາລົບ ແລະ ປະຕິບັດຕາມການຕົກລົງຂອງການຈັດຕັ້ງ ຢ່າງເຂັ້ມງວດ; ມີການສົມທົບ ກົມກຽວປັດໄຈນໍາພາຂອງຫົວຫນ້າ ແລະ ຫມູ່ຄະນະ; ເວົ້າ ແລະ ປະຕິບັດ ຕາມມະຕິ, ມີຄວາມເປັນເອກະພາບທາງດ້ານແນວຄິດ ແລະ

ການກະ ທໍາ; ເຮັດວຽກມີແຜນການ, ມີໂຄງການ, ມີການຊຸກຍູ້ຕິດຕາມ, ກວດກາ, ສະຫຼຸບຕີລາຄາ, ຖອດຖອນບົດຮຽນ ແລະ ສ່ອງແສງລາຍງານເປັນປົກ

ກະຕິ; ມີແບບແຜນນໍາພາຕິດພັນກັບຮາກຖານ, ແທດຕົວຈິງ, ມີຄວາມ ຮັບຜິດຊອບສູງ ແລະ ເປັນແບບຢ່າງນໍາຫນ້າທີ່ດີ.

ມີສຸຂະພາບດີ ສາມາດປະຕິບັດຫນ້າທີ່ການເມືອງ ທີ່ການຈັດຕັ້ງມອບ ຫມາຍໃຫ້ສໍາເລັດເປັນຢ່າງດີ.

## **ມາດຕາ 36 ຕໍາແຫນ່ງພະນັກງານນໍາພາ-ຄຸ້ມຄອງ**

ຕໍາແຫນ່ງພະນັກງານນໍາພາ-ຄຸ້ມຄອງແຕ່ລະຂັ້ນ ໄດ້ມາຈາກການເລືອກ ຕັ້ງ ຫຼື ການແຕ່ງຕັ້ງ ສາມາດປ່ຽນແປງຂຶ້ນ-ລົງໄດ້ ນັ້ນແມ່ນວຽກງານປົກ

ກະຕິໃນວຽກງານຄຸ້ມຄອງພະນັກງານຂອງພັກ.

# **ໝວດທີ VIII**

# **ພັກນໍາພາລັດ, ແນວລາວສ້າງຊາດ, ສະຫະພັນ ນັກຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ**

## **ມາດຕາ 37 ຫຼັກການ ແລະ ແບບແຜນວິທີນໍາພາຂອງ ພັກຕໍ່ອົງການລັດ, ແນວລາວສ້າງຊາດ, ສະຫະພັນນັກຮົບ ເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ**

1. ພັກ ນໍາພາດ້ວຍແນວທາງ, ແຜນນະໂຍບາຍ, ບັນດາທັດສະນະ ທີ່ມີລັກສະນະຍຸດທະສາດ, ດ້ວຍວຽກງານການເມືອງແນວຄິດ, ການຈັດ ຕັ້ງພັກ, ສະມາຊິກພັກ, ພະນັກງານ ແລະ ດ້ວຍການຕິດຕາມ, ກວດກາ ໃນການຈັດຕັ້ງປະຕິບັດຫນ້າທີ່ວຽກງານ;

2. ການຈັດຕັ້ງພັກຢູ່ບັນດາອົງການລັດ, ແນວລາວສ້າງຊາດ, ສະຫະ ພັນນັກຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ ເປັນຜູ້ນໍາພາຫັນເອົາແນວທາງ, ແຜນນະໂຍບາຍ, ມະຕິຂອງພັກ ໃຫ້ກາຍ

ເປັນກົດຫມາຍ, ເປັນແຜນການ, ໂຄງການເຄື່ອນໄຫວຂອງແຕ່ລະອົງການ. ການຈັດຕັ້ງພັກ, ສະມາຊິກພັກ ທີ່ສັງກັດຢູ່ໃນບັນດາອົງການຈັດຕັ້ງດັ່ງກ່າວ ຕ້ອງເຄົາລົບ ແລະ ປະຕິບັດຕາມມະຕິ, ຄໍາສັ່ງຂອງພັກຢ່າງເຂັ້ມງວດ ທັງ ເປັນຜູ້ຮັບຜິດຊອບ ນໍາພາຈັດຕັ້ງປະຕິບັດ ໃຫ້ຖືກຕ້ອງ;

3. ພັກຕິດຕາມ, ກວດກາການເຄື່ອນໄຫວຂອງບັນດາອົງການລັດ, ແນວລາວສ້າງຊາດ, ສະຫະພັນນັກຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ ໃນການຈັດຕັ້ງປະຕິບັດແນວທາງ, ກົດລະບຽບພັກ, ກົດຫມາຍ ແລະ ລະບຽບການຂອງລັດ, ຊອກເຫັນບົດຮຽນທີ່ດີເພື່ອເສີມ ຂະຫຍາຍດ້ານຕັ້ງຫນ້າ, ດັດແປງແກ້ໄຂຈຸດອ່ອນ, ຂໍ້ຄົງຄ້າງ ແລະ ປະກົດ ການຫຍໍ້ທໍ້ຕ່າງໆ ໃຫ້ທັນເວລາ; ປະກອບສ່ວນສ້າງ ແລະປັບປຸງແນວທາງ, ແຜນນະໂຍບາຍຂອງພັກ ໃຫ້ດີຂຶ້ນເລື້ອຍໆ;

4. ພັກ ບໍາລຸງ, ກໍ່ສ້າງ, ຄຸ້ມຄອງ ແລະ ສຶກສາອົບຮົມຖັນແຖວພະ ນັກງານ, ສະມາຊິກພັກ ໃຫ້ມີຄຸນທາດການເມືອງ, ຄຸນສົມບັດສິນທໍາປະ ຕິວັດ, ມີລະດັບຄວາມຮູ້, ຄວາມສາມາດດ້ານວິຊາສະເພາະ, ມີລະດັບ ດ້ານທິດສະດີການເມືອງ, ກໍາແຫນ້ນແນວທາງນະໂຍບາຍຂອງພັກ; ເລືອກ ເຟັ້ນເອົາສະມາຊິກພັກ, ພະນັກງານ ຜູ້ດີເດັ່ນທີ່ມີມາດຕະຖານ, ເງື່ອນໄຂ ຄົບຖ້ວນ ອອກສະຫມັກຮັບເລືອກຕັ້ງ ຫຼື ແຕ່ງຕັ້ງ ເຂົ້າໃນອົງການນໍາຂອງ ລັດ, ແນວລາວສ້າງຊາດ, ສະຫະພັນນັກຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ;

5. ບັນດາອົງການຈັດຕັ້ງລັດ, ແນວລາວສ້າງຊາດ, ສະຫະພັນນັກ ຮົບເກົ່າ, ອົງການຈັດຕັ້ງມະຫາຊົນ ແລະ ອົງການຈັດຕັ້ງສັງຄົມ ມີຫນ້າທີ່ ຮັບຜິດຊອບສຶກສາອົບຮົມ, ຊອກເຫັນມະຫາຊົນຜູ້ດີເດັ່ນທີ່ມີມາດຕະ ຖານ, ເງື່ອນໄຂຄົບຖ້ວນ ແລ້ວສະເຫນີຕໍ່ການຈັດຕັ້ງພັກ ເພື່ອພິຈາລະນາ ຮັບເຂົ້າເປັນສະມາຊິກພັກ.

## **ມາດຕາ 38 ລະບົບສາຍໃຍການຈັດຕັ້ງຂອງແນວລາວສ້າງ ຊາດ, ສະຫະພັນນັກຮົບເກົ່າ ແລະ ອົງການຈັດຕັ້ງມະຫາຊົນ**

1. ແນວລາວສ້າງຊາດ, ສະຫະພັນນັກຮົບເກົ່າ ແລະ ອົງການຈັດ ຕັ້ງມະຫາຊົນ ມີລະບົບການຈັດຕັ້ງແຕ່ສູນກາງຮອດຮາກຖານ;

2. ແນວລາວສ້າງຊາດ, ສະຫະພັນນັກຮົບເກົ່າ ແລະ ອົງການຈັດ ຕັ້ງມະຫາຊົນຂັ້ນໃດ ແມ່ນເຄື່ອນໄຫວຢູ່ພາຍໃຕ້ການນໍາພາໂດຍກົງ, ຮອບ ດ້ານ ຂອງຄະນະບໍລິຫານງານພັກຂັ້ນນັ້ນ; ພ້ອມນັ້ນ, ກໍຢູ່ພາຍໃຕ້ການຊີ້ ນໍາຂອງການຈັດຕັ້ງຂັ້ນເທິງຂອງຕົນ;

ສະໄຫມກອງປະຊຸມໃຫຍ່ຂອງແນວລາວສ້າງຊາດ, ສະຫະພັນນັກ ຮົບເກົ່າ ແລະ ອົງການຈັດຕັ້ງມະຫາຊົນ ແມ່ນໃຫ້ປະຕິບັດຕາມກົດຫມາຍ ແລະ ກົດລະບຽບຂອງແຕ່ລະອົງການ.

# **ໝວດທີ IX**

# **ພັກນໍາພາຄະນະຊາວຫນຸ່ມປະຊາຊົນປະຕິວັດລາວ**

## **ມາດຕາ 39 ຄະນະຊາວຫນຸ່ມປະຊາຊົນປະຕິວັດລາວ**

ຄະນະຊາວຫນຸ່ມປະຊາຊົນປະຕິວັດລາວ ແມ່ນກໍາລັງຫນູນທີ່ໄວ້ໃຈ ຂອງພັກ, ເປັນແຫຼ່ງສະຫນອງກໍາລັງຫນຸ່ມໃຫ້ແກ່ພັກ, ເປັນຜູ້ສືບທອດພາ ລະກິດປະຕິວັດຂອງພັກ, ເປັນຜູ້ນໍາພາ ແລະ ຊີ້ນໍາຂະບວນການຂອງຊາວ ຫນຸ່ມ, ເປັນຕົວແທນໃຫ້ແກ່ສິດ ແລະ ຜົນປະໂຫຍດຂອງສະມາຊິກຊາວ ຫນຸ່ມ, ໄວຫນຸ່ມ ແລະ ເຍົາວະຊົນ;

ຄະນະຊາວຫນຸ່ມປະຊາຊົນປະຕິວັດລາວຂັ້ນໃດ ເປັນເສນາທິການ ໃຫ້ຄະນະພັກຂັ້ນນັ້ນ ໃນການສຶກສາອົບຮົມ, ກໍ່ສ້າງ ແລະ ພັດທະນາຖັນ ແຖວສະມາຊິກຊາວຫນຸ່ມ, ໄວຫນຸ່ມ ແລະ ເຍົາວະຊົນ ໃຫ້ກາຍເປັນຜູ້ສືບ ທອດພາລະກິດຂອງພັກ.

## **ມາດຕາ 40 ຫຼັກການພັກນໍາພາຄະນະຊາວຫນຸ່ມປະຊາ ຊົນປະຕິວັດລາວ**

1. ພັກ ຈັດຕັ້ງ, ນໍາພາຄະນະຊາວຫນຸ່ມປະຊາຊົນປະຕິວັດລາວໂດຍ ກົງ, ຮອບດ້ານ ກ່ຽວກັບທິດທາງ, ຫນ້າທີ່, ແນວຄິດ, ການຈັດຕັ້ງ, ການ ເຄື່ອນໄຫວ ແລະ ວຽກງານພະນັກງານ;

2. ພັກ ນໍາພາ-ຊີ້ນໍາຄະນະຊາວຫນຸ່ມປະຊາຊົນປະຕິວັດລາວ ຈັດຕັ້ງ, ນໍາພາການເຄື່ອນໄຫວສະຫະພັນຊາວຫນຸ່ມລາວ ເພື່ອເຕົ້າໂຮມກໍາລັງແຮງ ຂອງຊາວຫນຸ່ມທຸກສາຂາອາຊີບ, ທຸກເພດ, ເຜົ່າ ປະກອບສ່ວນເຂົ້າໃນພາ ລະກິດປົກປັກຮັກສາ ແລະ ພັດທະນາປະເທດຊາດ;

3. ນໍາພາຄະນະຊາວຫນຸ່ມປະຊາຊົນປະຕິວັດລາວ ຈັດຕັ້ງ, ປຸກລະ ດົມ, ສຶກສາອົບຮົມ ແລະ ກໍ່ສ້າງສະມາຊິກຊາວຫນຸ່ມປະຊາຊົນປະຕິວັດ ລາວ ແລະ ໄວຫນຸ່ມລາວທັງຫມົດ ໃຫ້ປະຕິບັດແນວທາງຂອງພັກ, ກົດຫມາຍ ແລະ ລະບຽບການຂອງລັດ, ມີຄວາມຈົງຮັກພັກດີຕໍ່ພັກ, ຕໍ່ປະເທດຊາດ ແລະ ຕໍ່ປະຊາຊົນ, ເປັນຜູ້ຮັບຜິດຊອບນໍາພາການຈັດຕັ້ງເຍົາວະຊົນ ແລະ ອະນຸຊົນ;

4. ນໍາພາຄະນະຊາວຫນຸ່ມປະຊາຊົນປະຕິວັດລາວແຕ່ລະຂັ້ນ ປະຕິ ບັດສິດ ແລະ ຫນ້າທີ່ເລືອກເຟັ້ນ ແລະ ສະເຫນີສະມາຊິກຊາວຫນຸ່ມ ຜູ້ມີ ມາດຕະຖານ, ເງື່ອນໄຂຄົບຖ້ວນ ຕໍ່ການຈັດຕັ້ງພັກ ເພື່ອພິຈາລະນາເຂົ້າ ເປັນສະມາຊິກພັກ;

5. ຄະນະພັກແຕ່ລະຂັ້ນ ຕ້ອງເພີ່ມທະວີການນໍາພາ-ຊີ້ນໍາ, ສຶກສາ ອົບຮົມ ຄະນະຊາວຫນຸ່ມປະຊາຊົນປະຕິວັດລາວ ແລະ ໄວຫນຸ່ມຂັ້ນຕົນ ໃຫ້ເປັນປົກກະຕິ ແລະ ແທດເຖິງຕົວຈິງ.

## ມາດຕາ 41 ລະບົບສາຍໃຍການຈັດຕັ້ງຂອງຄະນະຊາວ ຫນຸ່ມປະຊາຊົນປະຕິວັດລາວ

1. ຄະນະຊາວຫນຸ່ມປະຊາຊົນປະຕິວັດລາວ ມີລະບົບການຈັດຕັ້ງ ແຕ່ສູນກາງລົງຮອດຮາກຖານ;

2. ຄະນະຊາວຫນຸ່ມຂັ້ນໃດ ແມ່ນເຄື່ອນໄຫວຢູ່ພາຍໃຕ້ການນໍາພາ ໂດຍກົງ, ຮອບດ້ານຂອງຄະນະພັກຂັ້ນນັ້ນ ແລະ ຢູ່ພາຍໃຕ້ການຊີ້ນໍາຂອງ ຄະນະຊາວຫນຸ່ມຂັ້ນເທິງ;

3. ສະມາຊິກພັກ ທີ່ເປັນສະມາຊິກຊາວຫນຸ່ມປະຊາຊົນປະຕິວັດ ລາວ ຕ້ອງເຂົ້າຮ່ວມຊີວິດການເມືອງ ແລະ ເຄື່ອນໄຫວໃນການຈັດຕັ້ງຊາວ ຫນຸ່ມ ເປັນປົກກະຕິ.

# **ໝວດທີ X**

# **ພັກນໍາພາກໍາລັງປ້ອງກັນຊາດ-ປ້ອງກັນຄວາມສະ**

# **ຫງົບປະຊາຊົນ**

## **ມາດຕາ 42 ຫຼັກການພັກນໍາພາ ກໍາລັງປ້ອງກັນຊາດ- ກໍາລັງປ້ອງກັນຄວາມສະຫງົບປະຊາຊົນ**

1. ພັກນໍາພາກໍາລັງປ້ອງກັນຊາດ-ກໍາລັງປ້ອງກັນຄວາມສະຫງົບ ປະຊາຊົນ ເດັດຂາດ, ໂດຍກົງ ແລະ ຮອບດ້ານ;

2. ສ້າງກໍາລັງປ້ອງກັນຊາດ-ປ້ອງກັນຄວາມສະຫງົບ ໃຫ້ປອດໃສ, ເຂັ້ມແຂງ, ຫນັກແຫນ້ນທາງດ້ານການເມືອງ, ແນວຄິດ, ການຈັດຕັ້ງ ແລະ ແບບແຜນນໍາພາ; ເປັນກໍາລັງທີ່ສັດຊື່ ແລະ ຈົງຮັກພັກດີຢ່າງເດັດຂາດ ຕໍ່ພັກ, ຕໍ່ປະເທດຊາດ; ເປັນກໍາລັງຫຼັກແຫຼ່ງ ໃຫ້ແກ່ປວງຊົນລາວທັງຊາດ ໃນການປົກປັກຮັກສາເອກະລາດ, ອໍານາດອະທິປະໄຕ ແລະ ຜືນແຜ່ນ ດິນອັນຄົບຖ້ວນຂອງປະເທດຊາດ, ປົກປັກຮັກສາລະບອບປະຊາທິປະ ໄຕປະຊາຊົນ, ຮັກສາສະຖຽນລະພາບທາງດ້ານການເມືອງ ແລະ ຄວາມ ເປັນລະບຽບຮຽບຮ້ອຍທາງສັງຄົມ, ເຂົ້າຮ່ວມໃນການສ້າງຮາກຖານການ ເມືອງ ແລະ ປະກອບສ່ວນພັດທະນາເສດຖະກິດ-ສັງຄົມຂອງຊາດ ໃຫ້ ຮັ່ງມີ, ເຂັ້ມແຂງ;

3. ການຈັດຕັ້ງພັກ ໃນກໍາລັງປ້ອງກັນຊາດ ແລະ ກໍາລັງປ້ອງກັນ ຄວາມສະຫງົບປະຊາຊົນ ເຄື່ອນໄຫວຕາມແນວທາງ, ແຜນນະໂຍບາຍ, ມະຕິ, ຄໍາສັ່ງ, ກົດລະບຽບພັກ, ກົດຫມາຍ ແລະ ລະບຽບການຂອງລັດ ຢ່າງເຂັ້ມງວດ.

## **ມາດຕາ 43 ການຈັດຕັ້ງຄະນະກໍາມະການປ້ອງກັນຊາດ- ປ້ອງກັນຄວາມສະຫງົບ**

1. ຄະນະກໍາມະການປ້ອງກັນຊາດ-ປ້ອງກັນຄວາມສະຫງົບຂັ້ນ ສູນກາງ ແມ່ນຄະນະບໍລິຫານງານສູນກາງພັກ ຕົກລົງແຕ່ງຕັ້ງ ໂດຍແມ່ນ ເລຂາທິການໃຫຍ່ ເປັນປະທານ ແລະ ປະກອບມີກໍາມະການກົມການ ເມືອງ, ຄະນະເລຂາທິການສູນກາງພັກ ແລະ ກໍາມະການສູນກາງພັກ ທີ່ ກ່ຽວຂ້ອງຈໍານວນຫນຶ່ງ ເປັນກໍາມະການ;

2. ຄະນະກໍາມະການປ້ອງກັນຊາດ-ປ້ອງກັນຄວາມສະຫງົບຂັ້ນ ສູນກາງ ຢູ່ພາຍໃຕ້ການນໍາພາ-ຊີ້ນໍາ ຂອງຄະນະບໍລິຫານງານສູນກາງພັກ; ຜູ້ຊີ້ນໍາໂດຍກົງ ແລະ ເປັນປະຈໍາ ແມ່ນກົມການເມືອງສູນກາງພັກ ແລະ ຄະນະເລຂາທິການສູນກາງພັກ.

## **ມາດຕາ 44 ຫນ້າທີ່ຂອງຄະນະກໍາມະການປ້ອງກັນຊາດ- ປ້ອງກັນຄວາມສະຫງົບຂັ້ນສູນກາງ**

1. ຄະນະກໍາມະການປ້ອງກັນຊາດ-ປ້ອງກັນຄວາມສະຫງົບຂັ້ນ ສູນກາງ ຄົ້ນຄວ້ານໍາສະເຫນີ ກອງປະຊຸມຄະນະບໍລິຫານງານສູນກາງພັກ ເພື່ອຕົກລົງບັນດາບັນຫາຍຸດທະສາດ ຂອງວຽກງານປ້ອງກັນຊາດ-ປ້ອງ ກັນຄວາມສະຫງົບ;

2. ຊີ້ນໍາວຽກງານຮອບດ້ານ ໃນກໍາລັງປະກອບອາວຸດ.

## **ມາດຕາ 45 ການຈັດຕັ້ງຄະນະກໍາມະການປ້ອງກັນຊາດ- ປ້ອງກັນຄວາມສະຫງົບຂັ້ນແຂວງ, ນະຄອນຫຼວງ**

1. ຄະນະກໍາມະການປ້ອງກັນຊາດ-ປ້ອງກັນຄວາມສະຫງົບຂັ້ນ

ແຂວງ, ນະຄອນຫຼວງ ປະກອບດ້ວຍປະທານ, ຮອງປະທານ ແລະ ກໍາ ມະການຈໍານວນຫນຶ່ງ ໂດຍແມ່ນສະຫາຍເລຂາຄະນະພັກແຂວງ, ນະຄອນ ຫຼວງ ເປັນປະທານ, ມີກໍາມະການພັກແຂວງ, ນະຄອນຫຼວງຈໍານວນຫນຶ່ງ ທີ່ກ່ຽວຂ້ອງ ແລະ ຜູ້ບັນຊາການກໍາລັງຫຼວງທີ່ຕັ້ງຢູ່ທ້ອງຖິ່ນນັ້ນ ເປັນກໍາ ມະການ; ໃນນັ້ນ, ປະທານ ແມ່ນກົມການເມືອງສູນກາງພັກ ເປັນຜູ້ແຕ່ງ ຕັ້ງ; ຮອງປະທານ ແລະ ກໍາມະການ ແມ່ນຄະນະເລຂາທິການສູນກາງພັກ ເປັນຜູ້ແຕ່ງຕັ້ງ;

2. ຄະນະກໍາມະການປ້ອງກັນຊາດ-ປ້ອງກັນຄວາມສະຫງົບຂັ້ນ ແຂວງ, ນະຄອນຫຼວງ ຄົ້ນຄວ້າຈັດຕັ້ງຜັນຂະຫຍາຍແນວທາງ, ແຜນນະ ໂຍບາຍປ້ອງກັນຊາດ-ປ້ອງກັນຄວາມສະຫງົບ ເຂົ້າໃນສະພາບການຕົວຈິງ

ຂອງທ້ອງຖິ່ນຕົນ.

## **ມາດຕາ 46 ລະບົບສາຍໃຍການຈັດຕັ້ງພັກ ໃນກອງທັບ ປະຊາຊົນລາວ**

**ກ. ລະບົບສາຍໃຍການຈັດຕັ້ງພັກ ຢູ່ກໍາລັງຫຼວງ ປະກອບມີ 4 ຂັ້ນດັ່ງນີ້:**

* ຄະນະພັກກະຊວງປ້ອງກັນປະເທດ;
* ຄະນະພັກບັນດາກົມໃຫຍ່, ເຂດທະຫານ, ວິທະຍາຄານ, ກອງ

ບັນຊາການເຫຼົ່າຮົບ, ກອງພົນ, ກອງພັນໃຫຍ່ເອກະລາດ ແລະ ທຽບເທົ່າ;

- ຄະນະພັກກອງພັນໃຫຍ່ຂຶ້ນກັບກອງພົນ ແລະ ທຽບເທົ່າ;

- ຮາກຖານພັກ (ຄະນະພັກຮາກຖານ, ຫນ່ວຍພັກ).

**ຂ. ລະບົບການຈັດຕັ້ງພັກຢູ່ຂັ້ນທ້ອງຖິ່ນປະກອບມີ 2**

**ຂັ້ນດັ່ງນີ້:**

- ຄະນະພັກກອງບັນຊາການທະຫານແຂວງ, ນະຄອນຫຼວງ; ຄະນະພັກຮາກຖານ, ຫນ່ວຍພັກ.

## **ມາດຕາ 47 ລະບົບສາຍໃຍການຈັດຕັ້ງພັກໃນກໍາລັງປ້ອງ ກັນຄວາມສະຫງົບປະຊາຊົນ**

**ກ. ລະບົບສາຍໃຍການຈັດຕັ້ງພັກ ຢູ່ກະຊວງປ້ອງກັນຄວາມ ສະຫງົບ ປະກອບມີ 3 ຂັ້ນ ດັ່ງນີ້:**

1. ຄະນະພັກກະຊວງປ້ອງກັນຄວາມສະຫງົບ;

2. ຄະນະພັກບັນດາກົມໃຫຍ່ ແລະ ທຽບເທົ່າ;

3. ຮາກຖານພັກ (ຄະນະພັກຮາກຖານ, ຫນ່ວຍພັກ).

**ຂ. ລະບົບການຈັດຕັ້ງພັກ ໃນກໍາລັງປ້ອງກັນຄວາມສະ ຫງົບປະຊາຊົນ ຢູ່ຂັ້ນທ້ອງຖິ່ນ ປະກອບມີ 2 ຂັ້ນ ດັ່ງນີ້:**

4. ຄະນະພັກກອງບັນຊາການປ້ອງກັນຄວາມສະຫງົບແຂວງ, ນະຄອນຫຼວງ;

5. ຄະນະພັກຮາກຖານ, ຫນ່ວຍພັກ.

## **ມາດຕາ 48 ຄວາມຮັບຜິດຊອບຂອງກົມໃຫຍ່ການເມືອງ ກອງທັບ ແລະ ກົມໃຫຍ່ການເມືອງປ້ອງກັນຄວາມສະຫງົບ**

1. ກົມໃຫຍ່ການເມືອງກອງທັບ ແລະ ກົມໃຫຍ່ການເມືອງປ້ອງ ກັນຄວາມສະຫງົບ ເປັນຜູ້ຮັບຜິດຊອບໂດຍກົງ ວຽກງານພັກ-ວຽກງານ ການເມືອງໃນທົ່ວກອງທັບແລະທົ່ວກໍາລັງປ້ອງກັນຄວາມສະຫງົບເຄື່ອນ ໄຫວພາຍໃຕ້ການຊີ້ນໍາຂອງຄະນະເລຂາທິການສູນກາງພັກ, ຄະນະພັກ ກະຊວງປ້ອງກັນປະເທດ ແລະ ຄະນະພັກກະຊວງປ້ອງກັນຄວາມສະຫງົບ;

2. ການຈັດຕັ້ງພັກ ແລະ ຄະນະບັນຊາໃນກໍາລັງປ້ອງກັນຊາດ-ປ້ອງ ກັນຄວາມສະຫງົບຂັ້ນທ້ອງຖິ່ນ ແມ່ນຢູ່ພາຍໃຕ້ການນໍາພາໂດຍກົງ, ຮອບ ດ້ານຂອງຄະນະພັກທ້ອງຖິ່ນ ແລະ ຄະນະກໍາມະການປ້ອງກັນຊາດ-ປ້ອງ ກັນຄວາມສະຫງົບຂອງແຂວງ, ນະຄອນຫຼວງ, ພ້ອມກັນນັ້ນ ກໍຢູ່ພາຍໃຕ້ ການຊີ້ນໍາບັນຊາຈາກສາຍຕັ້ງ.

# **ໝວດທີ XI**

# **ວຽກງານຕິດຕາມ, ກວດກາຂອງພັກ, ຄະນະ ກວດກາພັກ ແລະ ຄະນະວິໄນຂອງພັກແຕ່ລະຂັ້ນ**

## **ມາດຕາ 49 ວຽກງານຕິດຕາມ, ກວດກາຂອງພັກ**

ວຽກງານຕິດຕາມ, ກວດກາຂອງພັກແມ່ນຫນຶ່ງໃນພາລະບົດບາດນໍາ ພາ ຂອງພັກ, ຄະນະພັກ ເປັນຜູ້ຊີ້ນໍາໂດຍກົງ ຕໍ່ວຽກງານຕິດຕາມ, ກວດ ກາ; ມີຄວາມຮັບຜິດຊອບຕໍ່ການນໍາພາປະຕິບັດວຽກງານຕິດຕາມ, ກວດ ກາ ຕ້ານການສໍ້ລາດບັງຫຼວງ ແລະ ແກ້ໄຂຜົນຂອງການກວດກາ; ການຈັດ ຕັ້ງພັກທຸກຂັ້ນ ແລະ ສະມາຊິກພັກທຸກສະຫາຍ ຕ້ອງຢູ່ພາຍໃຕ້ການຕິດ ຕາມ, ກວດກາຂອງພັກ; ທຸກການຈັດຕັ້ງຂອງພັກ ຕ້ອງດໍາເນີນການຕິດ ຕາມ, ກວດກາຕໍ່ການຈັດຕັ້ງພັກ ແລະ ສະມາຊິກພັກ ທີ່ຢູ່ພາຍໃຕ້ສິດ ຄຸ້ມຄອງຂອງຂັ້ນຕົນ ໃນການຈັດຕັ້ງປະຕິບັດແນວທາງ, ແຜນນະໂຍບາຍ, ມະຕິ, ຄໍາສັ່ງ, ກົດລະບຽບພັກ, ກົດຫມາຍ ແລະ ລະບຽບການຂອງລັດ.

## **ມາດຕາ 50 ລະບົບກົງຈັກການຈັດຕັ້ງ ແລະ ໂຄງປະກອບ ຂອງຄະນະກວດກາພັກ**

1. ລະບົບການຈັດຕັ້ງຂອງຄະນະກວດກາພັກປະກອບມີ: ຄະນະ ກວດກາສູນກາງພັກ, ຄະນະກວດກາພັກກະຊວງ-ອົງການ, ຄະນະກວດ ກາພັກແຂວງ, ນະຄອນຫຼວງ, ຄະນະກວດກາພັກເມືອງ-ນະຄອນ ແລະ ຮາກຖານພັກ;

2. ໂຄງປະກອບບຸກຄະລາກອນຂອງຄະນະກວດກາພັກແຕ່ລະຂັ້ນ ປະກອບມີ: ປະທານ, ຮອງປະທານຈໍານວນຫນຶ່ງ ເຊິ່ງແມ່ນກອງປະຊຸມ ຄັ້ງປະຖົມມະລຶກ ຂອງຄະນະບໍລິຫານງານພັກຂັ້ນນັ້ນ ເປັນຜູ້ເລືອກຕັ້ງ. ໃນນີ້, ຮອງປະທານ ປະກອບດ້ວຍກໍາມະການໃນຄະນະພັກ ແລະ ອີກ ຈໍານວນຫນຶ່ງ ບໍ່ແມ່ນກໍາມະການຄະນະພັກ, ແຕ່ຕ້ອງໄດ້ຮັບຮອງຈາກຄະ

ນະພັກຂັ້ນເທິງຖັດຕົນ; ກ່ອນຈະຍົກຍ້າຍປະທານ ແລະ ຮອງປະທານ ຄະນະກວດກາພັກ ຕ້ອງໄດ້ຮັບການເຫັນດີຈາກຄະນະພັກຂັ້ນຕົນ ແລະ ຄະນະກວດກາພັກ ຂັ້ນເທິງຖັດຕົນ;

3. ການຈັດຕັ້ງຮາກຖານພັກ ໃຫ້ເລືອກຕັ້ງຄະນະກວດກາພັກ ຫຼື ຜູ້ ຮັບຜິດຊອບວຽກກວດກາພັກ;

4. ແບບແຜນວິທີເຮັດວຽກຂອງຄະນະກວດກາພັກແຕ່ລະຂັ້ນຕ້ອງ

ປະຕິບັດຕາມຫຼັກການລວມສູນປະຊາທິປະໄຕ, ນໍາພາເປັນຫມູ່ຄະນະພາຍ ໃຕ້ການນໍາພາ-ຊີ້ນໍາໂດຍກົງຂອງຄະນະບໍລິຫານງານພັກຂັ້ນດຽວກັນ ແລະ ການຊີ້ນໍາຕິດຕາມ, ກວດກາຂອງຄະນະກວດກາພັກຂັ້ນເທິງຖັດຕົນ.

## **ມາດຕາ 51 ຫນ້າທີ່ ແລະ ສິດຂອງຄະນະກວດກາພັກແຕ່ລະຂັ້ນ**

**ກ. ຫນ້າທີ່ຂອງຄະນະກວດກາພັກແຕ່ລະຂັ້ນ**

1. ຕິດຕາມການເຄື່ອນໄຫວປະຕິບັດຫນ້າທີ່ຂອງກໍາມະການຄະນະ ພັກຂັ້ນດຽວກັນ, ສະມາຊິກພັກ ແລະ ການຈັດຕັ້ງພັກທີ່ຂຶ້ນກັບສິດຄຸ້ມ ຄອງຂອງຄະນະພັກຂັ້ນຕົນ ໃນການຈັດຕັ້ງປະຕິບັດແນວທາງ, ແຜນນະ ໂຍບາຍ, ມະຕິ, ຄໍາສັ່ງ, ກົດລະບຽບພັກ, ກົດຫມາຍ ແລະ ລະບຽບການ ຂອງລັດ; ຕິດຕາມ, ກວດກາຄຸນທາດການເມືອງ ແລະ ຄຸນສົມບັດສິນທໍາ ປະຕິວັດຂອງສະມາຊິກພັກ; ຕິດຕາມແບບແຜນດໍາລົງຊີວິດ ແລະ ເກັບ ກໍາຊັບສິນຂອງສະມາຊິກພັກ ທີ່ເປັນການນໍາທີ່ຂຶ້ນກັບສິດຄຸ້ມຄອງຂອງ ຕົນ ແລະ ສິດຄຸ້ມຄອງຂອງຂັ້ນເທິງ ທີ່ເຄື່ອນໄຫວຢູ່ໃນຄວາມຮັບຜິດ ຊອບຂອງຄະນະພັກຂັ້ນຕົນ;

2. ກວດກາສະມາຊິກພັກ, ກໍາມະການພັກໃນຂັ້ນດຽວກັນ ເມື່ອ ມີປະກົດການລະເມີດກົດລະບຽບພັກ;

3. ກວດກາການຈັດຕັ້ງພັກຂັ້ນລຸ່ມ ເມື່ອເຫັນວ່າມີປະກົດການລະ ເມີດຕໍ່ແນວທາງ, ແຜນນະໂຍບາຍ, ນະໂຍບາຍ, ມະຕິ, ຄໍາສັ່ງ, ກົດລະ

ບຽບພັກ, ລະເມີດຕໍ່ການແກ້ໄຂຜົນຂອງການກວດກາ ແລະ ການປະຕິ ບັດສິດ, ຫນ້າທີ່ ແລະ ການປະຕິບັດວິໄນພາຍໃນພັກ;

4. ຄົ້ນຄວ້າ, ສະຫຼຸບຕີລາຄາບັນດາກໍລະນີ ທີ່ມີການລະເມີດວິໄນ ຂອງພັກ, ສະເຫນີຄະນະພັກ ພິຈາລະນາລົງວິໄນ ແລະ ກວດກາການຕົກ ລົງວິໄນຂອງຄະນະພັກຂັ້ນລຸ່ມ;

5. ຕິດຕາມ, ກວດກາການເງິນຂອງຄະນະພັກຂັ້ນດຽວກັນ ແລະ ການເງິນຂອງຄະນະພັກຂັ້ນລຸ່ມ;

6. ຄົ້ນຄວ້າ, ສະເຫນີວິທີການແກ້ໄຂຄໍາຮ້ອງຟ້ອງຕໍ່ການຈັດຕັ້ງພັກ ແລະ ສະມາຊິກພັກ, ຄົ້ນຄວ້າ ແກ້ໄຂຄໍາຮ້ອງທຸກກ່ຽວກັບການລົງວິໄນ ຕໍ່ການຈັດຕັ້ງພັກ ແລະ ສະມາຊິກພັກ ຕາມສິດຄຸ້ມຄອງຂອງຄະນະພັກ ແຕ່ລະຂັ້ນ.

**ຂ. ສິດຂອງຄະນະກວດກາພັກແຕ່ລະຂັ້ນ**

1. ສະເຫນີ ຫຼື ທວງ ໃຫ້ກໍາມະການຄະນະພັກຂັ້ນດຽວກັນ, ການ ຈັດຕັ້ງພັກຂັ້ນລຸ່ມ ແລະ ສະມາຊິກພັກ ສະຫນອງຂໍ້ມູນ, ເອກະສານ, ຫຼັກ ຖານທີ່ພົວພັນກັບການກວດກາ;

2. ຄະນະກວດກາພັກຂັ້ນເທິງ ມີສິດກວດກາການຕົກລົງຂອງຄະ ນະພັກ ຂັ້ນລຸ່ມ ກ່ຽວກັບການລົງວິໄນຕໍ່ການຈັດຕັ້ງພັກ ແລະ ສະມາຊິກ ພັກ ທີ່ຂຶ້ນກັບສິດຄຸ້ມຄອງຂອງຄະນະພັກຂັ້ນຕົນ ທີ່ມີການລະເມີດກົດ ລະບຽບພັກ;

3. ຄະນະກວດກາພັກຂັ້ນເມືອງ-ນະຄອນ ແລະ ທຽບເທົ່າຂຶ້ນໄປ ມີສິດຕົກລົງວິໄນຂັ້ນຕິຕຽນ, ກ່າວເຕືອນຄວາມຜິດ ຕໍ່ສະມາຊິກພັກທີ່ຂຶ້ນ ກັບສິດຄຸ້ມຄອງຂອງຄະນະພັກຂັ້ນຕົນ ແລະ ຄະນະພັກຂັ້ນລຸ່ມ ທີ່ລະເມີດ ກົດລະບຽບພັກ; ມີສິດປ່ຽນແປງ ຫຼື ລົບລ້າງຮູບການລົງວິໄນຂັ້ນຕິຕຽນ, ກ່າວເຕືອນທີ່ຄະນະພັກຂັ້ນລຸ່ມ ຕົກລົງບໍ່ຖືກຕ້ອງຕາມກົດລະບຽບພັກ;

4. ຄະນະກວດກາພັກ ມີສິດສະເຫນີໃຫ້ຄະນະພັກຂອງຂັ້ນຕົນ ຫຼື

ຄະນະພັກຂັ້ນລຸ່ມ ລົບລ້າງ ຫຼື ປ່ຽນແປງຮູບການລົງວິໄນ ຕໍ່ການຈັດຕັ້ງ ພັກ ແລະ ສະມາຊິກພັກ ທີ່ບໍ່ຖືກຕ້ອງຕາມກົດລະບຽບພັກ;

5. ຄະນະກວດກາພັກຂັ້ນເທິງ ມີສິດຕິດຕາມ, ກວດກາ ແລະ ປັບ ປຸງການເຄື່ອນໄຫວວຽກງານຂອງຄະນະກວດກາພັກຂັ້ນລຸ່ມ.

**ມາດຕາ 52 ຄະນະວິໄນຂອງພັກແຕ່ລະຂັ້ນ ຄະນະວິໄນຂອງພັກ ປະກອບມີ: ຄະນະວິໄນຂັ້ນສູນກາງ, ຄະນະ ວິໄນຂັ້ນກະຊວງ-ອົງການ, ຄະນະວິໄນຂັ້ນແຂວງ-ນະຄອນຫຼວງ ແລະ ຄະນະວິໄນຂັ້ນເມືອງ-ນະຄອນ.**

**ກ. ຄະນະວິໄນຂັ້ນສູນກາງ ມີ 2 ລະດັບ:**

1. ຄະນະວິໄນຂັ້ນສູນກາງ ຮັບຜິດຊອບພະນັກງານຂັ້ນກົມການ ເມືອງສູນກາງພັກຄຸ້ມຄອງ ປະກອບດ້ວຍ:

- ເລຂາທິການໃຫຍ່ຄະນະບໍລິຫານງານສູນກາງພັກ ເປັນປະທານ;

- ປະທານຄະນະກວດກາສູນກາງພັກ ເປັນຮອງປະທານ;

- ຫົວຫນ້າຄະນະຈັດຕັ້ງສູນກາງພັກ ເປັນຮອງປະທານ;

- ເລຂາຄະນະພັກຂອງການຈັດຕັ້ງທີ່ກ່ຽວຂ້ອງ ເປັນກໍາມະການ.

2. ຄະນະວິໄນຂັ້ນສູນກາງ ຮັບຜິດຊອບພະນັກງານຂັ້ນຄະນະເລ ຂາທິການສູນກາງພັກຄຸ້ມຄອງ ປະກອບດ້ວຍ:

- ຜູ້ປະຈໍາການຄະນະເລຂາທິການສູນກາງພັກ ເປັນປະທານ;

- ປະທານຄະນະກວດກາສູນກາງພັກ ເປັນຮອງປະທານ;

- ຫົວຫນ້າຄະນະຈັດຕັ້ງສູນກາງພັກ ເປັນຮອງປະທານ;

- ເລຂາຄະນະພັກຂອງການຈັດຕັ້ງທີ່ກ່ຽວຂ້ອງ ເປັນກໍາມະການ.

**ຂ. ຄະນະວິໄນຂັ້ນກະຊວງ-ອົງການ** **ປະກອບດ້ວຍ:**

- ເລຂາຄະນະບໍລິຫານງານພັກກະຊວງ-ອົງການ ເປັນປະທານ;

- ຫົວຫນ້າກົມກວດກາກະຊວງ-ອົງການ ເປັນກໍາມະການ;

- ຫົວຫນ້າກົມຈັດຕັ້ງ-ພະນັກງານກະຊວງ-ອົງການ ເປັນກໍາມະການ;

- ການຈັດຕັ້ງຕ່າງໆທີ່ກ່ຽວຂ້ອງ ເປັນກໍາມະການ.

**ຄ. ຄະນະວິໄນຂັ້ນແຂວງ-ນະຄອນຫຼວງ ປະກອບດ້ວຍ:**

- ເລຂາຄະນະບໍລິຫານງານພັກແຂວງ-ນະຄອນຫຼວງເປັນປະທານ;

- ປະທານຄະນະກວດກາພັກແຂວງ-ນະຄອນຫຼວງ ເປັນຮອງປະທານ;

- ຫົວຫນ້າຄະນະຈັດຕັ້ງແຂວງ-ນະຄອນຫຼວງ ເປັນຮອງປະທານ;

- ການຈັດຕັ້ງຕ່າງໆທີ່ກ່ຽວຂ້ອງ ເປັນກໍາມະການ.

**ງ. ຄະນະວິໄນຂັ້ນເມືອງ-ນະຄອນ ປະກອບດ້ວຍ:**

- ເລຂາຄະນະບໍລິຫານງານພັກເມືອງ-ນະຄອນ ເປັນປະທານ;

- ປະທານຄະນະກວດກາພັກເມືອງ-ນະຄອນ ເປັນຮອງປະທານ;

- ຫົວຫນ້າຄະນະຈັດຕັ້ງເມືອງ-ນະຄອນ ເປັນຮອງປະທານ;

- ການຈັດຕັ້ງຕ່າງໆທີ່ກ່ຽວຂ້ອງ ເປັນກໍາມະການ.

**ຈ. ຄະນະວິໄນຂອງພັກແຕ່ລະຂັ້ນ ມີຫນ້າທີ່ຄື:**

1. ຄົ້ນຄວ້າຜົນຂອງການກວດກາຕາມການສະເຫນີຂອງຄະນະ ກວດກາພັກ ແລະ ຕາມການຕົກລົງຂອງຄະນະພັກຂັ້ນຕົນ ກ່ຽວກັບການ ໃຫ້ພິຈາລະນາລົງວິໄນຕໍ່ການຈັດຕັ້ງພັກ ຫຼື ບຸກຄົນຄະນະພັກ, ສະມາຊິກ ພັກ ທີ່ລະເມີດກົດລະບຽບພັກ ແລະ ກົດຫມາຍ;

2. ສົມທົບ, ປຶກສາຫາລືກັບຄະນະປະຈໍາພັກທີ່ກ່ຽວຂ້ອງ ຄົ້ນຄວ້າ ປະຕິບັດມະຕິ, ຄໍາສັ່ງຂອງຂັ້ນເທິງ ວ່າດ້ວຍການລົງວິໄນຕໍ່ການຈັດຕັ້ງພັກ ຫຼື ບຸກຄົນຄະນະພັກ,ສະມາຊິກພັກ ທີ່ມີການລະເມີດ;

3. ແນະນໍາເປົ້າຫມາຍການຈັດຕັ້ງ ຫຼື ບຸກຄົນທີ່ກະທໍາຜິດ ຂຽນບົດ ສໍາຫຼວດຕົນເອງ;

4. ຈັດຕັ້ງດໍາເນີນການສໍາຫຼວດ;

5. ລາຍງານຜົນການສໍາຫຼວດ;

6. ຄົ້ນຄວ້າພິຈາລະນາ ສະເຫນີລະດັບວິໄນ;

7. ລາຍງານຕໍ່ຂັ້ນເທິງທີ່ມີສິດຄຸ້ມຄອງ ຕົກລົງວິໄນ;

8. ປະກາດວິໄນ ຕາມການຕົກລົງຂອງຂັ້ນເທິງ.

# **ໝວດທີ XII**

# **ວຽກງານຍ້ອງຍໍ ແລະ ວິໄນຂອງພັກ**

## **ມາດຕາ 53 ການຍ້ອງຍໍ ການຈັດຕັ້ງພັກ ແລະ ສະມາຊິກພັກ**

1. ການຍ້ອງຍໍ ແມ່ນຫນຶ່ງໃນຮູບການປະຕິບັດນະໂຍບາຍຂອງພັກ ເພື່ອຮັບຮູ້ຜົນງານ, ຄຸນງາມຄວາມດີ, ການເປັນແບບຢ່າງດີເດັ່ນຂອງການ ຈັດຕັ້ງພັກ ແລະ ສະມາຊິກພັກ; ແນໃສ່ປຸກລະດົມ, ຊຸກຍູ້ສົ່ງເສີມການຈັດ ຕັ້ງພັກ ແລະ ສະມາຊິກພັກ ເຮັດສໍາເລັດຫນ້າທີ່, ຮັບປະກັນເຮັດໃຫ້ພາຍ ໃນພັກ ມີຄວາມເປັນເອກະພາບ ທາງດ້ານມານະຈິດ ແລະ ການກະທໍາ;

2. ການຈັດຕັ້ງພັກທຸກຂັ້ນ, ສະມາຊິກພັກທຸກສະຫາຍທີ່ມີຜົນງານ ດີເດັ່ນ ຈະໄດ້ຮັບການຍ້ອງຍໍສັນລະເສີນ ຕາມນະໂຍບາຍທີ່ພັກ ແລະ ລັດວາງອອກ.

## **ມາດຕາ 54 ວິໄນຂອງພັກ, ການລົງວິໄນ ການຈັດຕັ້ງພັກ ແລະ ສະມາຊິກພັກ**

1. ວິໄນຂອງພັກແມ່ນຂໍ້ບັງຄັບ ແນໃສ່ຮັບປະກັນຄວາມເປັນເອກະ ພາບ ທາງດ້ານການເມືອງ, ແນວຄິດ, ການຈັດຕັ້ງ ແລະ ການກະທໍາຂອງ ພັກ; ສຶກສາອົບຮົມໃຫ້ການຈັດຕັ້ງພັກ, ສະມາຊິກພັກ ປະຕິບັດຕາມກົດ ລະບຽບພັກ, ກົດຫມາຍ ແລະ ລະບຽບການຂອງລັດ ຢ່າງເຂັ້ມງວດ; ສະ ກັດກັ້ນການລະເມີດລະບຽບວິໄນ, ປະກົດການເສື່ອມຄຸນທາດການເມືອງ,

ການເຄື່ອນໄຫວວຽກງານ ແລະ ການດໍາລົງຊີວິດ ທີ່ບໍ່ຖືກຕ້ອງຂອງສະ ມາຊິກພັກ ທີ່ຈະສົ່ງຜົນສະທ້ອນບໍ່ດີ ຕໍ່ບົດບາດ ແລະ ອິດທິພົນຂອງພັກ;

2. ການລົງວິໄນຕໍ່ການຈັດຕັ້ງພັກ ແລະ ສະມາຊິກພັກ: ຄະນະພັກ, ສະມາຊິກພັກ ທີ່ກະທໍາຜິດຕໍ່ແນວທາງ, ແຜນນະໂຍບາຍ, ມະຕິ, ຄໍາສັ່ງ, ກົດລະບຽບພັກ, ກົດຫມາຍ ແລະ ລະບຽບການຂອງລັດ, ກໍ່ພັກແຍກພວກ ຢູ່ພາຍໃນພັກ, ປະລະຫນ້າທີ່, ສວຍໃຊ້ຖານະຕໍາແຫນ່ງ ເພື່ອຜົນປະໂຫຍດ ສ່ວນຕົວ, ສໍ້ລາດບັງຫຼວງ, ບໍ່ເຂົ້າຮ່ວມຊີວິດຂອງຫນ່ວຍພັກ ແລະ ບໍ່ເສຍ ເງິນສະຕິພັກ 3 ເດືອນລຽນຕິດ ທີ່ບໍ່ສົມເຫດສົມຜົນ, ປອມແປງເຂົ້າພັກ, ເຮັດເສຍຄວາມລັບຂອງພັກຂອງຊາດ, ໂຄສະນາ, ທັບຖົມ, ໂຈມຕີ, ໃສ່ ຮ້າຍປ້າຍສີບົດບາດການນໍາພາຂອງພັກ, ເປັນເຄື່ອງມືໃຫ້ຄົນບໍ່ດີ, ກໍ່ຄວາມ ເສຍຫາຍໃຫ້ແກ່ພັກ ແລະ ປະເທດຊາດ ຕ້ອງໄດ້ຖືກສໍາຫຼວດ, ກວດກາ ແລະ ລົງວິໄນ ຕາມການກະທໍາຜິດສະຖານຫນັກ ຫຼື ເບົາ.

**ກ. ການລົງວິໄນຕໍ່ການຈັດຕັ້ງພັກ**

- ຕິຕຽນຄວາມຜິດ;

- ກ່າວເຕືອນຄວາມຜິດ;

- ຍຸບການຈັດຕັ້ງ.

**ຂ. ການລົງວິໄນຕໍ່ສະມາຊິກພັກສົມບູນ**

- ຕິຕຽນຄວາມຜິດ;

- ກ່າວເຕືອນຄວາມຜິດ;

- ປົດຕໍາແຫນ່ງພາຍໃນພັກ(ສໍາລັບສະມາຊິກພັກຜູ້ທີ່ມີຕໍາແຫນ່ງ);

- ໂຈະການຮ່ວມຊີວິດພັກຊົ່ວຄາວເພື່ອສຶກສາອົບຮົມສູງສຸດບໍ່

ເກີນ 6 ເດືອນ; ໃນໄລຍະໂຈະຮ່ວມຊີວິດພັກຊົ່ວຄາວ, ຫນ່ວຍພັກ ຕ້ອງ ຕິດຕາມສຶກສາອົບຮົມ, ກໍ່ສ້າງຜູ້ກ່ຽວ ພາຍຫຼັງຫມົດໄລຍະ ໂຈະການຮ່ວມ ຊີວິດພັກຊົ່ວຄາວ ຫນ່ວຍພັກຈຶ່ງລາຍງານ ແລະ ນໍາສະເຫນີຄະນະພັກຂັ້ນ ເທິງ ທີ່ມີສິດອະນຸມັດ ພິຈາລະນາ;

* ເອົາອອກຈາກພັກ.

3, ການຕົກລົງວິໄນ ຕໍ່ສະມາຊິກພັກນັບແຕ່ຂັ້ນກ່າວເຕືອນຄວາມ ຕ້ອງຂຽນເຂົ້າໃສ່ຊີວະປະຫວັດຂອງສະມາຊິກພັກຜູ້ນັ້ນຕະຫຼອດໄປ; ສະມາຊິກພັກທີ່ກະທໍາຜິດຕໍ່ກົດຫມາຍຂອງລັດ ແມ່ນອົງການລັດ ເປັນຜູ້ພິຈາລະນາລົງໂທດຕາມກົດຫມາຍ, ຫ້າມການຈັດຕັ້ງຂອງພັກ ປົກປ້ອງຜູ້ກະທໍາຜິດ ແລະ ການຈັດຕັ້ງພັກ ຍັງຕ້ອງພິຈາລະນາການລົງວິ ໄນຂອງພັກ ຕໍ່ສະມາຊິກພັກຜູ້ນັ້ນ ຕາມກົດລະບຽບພັກ.

## **ມາດຕາ 55 ສິດຕົກລົງວິໄນຕໍ່ການຈັດຕັ້ງພັກ ແລະ ສະມາຊິກພັກ**

**1. ສິດຕົກລົງວິໄນຕໍ່ການຈັດຕັ້ງຂອງພັກ**

- ການຈັດຕັ້ງພັກ ທີ່ມີຄວາມຜິດເຖິງຂັ້ນລົງວິໄນກ່າວເຕືອນຄວາມ

ຜິດ ແມ່ນສິດຂອງຄະນະພັກຂັ້ນເທິງຖັດນັ້ນ ເປັນຜູ້ຕົກລົງ;

- ອົງຄະນະພັກ ທີ່ມີຄວາມຜິດເຖິງຂັ້ນລົງວິໄນຍຸບການຈັດຕັ້ງ ແມ່ນຄະນະພັກຂັ້ນເທິງຖັດນັ້ນ ນໍາສະເຫນີຄະນະພັກຂັ້ນເທິງອີກຂັ້ນຫນຶ່ງ ພິຈາລະນາຕົກລົງ;

- ການຈັດຕັ້ງຮາກຖານພັກ ທີ່ມີຄວາມຜິດເຖິງຂັ້ນລົງວິໄນຍຸບການຈັດຕັ້ງ ແມ່ນຄະນະພັກຂັ້ນເທິງຖັດນັ້ນ ເປັນຜູ້ຕົກລົງ.

**2. ສິດຕົກລົງວິໄນຕໍ່ສະມາຊິກພັກ**

- ສະມາຊິກພັກ ທີ່ບໍ່ມີຕໍາແຫນ່ງພັກ ຖ້າມີຄວາມຜິດເຖິງຂັ້ນລົງວິ ໄນຄະນະພັກຮາກຖານ, ຫນ່ວຍພັກ ມີສິດຄົ້ນຄວ້າສະເຫນີຮູບການລົງວິໄນ ແລະ ລາຍງານການກະທໍາຜິດ ຕໍ່ຄະນະພັກຂັ້ນເທິງພິຈາລະນາຕົກລົງ;

- ສະມາຊິກພັກ ທີ່ຂຶ້ນກັບສິດຄຸ້ມຄອງຂອງຂັ້ນເທິງ ຖ້າມີຄວາມ ຜິດເຖິງຂັ້ນລົງວິໄນ ຄະນະພັກຮາກຖານ, ຫນ່ວຍພັກ ມີສິດຄົ້ນຄວ້າ ແລະ ລາຍງານການກະທໍາຜິດຕໍ່ຄະນະພັກຂັ້ນເທິງ ພິຈາລະນາ ແລະ ນໍາສະເຫນີ ໃຫ້ຄະນະພັກຂັ້ນເທິງຖັດນັ້ນ ເປັນຜູ້ຕົກລົງ;

- ສະມາຊິກພັກ ທີ່ເປັນກໍາມະການຂອງຄະນະພັກຂັ້ນເທິງ ຖ້າມີ ຄວາມຜິດເຖິງຂັ້ນລົງວິໄນ ຄະນະພັກຮາກຖານ, ຫນ່ວຍພັກ ມີສິດຄົ້ນຄວ້າ ແລະ ລາຍງານການກະທໍາຜິດຕໍ່ຄະນະພັກ ບ່ອນສະຫາຍນັ້ນເປັນກໍາມະ ການພັກ ເປັນຜູ້ພິຈາລະນາ ແລະ ນໍາສະເຫນີຄະນະພັກຂັ້ນເທິງຖັດນັ້ນ ເປັນຜູ້ຕົກລົງ;

- ຄະນະບໍລິຫານງານສູນກາງພັກ ເປັນຜູ້ຕົກລົງວິໄນ ຕໍ່ກໍາມະການ ຄະນະບໍລິຫານງານສູນກາງພັກ, ກໍາມະການກົມການເມືອງສູນກາງພັກ ແລະ ກໍາມະການຄະນະເລຂາທິການສູນກາງພັກ.

## **ມາດຕາ 56 ຫຼັກການ, ວິທີ ແລະ ຂັ້ນຕອນການພິຈາລະ ນາລົງວິໄນຕໍ່ການຈັດຕັ້ງພັກ ແລະ ສະມາຊິກພັກ**

**ກ. ຫຼັກການພິຈາລະນາລົງວິໄນ ຕໍ່ການຈັດຕັ້ງພັກ ແລະ ສະມາຊິກພັກ**

1. ການພິຈາລະນາລົງວິໄນ ຕໍ່ການຈັດຕັ້ງພັກ ແລະ ສະມາຊິກພັກ ຕ້ອງດໍາເນີນດ້ວຍການເປີດກອງປະຊຸມສະໄຫມສາມັນ ຫຼື ກອງປະຊຸມວິ ສາມັນຂອງຫນ່ວຍພັກ ແລະ ຂອງຄະນະພັກ; ກອງປະຊຸມດັ່ງກ່າວ ຕ້ອງ ມີສະມາຊິກພັກສົມບູນໃນຫນ່ວຍພັກ ແລະ ກໍາມະການພັກ ຫຼາຍກວ່າ 2/3 ເຂົ້າຮ່ວມ ແລະ ຕ້ອງໄດ້ຮັບຄະແນນສຽງເຫັນດີ ຫຼາຍກວ່າເຄິ່ງຫນຶ່ງ ຂຶ້ນໄປ ຂອງຈໍານວນສະມາຊິກພັກສົມບູນໃນຫນ່ວຍ; ສໍາລັບກໍາມະການ ພັກ ຕ້ອງໄດ້ຮັບຄໍາເຫັນດີ ຫຼາຍກວ່າເຄິ່ງຫນຶ່ງຂຶ້ນໄປຂອງຜູ້ເຂົ້າຮ່ວມ;

2. ການຈັດຕັ້ງພັກຂັ້ນເທິງທີ່ມີສິດຕົກລົງວິໄນ ກ່ອນຈະຕົກລົງ ຕ້ອງຮັບຟັງສະມາຊິກພັກ ຫຼື ຜູ້ຕາງຫນ້າຂອງການຈັດຕັ້ງພັກ ທີ່ຖືກວິໄນ ນັ້ນສະເຫນີຄໍາເຫັນສາກ່ອນ.

**ຂ. ວິທີ ແລະ ຂັ້ນຕອນພິຈາລະນາຕົກລົງວິໄນ ຕໍ່ການຈັດຕັ້ງພັກ ແລະ ສະມາຊິກພັກ**

**1. ຕໍ່ການຈັດຕັ້ງພັກ**

ການຈັດຕັ້ງພັກ ທີ່ຈະຖືກພິຈາລະນາລົງວິໄນ ຄະນະພັກຢູ່ບ່ອນນັ້ນ

ຕ້ອງຂຽນບົດສໍາຫຼວດ, ລາຍງານຕີລາຄາຄວາມຜິດຂອງການຈັດຕັ້ງພັກ ແລະ ສະເຫນີ ຮູບການລົງວິໄນ ເພື່ອໃຫ້ຄະນະພັກຂັ້ນເທິງພິຈາລະນາ.

**2. ຕໍ່ສະມາຊິກພັກ**

- ສະມາຊິກພັກ ທີ່ຈະຖືກພິຈາລະນາລົງວິໄນ ຕ້ອງຂຽນບົດສໍາ ຫຼວດລາຍງານຕີລາຄາຄວາມຜິດຂອງຕົນເອງ ແລະ ສະເຫນີເອົາຮູບການ ລົງວິໄນດ້ວຍຕົນເອງ ເພື່ອໃຫ້ກອງປະຊຸມຫນ່ວຍພັກ ພິຈາລະນາ ແລະ ນໍາສະເຫນີຄະນະພັກຂັ້ນເທິງຕົກລົງ;

- ສະມາຊິກພັກ ທີ່ຖືກດໍາເນີນຄະດີ ໃຫ້ຄະນະພັກທີ່ມີສິດຄຸ້ມ ຄອງສະມາຊິກພັກນັ້ນ ອອກມະຕິຕົກລົງ ໂຈະການເປັນສະມາຊິກພັກ ຊົ່ວຄາວ;

- ສະມາຊິກພັກ ທີ່ຖືກລົງໂທດຕັດອິດສະລະພາບຕາມກົດຫມາຍ ຕ້ອງໄດ້ເອົາອອກຈາກພັກ ກ່ອນການຕັດສິນລົງໂທດ;

- ສະມາຊິກພັກ ທີ່ມີຕໍາແຫນ່ງນໍາພາ, ຄຸ້ມຄອງໃດຫນຶ່ງ ໃນກໍລະນີ ຖືກລົງວິໄນຂັ້ນປົດຕໍາແຫນ່ງຂຶ້ນໄປ, ໃນໄລຍະ 2 ປີ ແມ່ນບໍ່ໃຫ້ສະຫມັກ ຮັບເລືອກຕັ້ງ ຫຼື ບົ່ງຕົວແຕ່ງຕັ້ງເຂົ້າໃນຄະນະພັກ ຫຼື ຕໍາແຫນ່ງນໍາພາ, ຄຸ້ມ ຄອງໃດຫນຶ່ງ ທີ່ທຽບເທົ່າ ຫຼື ສູງກວ່າຕໍາແຫນ່ງເດີມ;

3. ການຕົກລົງວິໄນຕໍ່ການຈັດຕັ້ງພັກ ແລະ ສະມາຊິກພັກ ມີຜົນ ສັກສິດ ນັບແຕ່ມື້ຄະນະພັກທີ່ມີສິດຕົກລົງລົງລາຍເຊັນ ເປັນຕົ້ນໄປ.

# **ໝວດທີ XIII**

# **ການເງິນຂອງພັກ, ການຄຸ້ມຄອງ ແລະ ນໍາໃຊ້ ການເງິນຂອງພັກ**

## **ມາດຕາ 57 ການເງິນຂອງພັກ**

1. ການເງິນຂອງພັກປະກອບດ້ວຍ: ເງິນສະຕິພັກ, ເງິນງົບປະມານຂອງລັດ ແລະ ລາຍຮັບອື່ນຂອງພັກ.

1. ການເສຍເງິນສະຕິພັກ ແບ່ງອອກເປັນ 4 ປະເພດ ດັ່ງນີ້:

* ສະມາຊິກພັກ ທີ່ມີເງິນເດືອນ ເສຍ 5.000 ກີບ/ຄົນ/ເດືອນ;
* ສະມາຊິກພັກ ທີ່ເປັນພະນັກງານບໍານານ ເສຍ 3.000 ກີບ/ຄົນ/ເດືອນ;
* ສະມາຊິກພັກ ທີ່ມີເງິນເບ້ຍລ້ຽງ ແລະ ເງິນອຸດຫນູນປະຈໍາເດືອນເສຍ 2.000 ກີບ/ຄົນ/ເດືອນ;
* ສະມາຊິກພັກ ທີ່ບໍ່ມີເງິນເດືອນ, ບໍ່ມີເງິນເບ້ຍລ້ຽງ ແລະ ເງິນອຸດຫນູນ ເສຍ 1.000 ກີບ/ຄົນ/ເດືອນ;

3. ການມອບເງິນສະຕິພັກ ໃຫ້ຄະນະພັກຂັ້ນເທິງຖັດຕົນ ແມ່ນ 3 ເດືອນ ໃດຕໍ່ 1 ເທື່ອ, ໃນນີ້ 2/3 ຫັກໄວ້ໃນຫນ່ວຍພັກ ຫຼື ຄະນະພັກຂັ້ນ ຂອງຕົນ ແລະ ອີກ 1/3 ຂອງຈໍານວນເງິນສະຕິພັກທັງຫມົດ ສົ່ງໃຫ້ຄະນະ ພັກຂັ້ນເທິງຖັດຕົນ.

## **ມາດຕາ 58 ການຄຸ້ມຄອງ ແລະ ນໍາໃຊ້ເງິນຂອງພັກ**

1. ກົມການເມືອງ ແລະ ຄະນະເລຂາທິການສູນກາງພັກ ມອບໃຫ້ ຄະນະຈັດຕັ້ງສູນກາງພັກ ຊ່ວຍຄຸ້ມຄອງເງິນສະຕິຂອງພັກ; ຫ້ອງວ່າການ ສູນກາງພັກ ຊ່ວຍຄຸ້ມຄອງການເງິນຂອງພັກ; ສະຫຼຸບ, ລາຍງານ ລາຍຮັບ- ລາຍຈ່າຍ ຕໍ່ກົມການເມືອງ ແລະ ຄະນະເລຂາທິການສູນກາງພັກໃນທຸກໆ ທ້າຍປີ ແລະ ລາຍງານຕໍ່ກອງປະຊຸມໃຫຍ່ຜູ້ແທນທົ່ວປະເທດຂອງພັກ;

2. ກົມຈັດຕັ້ງ-ພະນັກງານກະຊວງ-ອົງການ, ຄະນະຈັດຕັ້ງແຂວງ- ນະຄອນຫຼວງ, ເມືອງ-ນະຄອນ ຊ່ວຍຄະນະພັກຄຸ້ມຄອງເງິນສະຕິພັກ ຂັ້ນຕົນ ສະຫຼຸບ, ລາຍງານລາຍຮັບ-ລາຍຈ່າຍຕໍ່ກອງປະຊຸມສະໄຫມສາມັນ ຄົບຄະນະປະຈໍາປີ ແລະ ກອງປະຊຸມໃຫຍ່ອົງຄະນະພັກຂັ້ນຕົນ;

3. ການນໍາໃຊ້ເງິນຂອງພັກ ແມ່ນຮັບໃຊ້ສະເພາະແຕ່ການເຄື່ອນ ໄຫວວຽກງານຂອງພັກ, ມີການກວດກາ ແລະ ສະຫຼຸບລາຍຮັບ-ລາຍຈ່າຍ ເປັນປົກກະຕິ;

4. ຄະນະເລຂາທິການສູນກາງພັກ ເປັນຜູ້ອະນຸມັດໃຊ້ຈ່າຍເງິນ ຂອງພັກຂັ້ນສູນກາງ;

5. ຄະນະພັກ, ຄະນະປະຈໍາພັກກະຊວງ-ອົງການ, ແຂວງ, ນະ ຄອນຫຼວງ, ເມືອງ ແລະ ນະຄອນ ເປັນຜູ້ອະນຸມັດໃຊ້ຈ່າຍເງິນຂອງພັກ ຂັ້ນຕົນ;

6. ຄະນະພັກຮາກຖານ, ຄະນະຫນ່ວຍພັກ ເປັນຜູ້ອະນຸມັດໃຊ້ຈ່າຍ ເງິນຂອງພັກຂັ້ນຕົນ.

# **ໝວດທີ XIV**

# **ກາຫມາຍ ແລະ ທຸງພັກປະຊາຊົນປະຕິວັດລາວ**

## **ມາດຕາ 59 ກາຫມາຍພັກປະຊາຊົນປະຕິວັດລາວ**

ກາຫມາຍເປັນຮູບກ່ຽວ ແລະ ຄ້ອນຕີ, ເຊິ່ງຫມາຍເຖິງພັນທະພາບກໍາ

ມະກອນ ແລະ ຊາວຜູ້ອອກແຮງງານລາວບັນດາເຜົ່າ.

## **ມາດຕາ 60 ທຸງພັກປະຊາຊົນປະຕິວັດລາວ**

ແມ່ນທຸງພື້ນສີແດງ ມີຮູບກາຫມາຍພັກສີຄໍາ ຢູ່ເຄິ່ງກາງຂອງຜືນທຸງ ລວງກວ້າງຂອງທຸງ ເທົ່າກັບສອງສ່ວນສາມຂອງລວງຍາວ.

## **ມາດຕາ 61 ກາຫມາຍພັກ ແລະ ທຸງພັກ**

ເປັນສັນຍາລັກ ແລະ ເຄື່ອງຫມາຍຂອງພັກປະຊາຊົນປະຕິວັດລາວ; ການຈັດຕັ້ງພັກ-ລັດ, ແນວລາວສ້າງຊາດ, ສະຫະພັນນັກຮົບເກົ່າ, ອົງການ ຈັດຕັ້ງມະຫາຊົນ, ອົງການຈັດຕັ້ງສັງຄົມ, ສະມາຊິກພັກ, ພະນັກງານ ແລະ ປະຊາຊົນລາວບັນດາເຜົ່າ ຕ້ອງເຊີດຊູ ແລະ ປົກປ້ອງກຽດສັກສີຂອງກາ ຫມາຍພັກ ແລະ ທຸງພັກ.

# **ໝວດທີ XV**

# **ຕາປະທັບຂອງພັກ, ການຈັດຕັ້ງປະຕິບັດ, ການປັບ ປຸງດັດແປງ ແລະ ປະກາດໃຊ້ກົດລະບຽບພັກ**

## **ມາດຕາ 62 ຕາປະທັບຂອງຄະນະບໍລິຫານງານພັກແຕ່ລະຂັ້ນ**

ຄະນະບໍລິຫານງານພັກແຕ່ລະຂັ້ນ ມີຕາປະທັບຂອງຕົນ ເພື່ອນໍາໃຊ້ ເຂົ້າໃນວຽກງານທາງການຂອງພັກ.

## **ມາດຕາ 63 ການຈັດຕັ້ງປະຕິບັດກົດລະບຽບພັກ**

- ຄະນະພັກແຕ່ລະຂັ້ນ, ສະມາຊິກພັກທຸກສະຫາຍ ຕ້ອງຄົ້ນ ຄວ້າ, ຮ່ໍາຮຽນ, ເຊື່ອມຊຶມ, ກໍາແຫນ້ນ, ເຄົາລົບ ແລະ ປະຕິບັດກົດລະບຽບ ພັກຢ່າງເຂັ້ມງວດ; ຕ້ອງເດັດດ່ຽວຕ້ານທຸກການກະທໍາ ທີ່ເປັນການລະ ເມີດຕໍ່ກົດລະບຽບພັກ;

- ຄະນະພັກແຕ່ລະຂັ້ນ, ສະມາຊິກພັກທຸກສະຫາຍ ຢູ່ໃນຖານະ ຕໍາແຫນ່ງໃດກໍຕາມ ຫາກລະເມີດ ຫຼື ກະທໍາຜິດຕໍ່ກົດລະບຽບພັກ ລ້ວນ ແຕ່ຕ້ອງໄດ້ພິຈາລະນາລົງວິໄນ ຕາມຄວາມຜິດສະຖານຫນັກ ຫຼື ເບົາ;

- ຄະນະກວດກາພັກແຕ່ລະຂັ້ນ ຕ້ອງຕິດຕາມ, ກວດກາການຈັດຕັ້ງປະຕິບັດກົດລະບຽບພັກ ຢ່າງເຂັ້ມງວດ.

## **ມາດຕາ 64 ການປັບປຸງດັດແປງ ແລະ ປະກາດໃຊ້ກົດລະບຽບພັກ**

- ກົດລະບຽບພັກສະບັບນີ້ ມີແຕ່ກອງປະຊຸມໃຫຍ່ຜູ້ແທນທົ່ວປະເທດຂອງພັກ ຈຶ່ງມີສິດປັບປຸງດັດແປງໄດ້;

- ກົດລະບຽບພັກສະບັບນີ້ ຖືກຮັບຮອງເອົາຈາກກອງປະຊຸມໃຫຍ່ ຜູ້ແທນທົ່ວປະເທດຄັ້ງທີ XI ຂອງພັກ ແລະ ມີຜົນບັງຄັບໃຊ້ນັບແຕ່ຄະ ນະບໍລິຫານງານສູນກາງພັກ ອອກມະຕິຕົກລົງປະກາດໃຊ້ ຢ່າງເປັນທາງ ການເປັນຕົ້ນໄປ.



